
Na putu u gradove Apohkalipse 


Plovdiv, 21. rujna 1956. 


Sjedim na vrhu od četiriju brežuljaka, na Ro- , 
jima, pod kojima i okolo kojih leži najstariji grad 
na Balkanu — Plovdiv. 

Predvečer je. Sunce se već sakrilo iza balkan- 
skih gora i ono negdje tamo daleko tone u dubine 
plavoga Jadrana, koji zalijeva moju lijepu Dalma- 
ciju. Istok je već sav obavit tamom. Tamo idem po 
drugi put. Pred dvije godine imao sam sreću da po- 
sjetim mjesta posvećena zemaljskim boravkom na- 
šega božanskoga Spasitelja i tada sam — Rroz mje- 
sec i po dana — obašao svu Dalestinu s kraja na 
kraj, upoznao se sa svim mjestima Evanđelja i skoro 
sa svima što se spominju u Starom i Novom Za- 
vjetu, u koliko se. nalaze u Dalestini. Sada hoću da 
upotpunim to upoznavanje biblijskih mjesta posjetom 
sedam gradova Apohalipse u Maloj Aziji, u okolini 
Smirne. Znam, da neću ondje danas naći bujni cvat 
kršćanskoga života, o kojem govori Apokalipsa, neću 
moći govoriti s časnim biskupima Ffeza, Smirne, 
Pergama, Tiatire, Sarda, Filadelfije 1 Laodiceje; neću 
susresti Polikarpa, koji gori od ljubavi za Isusa, niti 
Ignacija koji želi da bude pšenicom Isusovom, Roju 
će zubi životinja samljeti: ali, i oni porušeni gra- 
dovi i drevne iskopine i sav onaj kraj mnogo će i 
mnogo govoriti duši; prisluškivat ću ondje što je 
učitelj ljubavi Ivan Apostol Razivao davnim stano- 
vnicima ovih prvih kršćanskih gradova. 

Uputio sam se iz Beograda 16. rujna; zausta- 
vio sam se tri dana u Sofiji, a sada me evo u staro- 
drevnom Plovdivu, Roji nosi na svojim leđima velike 

uspomene punih 2600 godina. Malo podalje od bre- 
žuljka na kojem se nalazim, šumi lagano rijeka Ma- 
rica. Lagano šumi Rao da pjeva uspavanku svome 
čedu, kao da mu priča o davnim drevnim vreme- 
nima, tamo još iz doba Tračana, koji su se u 7. vi- 
jeku prije Isusa ovamo doselili i na ova četiri bre- 
žuljka kraj Marice sagradili tvrđu Pulpudevu, odakle 
današnji naziv Plovdiv. 

Pak dalje kao da Marica priča svome čedu, 
.Rako ga je u 4. vijeku prije Isusa osvojio i preure- 
dio otac Aleksandra Velikoga, gvozdeni makedon- 
ski kralj Filip IL, koji ga je prozvao Filipopolis, kako 
se i danas također od nekojih nazivlje. Da dalje 
priča Marica o drugim raznim gospodarima ovoga 
grada: Rimljanima, Grcima, Bugarima, Turcima; u 
samom 13. vijeku (od godine 1204—1365) dvanaest 
puta je promijenio gospodara. Mnogi su se za nj 
jagmili zbog njegova veoma zgodnog položaja: na 
četiri brežuljka u plodnoj dolini, kroz koju se poput 
šarulje guje vijuga rijeka Marica, dok napokon nije 
sasvim potpao pod vlast bratske slavenske države 
Bugarske, u kojoj je po veličini i znamenitosti drugi 
grad (prvi je Sofija). Broji 120.000 stanovnika, sve 
samih Bugara, osim koju stotinu stranaca. 

Polazim gradom. Prema sjeveroistoku vidim 
poviši zvonik sa četiri zvona Rraj jedne dosta ve- 
like crkve u stilu rimskih bazilika. Ulazim unutra. 
Crkva je prostrana za 3—4 hiljade duša, na tri lađe, 
s 5 drvenih oltara. To je katolička katedrala sv. 
kralja Ljudevita. To je metropola za ono 50.000 ka- 
tolika, što ih ima danas Bugarska, od kojih je 5.000 
u Plovdivu. Crkva nema ništa naročita, ali je ipak 
ukusna i dovoljna za ovo mjesto. Kraj nje je dvo- 
spratna zgrada, na kojoj piše: ,Katoličeskata Me- 
tropolija“. Tu sjedi časni nasljednik sv. Herme Muč. 
učenika Pavla Apostola, prvog biskupa plovdivskog, 
Msg. Det, kapucin, Bugar. Kraj biskupove palače 
udobna je kuća za konsultore i ostale katoličke sve- 
ćenike u Plovdivu, zaposlene u dušobrižništvu a ima 

ih 10. Svi oni stanuju u istoj kući, kao u jednom 
samostanu. Tu kuću zovu ,Prizbiterij“. 

“Kao dvije goleme tvrđave dižu se u južnom 
dijelu grada dvije velike građevine: Zavod svetog 
Augustina francuskih Asumpcionista i zavod svetog 
Josipa francuskih Sestara Asumpcionistkinja. Jedna 
i druga zgrada jesu uistinu prave tvrđave, ali ne 
pune ubojnog oružja za ubijanje, nego kršćanske 
ljubavi za prosvjetljivanje. Ovo su žile kucavice Rka- 
toličkog života u Plovdivu, a vrše blagotvorni utje- 
caj i na nekatolike nesamo u Plovdivu nego i po 
cijeloj Bugarskoj. U zavodu sv. Augustina su škole 
za muške, počam od osnovne pak sve do najviših. 
Tu su tri gimnazije: Rlasična, realna i trgovačka. 
Učenika ima popriječno 600, a profesora 40. Sve- 
ćenika profesora je 24, od kojih šestorica bugarske, 
a ostali francuske narodnosti, a svi reda Asumpcio- 
nista. Iz ovog zavoda izašao je cvijet bugarske inte- 
ligencije; mnogi advokati, inžinjeri, liječnici, držav- 
nici. Radi toga oci Asumpcionisti uživaju veliki ugled 


po cijeloj Bugarskoj. 


Zavod sv. Josipa je škola za ženske; tu se mlade 
Bugarkinje pod nadzorom i uputstvom časnih se- 
stara francuskih Asumpcionistica (na broju 20) uče 
francuskom jeziku i raznim naukama _i lijepom vla- 
danju pa u čitavoj Bugarskoj od Dragomana do 
Varne i od Trnova do Svilengrada ima među od- 
ličnim Bugarkinjama pitomica ovog zavoda. 

Na karitativnom polju veoma lijepo rade ovdje 
naše hrvatske bijele Sestre iz Zagreba, Roje imadu 
veliku vlastitu bolnicu sa 120 kreveta. Ima među 
njima i nekoliko Sestara Bugarkinja, ali i naše Hrva- 
tice ubrzo nauče bugarski, jer je od svih slavenskih 
jezika ovaj našemu veoma bliz. Bilo im je veoma 
milo što sam ih posjetio i u njihovoj Rapelici sv. 
misu otslužio. 

U gradskom muzeju čuvaju se mnogi spome- 
nici iz trakijskog, grčkog i rimskog doba, napose 
mnoge dragocjene uspomene iz doba prvih bugar- 

skih careva, napose slavnog Simuna Velikog. No još 
je zanimiviji muzej u spomenutom zavodu sv. Augu- 
 stina otaca Asumpcionista. To je živa knjiga povi- 
jesti Bugarske a i bogata zbirka iz carstva minera- 
logije, prirodoslovlja i životinjstva. Tamo dolaze po- 
često učenici sa svojim profesorima iz državnih gi- 
mnazija iz čitave Bugarske, da upotpune znanje iz 
raznih predmeta, jer tako bogate zbirke nema ni 
jedna gimnazija u čitavoj Bugarskoj. 

Oci Asumpcionisti izdavaju i mali mjesečnik 
»PoRlonik“ na bugarskom jeziku, religioznog sadr- 
žaja s dodatkom opširnog tumačenja katoličkog ka- 
tekizma. Ne mogu a da ovdje ne spomenem ne- 
običnu gostoljubivost i ljubaznost, koju su mi iska- 
zivali za mog dvodnevnog boravka, napose vrijedni 
starješina direktor škole P. Ayzon Damperat. 

Ostavljam starodrevni Plovdiv i idem dalje na 
istok preko Jedrena i Carigrada put krajeva Apo- 
Ralipse... 


,Ah gdje je turska slava stara“ 


Jedrene (Drinopolje), 24. rujna 

Kad bi se danas mladi car Osman, — koga 

je tako lijepo opjevao naš slavni Gundulić u svo- 

jem besmrtnom ,Osmanu“ — šetao gradom Jedre- 

nom, kako se ja danas šećem, sigurno bi još bolnije 
nego li poslije poraza Rod Hećima, zavapio: 


,Ah! gdje su oni Turci stari 
I gdje je turska slava stara, 
Gdje su hrabri janjičari, 
Vjerne sluge svojeg cara!“ 


Jer Jedrene, ili kako ga drukčije nazivlju Adri- 
anopolis, u našim narodnim pjesmama Drinopolje, 
negda ponosna prijestolnica silnih sultana tamo od 
cara Murata godine 1560. pa kroz dugi niz godina 
unaprjed: Jedrene čijim su se ulicama šetali bahati 
paše i veziri u svilenim dolamama, u srebrom oko- 
vanim pancirima, zlatom optočenim sabljama ; Je- 


drene koje je gledalo sav sjaj raskošnog sultanova 


dvora, kad bi se car, praćen hiljadama vjernih ja- 
njičara, opkoljen nebrojenom svitom spahija, paša i 
vezira, uz svirale i talambase odvezao na ljute vojne 
protiv kršćanskog zapada, napose na onaj mali a 
hrabri narod koji je dobio časni naziv Predziđe Rr- 
šćanstva, o čije je krši bahati Turčin zaman svoje 
zube kršio, taj Jedrene danas je jedna mizerna, za- 
puštena, mrtva varoš. U svom cvatu brojio je do 
200 i više tisuća stanovnika, danas imade jedva 30 
tisuća. Nekada je njegovim ulicama sve brujilo od 
života, danas je tu mrtvo mrtvilo. Nekada je nje- 
gov čuveni bazar, sav pod umjetnim svodom tri 

stotine metara dužine, nudio mnogobrojnim posje- 
tiocima najizabraniju dragocjenu robu Istoka i Za- 
pada, danas tu čuči podvitih nogu nekoliko starih 
Turaka, s čibukom u ustima i čeznutljivo te gleda, 
hoćeš li što kupiti. 

Bilo je oko po noći, kad sam u Jedrene doputo- 
vao. Od željezničke stanice do samoga mjesta ima 
3 kilometra. Vodi lijepa, široka, kaldrmisana aleja: 
s obje strane su visoki jablani, jasmini, orasi, kesteni 
i druga stabla. Izgleda kao neki triumfalni put. | 
kad sam se u kolima vozio noću u grad, pred mo- 
jim očima iskrsavale su slike pređašnjih vjekova, 
kad je ovim istim putem Roracala nepregledna tur- 
ska vojska, sa ,svečevom“ zelenom zastavom na 
čelu, protiv Krsta na Zapadu. Kako se to danas sve 
promijenilo! Kako je potamnjelo zlato, isplavila boja 
najljepša! Kako sjedi osamljen grad negda pun puka! 

Inače s prirodnog gledišta Jedrene je još i da- 
nas prekrasan grad. Leži na uzvisini čije bokove 
zalijevaju tri rijeke davajući njegovoj okolini zele- 
nilo i plodnost. Izgrađen od Tračana, pa osvojen od 
Perzijanaca, Grka i Rimljana, koji su mu po svom 
caru dali ime Adrianopolis (Drinopolje), dobio je 
osobitu važnost od kada su ga zaposjeli Turci, te 
je bio neko doba njihovom prijestolnicom a vazda 
kao prva zapadna tvrđava Carigrada. 

I ako u njem nema više bahatih paša ni ve- 
zira, i ako nema silnih sultana ni njihovih janjičara, 
Jedrene je još i danas isključivo turski grad. Nosi 
sva obilježja pravih turskih gradova: i njegove kuće 
sa nešto nadbivenim Rkrovima, sa drvenim rešetkama 
na prozorima; i njegove uske, krivudaste, slabo kal- 
drmisane ulice; i njihovi dućani sa zaprašenom .ro- 
bom; i njegovi građani tromi, mlohavi, predani sud- 
bini, a bez crvena fesa, kojega nigdje više nije vi- 
djeti kao što ni žene zastrte koprenom. Lord Kur- 
zon, inače veliki protivnik Turaka, Rada se na sa- 
stanku u Losani godine 1929. raspravljalo kome da 
se dodijele Jedrene: Bugarima, Grčkoj ili Turskoj, 

— ana granici je svih tih triju država — najviše 
se zalagao da ga dodijele Turskoj govoreći: ,je- 
drene je i onako sve tursko, pa nek pripane Turskoj a 

Ali baš time što je pripao Turskoj Jedrene je 
izgubio sve, isto kao što naša Rijeka i Zadar time 
što su pripali Italiji. Jer zaleđe jedrensko sve je grčko 
i bugarsko, i kad čovjek putuje iz Bugarske put 
Carigrada, pet puta u razmaku od tri sata mijenja 
državu: najprije se nalazi u Bugarskoj do Drago- 
mana, onda u Grčkoj do Jedrene, onda opet u Grč- 
koj do Pitiona i onda tek u pravoj Turskoj sve do 
Carigrada. Nemajući naravnog zaleđa Jedrene je 
osuđen da izumre. Kemal paša Ataturk, kojemu je po- 
dignut veliki mjedeni spomenik u glavnom gradskom 
parku, htio bi da ga učini prosvjetnim središtem. 
Zato jeu njemu podigao mnoge škole tako da da- 
nas u gradu od 30.000 stanovnika imade 6000 uče- 
nika, što znači petinu žiteljstva. Injekcija morfija 
umirućem starcu! 

Ostalo je nešto svjetlih spomenika nekadanje 
moći i sjaja Jedrene. To su njegove prekrasne dža- 
mije, kojih se pod vladavinom sultana Murata bilo 
sagradilo ništa manje nego 314, a danas ih je još 
oko 150. Nekoje od tih prava su remek djela gra- 
diteljske umjetnosti. Tri su osobito na mene učinile 
dubok utisak. Prva je veličanstvena mošeja Se- 
lima IL (1571), po općem sudu najuspjelije djelo 
velikog turskog arhitekta Sinana, koji je sazidao i 
Sulejmaniju u Carigradu. Po proporciji i visini svoje 
kupole (nadvisuje za nekoliko metara i znamenitu 
kupulu Aja Sofije u Carigradu), po bogatstvu građe, 
po harmoniji oblika, po grandioznosti golemih stu- 
pova od bijelog i crvenog mramora, po sukladno- 
sti pobočnih kupola prema onoj glavnoj u sre- 
dini, ova građevina djeluje vanredno na svakoga 
gledaoca. Po mnijenju stručnjaka ovo je najljepši pri- 
mjerak turske arhitekture iz carskih vremena. 

Kad sam ušao u predvorje druge jedrenske 
mošeje, ,L'uč-šerefeli džami“, podignute od Murata IL, 


11 


činilo mi se na prvi mah da sam ušao u klaustar 
Male Braće u Dubrovniku. I ovdje je prostrani 
četverouglasti klaustar sa pokrivenim hodnicima una- 
okolo i sa jednom česmom u sredini. Dakako ovaj 
klaustar sigurno je četiri puta veći od onoga franje- 
vačkog u Dubrovniku, ali suisto tako i ovdje mno- 
gobrojniji stupovi sa lijepo izrađenim kapitelima. 
A i unutrašnjost ove džamije daje karakter sredo- 
vječnog kršćanskog manastira i kad stupiš nogom 
unutra frapira te, ne toliko orijentalna raskoš kao 
ono u Selimovoj mošeji, koliko solidnost, umjerenost, 
ukusnost i impozantnost čitave divne građevine. 
Treća mošeja, zvana ,Eski-džami“, Roju je po- 
čeo zidati Sulejman Celebi godine 1404., a dovršio 
Celebi Mehmet godine 1420., uživa neobični ugled 
kod svih muhamedanaca sa svojih mnogobrojnih 
arapskih natpisa po zidovima iste. Golemi natpisi: 
svako slovo od blizu metra veličine. Baš kad sam 
u toj mošeji bio, ušle su tri stare Turkinje, rukom 
se dotakle pobožno nekojih natpisa onda pale na 
zemlju i dugo tako ležeći ostajale. Bit će da su došle 
tražiti lijeka kojoj svojoj boli u tim natpisima koje 
smatraju svetim i čudotvornim zapiscima. 
Pregledao sam još neke džamije, ali u njima 
ništa naročita. No zaslužuje spomenuti deset lijepih 
mostova, Roje su Turci u Jedrenu sagradili od 14. 
do 19. vijeka nad Maricom i drugim dvama rijekama 
Aardom i Tunđom, koje ga okružuju. Nekoji od tih 
mostova od velike su graditeljske umjetnosti. A kad 
bi nam mogli progovoriti, koliko bi nam toga mogli 
ispričati iz negdašnjih slavnih jedrenskih dana, kad 
su preko njih prelazili mogući sultani: Osmani, Murati, 
Mehmeti i Ahmeti sa svojom bezbrojnom svitom i ne- 
preglednom vojskom idući u boj na omrzle kaure! 
Jedna svjetla točka u Rraju tame. Jedna iskra 
života u sjeni smrti. Jedna svježa oaza u duhov- 
noj pustoši. Setao sam se onom alejom, jedinom li- 
jepom ulicom u Jedrenu, koja spaja grad sa željez- 
ničkom stanicom. Setao sam se i promišljao kako 

se povijest mijenja. Prešao sam Muratov most na 
Marici i došao do Karag-agača, dalekog predgrađa 
Jedrena. Na svoju veliku radost opazim na jednoj 
zgradi križ. Pored šume minareta i polumjeseca su- 
sresti križ neobično je milo kršćanskome srcu. Pomi- 
slio sam odmah: to mora biti katolička crkva. Tako 
je i bilo. Mala ali veoma lijepo i čisto držana crkva 
na čast Majke Božje, sa tri oltara, s malim tornjem 
od drveta kraj nje, a u tornju zvono, malo veće 
nego je u našim običnim crkvama ono na vratima 
sakristije, koje ministrant potegne, Rad prati sveće- 
nika R oltaru. To zvono zvoni i u petak i u svetak; 
ina Uskrs i na Božić kao i na obični dan. Drugih 
zvona nema. A pozivlje to zvono u crkvu malu Ra- 
toličku koloniju u Jedrenu: u svemu sada 50 vjer- 
nika, većinom Talijana. Ima i jedna slovenska obi- 
telj koja ovdje živi već dvadeset godina i sa Ro- 
jom sam se upoznao za mog kratkog boravka ovdje. 
Tu je i jedan Ratolički svećenik franjevac Ronven- 
tualac.o. Franjo Ataenii tri časne sestre franjevačke 
trećoredice, Roje drže školu za onu malobrojnu 
katoličku djecu. Naravski da sam i njih posjetio. I 
one su Talijanke, družbe sestara ,Del Giglio-Ljiljana“ 
iz Asiza. U razgovoru s ljubaznim bratom franjev- 
cem konventualcem doznao sam, da je do pred ne- 
koliko godina bilo ovdje u Jedrenu nekoliko stotina 
katolika, tako da je u nedjelju i blagdane ova cr- 
kva (kojih 16 metara dužine i 10 širine) bila prema- 
lena da ih sve primi, ali od Rada je Kemal-paša 
zabranio strancima bilo kakvu službu ili rad u tur- 
skoj republici, stranci su morali ostaviti Jedrene i 
tako je broj katolika pao na samih 30. 

Ušao sam.u crkvu. Neko sam vrijeme tu u ti- 
šini proboravio. S koliko drugačijim, toplijim, ugod- 
nijim čuvstvom nego li u onim sjajnim za oko mo- 
šejama! Jest one djeluju na oči, ali dušu ostavljaju 
hladnu, praznu. I zavapio sam s posljednjim uzda- 
hom pisca Apokalipse: ,Dođi, Gospode Isuse i 
prosvijetli one koji sjede u tami i u smrtnoj sjeni!“ 

Sa vrha Bajazitove kule u Istambulu 


Carigrad, 25. rujna. 


Imao je doista pravo glasoviti Humbolt Rad je 
napisao da je priroda malo koje mjesto na svijetu 
tako raskošno zaodjenula kao Carigrad. Njegov je 
položaj prekrasan. 

Stojim na vrhu čuvene Bajazitove kule, najviše 
u Carigradu, visoke kojih 75 metara nad površinom 
morskom i promatram: Poda mnom je more Ruća 
većih i manjih, od siromašnih potleušica u predgra- 
đima do raskošnih visokih nebodera onamo na Ga- 
lati i Peri, a u kojima živi kojih 900.000 stanovnika. 
U tom moru kuća strši čitava šuma vitkih minareta 
s polumjesecom na vrhu kraj mnogobrojnih džamija 
većih i manjih, kojih ima nekoliko stotina. Ovdje 
ili ondje opažam i po koji zvonik sa križem na 
vrhu kraj kršćanskih crkava, kojih također imade 
ne mali broj. Samo, te kršćanske crkve nijesu na 
onako otvorenim upadljivim mjestima Rao turske 
džamije, jer su turski zakoni zabranjivali kršćanima 
građenje crkve sa pročeljem neposredno na ulicu, 
pak su zato sve nešto potisnute u dubinu ulice. 

Gledam prema istoku: uski morski tjesnac, 27 
kilometara dug, a širok, kako gdje, tek koju stotinu 
metara, dijeli dva kontinenta, Evropu od Azije, a 
istodobno i evropski Carigrad (Istambul, Galatu i 
Peru) od azijatskog (Skadar, Hajdarpaša i Kedikeja). 
U tom tjesnacu spaja se Crno sa Mramornim mo- 
rem i jake struje od istočnog Crnog mora zanose 
se u zapadno Mramorno. Taj tjesnac sav je iščičkan 
raskošnim vilama, ukrašen divnim baščama, a ovdje 
ili ondje vide se i ruševine kojeg znamenitog dvorca 

bivših mogućnih paša i vezira. Po obroncima oko- 
lišnih brežuljaka vide se brojna turska groblja s 
tipičnim bijelim stupovima i kamenitim turbanima 
na vrhu. U jednom zaljevu nazire se veličanstvena 
palača ,Dolmabagče-saraj“, sva od bijelog mramora, 
ljetna rezidencija sadašnjeg gospodara Turske, Ke- 
malpaše Ataturka. 

Prema jugu razlijeva se u svojoj ljepoti i ras- 
košnosti Mramorno more, koje zalijeva vrtove ispod 
visokih zidina raskošnih sultanovih dvora, podignu- 
tih na samoj ivici morskoj na neobično Rrasnom 
romantičnom položaju. U bistroj Mramornoj vodi 
ugodno se kupaju — slični golemim morskim labu- 
dovima — prekrasni ,Otoci Prinčeva“, kojih ima 
na broju devet, a napučena su četiri: Prinkipo, Proti, 
Antigone i Halki. Kad Mramorno more uzavri, a to 
zimi biva često, pak svojim visokim valovima poli- 
jeva ove otočiće, oni pjevaju tužnu pjesmu o toli- 
kim mladim turskim princevima, koje je, osakaćene, 
nemilosrdni otac na zahtjev svoje prve sultanije (prve 
žene) dao ovamo zatočiti da ne budu na smetnju 
nasljedstvu prvorođenca. Odatle se i zovu Otoci 
Prinčeva. 

U daljini prema jugozapadu vide se obrisi malo- 
azijskog Olimpa i maloazijske obale sa lukom Ban- 
derman, gdje me čeka vlak, koji će me povesti kroz 
Anatoliju u gradove Apohalipse. 

Okrećem se na zapad i vidim neposredno pred 
sobom velike moderne zgrade turskog sveučilišta u 
Istambulu, ispred njih prekrasan perivoj s velikim 
Hasanovim vodoskokom u sredini, i sa golemom 
triumfalnom kapijom sultana Bajazita na ulazu. Na- 
okolo su razna ministarstva. Tu u blizini, Rao čitav 
jedan mali posebni grad, mnogobrojna turbeta dižu 
se pokraj visokih zidina. Pitao sam pratioca, što je 
to. Odgovorio mi je, da je to Muhamedovo kRupa- 
tilo, podignuto na Konstantinovim termama, od Mu- 
hameda II. u 15. vijeku i veoma raskošno uređeno. 
Voda je slankasta i ljekovita. 

Prema sjeveru zarinuo se duboko u zemlju 
morski tjesnac čuveni ,Zlatni Rog“ jedna od najbo- 
ljih i najsigurnijih luka na svijetu, prema mnijenju 
svjetskih putnika. On dijeli Istambul od Galate i 
Pere, a sva tri ova gradska dijela čine Carigrad, 
koji se inače danas službeno nazivlje samo Istambul. 
Zlatni Rog proteže se amliteatralno u duljinu punih 
sedam i pol kilometara, širok je 400—500 metara, a 
dubok na mjestima do 45 metara. I najveće lađe, 
pa i one prekooceanske mogu u njemu naći sigurno 
i udobno zaRlonište, a sveđerno je pun većih i ma- 
njih lađa, koje ili po njemu plove prevažajući put- 
nike uzduž i poprijeko ili mirno stoje istovarujući 
svakovrsnu robu. Tu je vazda puno života, a svak 
tko dođe u Carigrad neće nikako propustiti 'a da 
se lađom ne prošeće Zlatnim Rogom s Rraja na kraj. 
Dva velika mosta, koja spajaju Istambul sa Gala- 
tom, a preko kojih vrvi brojno mnoštvo ljudi razli- 
čitih narodnosti, u stanovite satove dižu se, da mogu 
propustiti ulaz ili izlaz raznim lađama. Govore da 
su ga prozvali ,rogom“, jer ovaj angorski tjesnac 
ima uistinu oblik roga, a ,zlatnim“, jer su na nje- 
govim obalama jedna do druge brojne bogate (zlatne) 
vile i palače carigradskih bogataša; ili — još vje- 
rojatnije — zato, što se kao zlato odsijeva pri sun- 
čanom zapadu. I ja sam ga baš u tom momentu 
gledao sa Bajazitove kule. Sunce se sagibalo nad 
Mramornim morem ; njegove sjajne zrake padale su 
Roso prema Zlatnom Rogu, more njegovo poprimilo 
je žutkastu kao zlatnu boju, kojoj je davao posebnu 
draž odsjev prozora sa obalnih palača, u Roje je 
udaralo punom snagom žarko sunce sa zapada. Di- 
van prizor, kakova se nigdje drugdje ne vidi! Kad 


.sam još Rk tome svratio pogled i na Mramorno more 


pak vidio kako se i ono bljeska u žaru sunčanih 
zraka, a po njemu plove brojne lađe male i velike, 
neke na vesla, neke na jedra, neke na motor, neke 
na paru; neke izlaze iz luke da povezu brojne put- 
nike u Malu Aziju ili prema zapadu u Rrajeve Evrope, 

* Unutrašnjost Aja Sofije 


druge opet ulaze i dovode putnike u grad na noć- 
ni počinak ili na kraći boravak: onda sam lako 
razumio, zašto je Konstatin Veliki odabrao baš 
ovu točku zemlje za svoju prijestolnicu; zašto su 
se za nju toliki narodi krvavo borili; zašto su je 
silni sultani i padišahi toliko voljeli; zašto ju i sada 
mlada Turska tako ljubomorno čuva; i na koncu 
zašto nekoje velike sile čeznutljivo gledaju ovamo, 
eda bi se one ovdje ugnijezdile. 

Dok sam bio u tim mislima na vrhu Bajazitove 
kule, sunce je već zapalo i mrak se spuštao na zem- 
lju. Tada se pružio drugi prekrasni prizor. Hiljadama 
i hiljadama žarulja osvijetlio se Carigrad, da mi se 
činio kao zemaljsko nebo posuto tisućama zlatnih 
zvijezda. Vidile su se osvijetljene i veličanstvene ku- 
pole Aja Sofije, Sulejmanije, Ahmetove, Bajazitove, 
Muhamedove i drugih brojnih džamija. Ali za čudo! 
Tek gdjegdje sa vrha minareta čuo se rijetki i kao 
pridušeni pjev mujezina, koji kao da bojašžljivo po- 
ziva svoje vjernike na molitvu Alahu. Svemoćni 
Kemalpaša Ataturk ne voli to mujezinovo doziva- 
nje, pak se zato više puno i ne čuje. No zato čulo 
se punom snagom sad jedno sad drugo sad treće 
zvono sa Ratoličkih zvonika, koji su neustrašivo 
i s jasnim toplim metalnim zvukom zvonili na ,Do- 
zdrav Anđeoski“. S nekim posebnim čuvstvom po- 
božnosti izmolio sam ga na očigled tolikih polumje- 
seca na vrhu visoke kule nekad silnog Bajazita, lju- 
tog dušmanina kršćanskoga imena. 

Tragom sv. Pavla kroz Frigiju, Miziju, 
Lidiju i Ikoniju 
Anatolija, 29. rujna 


Prošle noći prešao sam iz Evrope u Aziju. 
Bila je prekrasna jesenska večer. Blago topla 
Rakve su kod nas svibanjske večeri. Na nebu je svi- 


jetlio pun mjesec i obasjavao bajnim svjetlom sto-. 


tine malih polumjeseca na zemlji na vrhuncima mno- 
gobrojnih istambulskih mošeja. U luci je bilo usidreno 
nekoliko orijaških parobroda raznih narodnosti, iz 
kojih je sukljao dim. Između njih promicali se svaki 
čas mali parobrodi turskog lokalnog saobraćajnog 
društva, koji su prevažali brojne putnike iz Cari- 
grada evropskog u njegova azijatska predgrađa 
Uskudar (Skadar), Hajdarpašu i Kedikeju. Ti mali 
parobrodi kraj onih velikih izgledali su kao sitni 
kaići prema golemim trabakulima. A bili su rasvi- 
jetljeni mnogobrojnim električnim svjetiljkama te su 
se činili kao mletačke gondole u venecijanskoj noći. 
Stajao sam na palubi parobroda ,Bursa“, koji me 
imao odvesti u Rrajeve Apokalipse i promatrao sam 
veliki i glasoviti grad. I evropska i azijatska strana 
Carigrada bila je rasvijetljena tisućama električnih 
žarulja po mnogobrojnim ulicama, kojima je odgo- 
varala svjetlost u tolikih tisuća prozora, da je prizor 
bio upravo veličanstven. Suglasno s tom zemaljskom 
svjetlošću nebo se krijesilo milijunima zlatnih zvijezda, 
među kojima je prosipala nadasve jaku svjetlost 
sjajna Večernjica, Roja je stajala tamo na zapadu 
baš nad mojom lijepom domovinom. Sa obale se čula 
vika mnogobrojnog ljudstva a tamo iz daljine iz 

nekih kavana i restorana, svirka i pjesma sevdalinka, 
čeznutljivog i polutugaljivog orijentalnog napjeva. 

Parobrod se otisnuo od obale u 8 sati naveče 
i otplovio režući valove Mramornog mora posre« 
brenjene mjesečevim sjajem. Stajao sam na palubi 
tik do Rapetanova mosta promatrajući prekrasan 
prizor noćnog Istambula. Tek oko ponoći, kad je 
parobrod bio na sredini Mramornog mora te se 
više nije razabirala svjetlost iz Carigrada, povukao 
sam se u kabinu na počinak. 

Kad sam se probudio ujutru rano, bio sam već 
na drugom kontinentu svijeta: u Aziji. š 

Neko me neobično čuvstvo obuzelo. Čovjeka 
obuzme neko posebno čuvstvo samo kad prekorači 
granicu rodnoga zavičaja; još više kad prijeđe gra- 
nicu svoje države; ali ga osobito čuvstvo prožme, 
kad se nađe na drugom kontinentu. Znam da je 
zemlja svagdje ista, ali eto nekako sam s čudnim 
nepouzdanjem stavio jutros svoju nogu na azijsko tlo... 

Bio sam u Bandirmi, sjevernoj luci Male Azije, 
odakle vozi vlak u Smirnu, Ffez, Laodiceju, Pergam 
i druge gradove Apokalipse. Samo mjesto Bandirma 
nije veliko, broji do 2000 stanovnika, ali je luka 
dosta velika i zgodna, duga i široka a i duboka; 
ispred nje su tri mala otočića, koja ju brane od 
sjevernog vjetra. Nešto slično Velojluci na otoku 
Korčuli. 

.Ušao sam odmah u anatolijski ekspres, koji 
me je punih devet sati vozio kroz Malu Aziju, kroz 
nekadašnje historijske provincije Frigiju, Miziju, Li- 
diju i Ikoniju. 

Već sa turističkog pogleda ugodno je voziti 
se Anatolijom (tako se zove sav ovaj kraj Male 
Azije). Neću kazati, da u našoj lijepoj domovini 
nema ljepših predijela, ali za jednog Evropejca i 
1 novost je i uživanje putovati najznamenitijim Rkon- 
tinentom svijeta, Azijom. 

. Vlak je dosta čist i udoban i juri priličnom 
brzinom, samo smeta, što se zaustavlja u svakoj pa 

i najneznatnijoj stanici. A kraj, kuda prolaziš, svaki 
čas mijenja svoje lice i u tom ti pruža uživanje. Jer 
,varietas delectat“. Najprije je duga ravnica kao naš 
Srijem, samo nije ništa obrađena nego prava pusti- 
nja. Nigdje voćke, nigdje zelenila, samo suha zem- 
lja, nenapučena, obrasla korovom. Iza ubavog dosta 
velikog jezera Manyara opažaš već male brežuljke 
sa zelenom pašom. I odmah eto života. Po obron- 
cima polegli tusti volovi i pretile Rrave, po pašnja- 
cima pasu velika stada ovaca, onamo vidiš čitave 
čete debelih snažnih crnih bivola, ondje opet mno- 
gobrojne purane a gdje ima koja bara tu su guske 
i patke. Poslije opet šumovita visoka brda kao u 
Bosni; onda opet sasvim gole visoke gore Rao u 
Rkršnoj Hercegovini. 

Tamo od Magnezije, pak do Smirne Rrajina 
je najljepša. Prostrana lijepo obrađena polja s plod- 
nim brežuljcima. Tu raste vinova loza i svakovrsno 
voće: smokve, masline, bajami, kesteni, šipci, orasi, 
jabuke; tu i tamo opet čestice zemlje posijane pše- 
nicom i kukuruzom. 

Mjesta na ovom putu od Bandirme do Smirne 
većinom su mala osim Magnezija (Manise), koji ima 
oko 60.000 stanovnika i Pergama u blizini Some, 
Roji ima kojih 20.000 stanovnika. 

Ali mene nije toliko zanimao ni sam predio, 
kojim sam prolazio, ni gradovi, u koje smo pristajali, 
koliko velike i slavne uspomene vezane s ovim pu- 
tem. Jer tim istim putem, kojim sam prolazio, pro- 
šao je dva puta veliki Apostol naroda sv. Pavao. 


Cinilo mi se da ću ga gdje susresti na putu, odmah 


gore poslije manijarskog jezera, jer je tuda on prvi 
put prošao s pratiocem Barnabom na svom dru- 
gom apostolskom putovanju. Odatle su htjeli da 
otiđu u Bitiniju, ,ali im Duh Isusov ne dade“. Zato 
prođoše Mizijuy — onim putem Ruda sam ja pro- 
šao — i uđoše u Troadu. Iz daljine slijedio sam 
ove svete Apostole, koji se dakako nisu vozili u 
udobnom ekspresu, nego su išli ,pedibus Apostolo- 

rum“ — slijedio sam ih sve do Troje na Egejskom 
moru, malenom i neznatnom gradu i danas i ne- 
kada, za koga nitko ne bi znao, da ga nije raz- 
glasio Homer svojom besmrtnom Ilijadom. 

Drugi put je ovuda prolazio sveti Apostol dvi- 
je godine kasnije na svom trećem apostolskom pu- 
tovanju, praćen tada trojicom svojih vjernih učenika 
Silom, Timotejem i Lukom, koji opisuje ovo puto- 
vanje. Hodio je iz Efeza uz obalu Male Azije: pre- 
ko Smirne u Pergam, gdje je ustanovio kršćansku 
općinu, pak odatle u Adramicimate, u Troju. Prola- 
zio je kroz Anatoliju — dakle baš kuda sam i ja 
putovao — ustanovljujući kršćanske općine ,i dajući 
mnoge savjete učenicima. Poslije pođe u Grčku, 
gdje osta tri mjeseca“, a vrati se morskim putem 
preko Troje i Azosa u Milet (Dj. Ap. 20). 

Kroz prozorčić brzog vlaka pratio sam u du- 
hu velikog Apostola, divio se njegovoj neutrudivoj 
volji za obraćenje pogana i širenja kraljevstva Kri- 
stova pak sam uzdahnuo: O, kako bi dobro bilo 
da se on opet navrati u ove Rrajeve, koji sada 


.sjede ,u tami i u smrtnoj sjeni“, pak da ih opet 


prosvijetli i da opetovu zapuštenu zemlju učini buj- 
nim perivojem kršćanskoga života, kako je bila u 
početku Rršćanstva baš najviše njegovom zaslugom! 

Zabavljen tim mislima i promatrajući predjele, 
kojima smo prolazili te ujedno čitajući Djela Apo- 
stolska, koja o tim krajevima govore, trgnu me jaki glas 
konduktera, koji je viknuo: Izmir. Tako se turski 
zove Smirna. Došao sam dakle u prvi grad Apo- 
kalipse — u starodrevnu Smirnu. 

U prvom gradu Apokalipse 


Smirna, 30. rujna 


Danas je blagdan našeg slavnog zemljaka sv. 
Jeronima, Naučitelja, zaštitnika društva sv. Jeroni- 
ma, Rao i svekolike Dalmacije, a napose moje 
franjevačke dalmatinske provincije sv. Jeronima. A 
ja se danas nalazim daleko na Istoku, u Maloj Aziji, 
u prvom gradu ApoRalipse, u starodrevnoj Smirni, 
gradu sv. Polikarpa, Biskupa i Mučenika. 

Prispio sam ovamo anatolskim eRspresom iz 
Bandirme, sjeverne luke Male Azije, prolazeći kroz 
Frigiju, Miziju, Lidiju i IRoniju, Ruda je jednoć pro- 
lazio i veliki Apostol naroda sv. Pavao. 

Smirna je drugi po veličini grad u turskoj re- 
publici (prvi je Istambul), a najveća luka na Levantu. 
Sve do svjetskog rata imala je oko po milijuna sta- 
novnika, od kojih preko 200.000 kršćana što Rato- 
lika, što pravoslavnih Grka. Iza svjetskoga rata, a 
napose poslije grčko-turskog rata godine 1922, u 
kojem su Grci bili istjerani iz Male Azije, palo je 
stanovništvo Smirne na 200.000 i manje. Te godine 
19292. bio je spaljen sav kršćanski Rkvartir pri obali, 
gdje su se nalazile tolike Rršćanske crkve i samo- 
stani pak se još i sada opažaju čitava garišta iako 
se nešto nova podiglo. 

Čim sam došao, prošetao sam se naveče ka- 
sno obalom Smirne. Veoma lijepa i duga obala, u 
dnu prostranoga izmirskog zaljeva, amlfiteatralnog 
položaja, sva lijepo asfaltirana. Daleko veća od 
riječke i splitske luke, a sigurno i od tršćanske. 

Na obali su velike lijepe palače, većinom kon- 
zulati raznih država (ima i jugoslavenski), te agen- 

cije parobrodarskih društava sviju pomorskih država 
Evrope. I ako je sunce već bilo utonulo u Jonsko 
more, onamo iza otoka Hija, koji je pred zaljevom 
Smirne, ipak je u luci bila neobična žurba i vika. 
U nekoliko velikih u luci usidrenih parobroda ukr- 
cavale su se tisuće vreća suhih smokava i suhoga 
grožđa, glavni proizvod ovoga kraja. Nekada, dok 
su Grci ovdje bili, smokve i grožđe iz okoline Smir- 
ne smatrane su nekim specijalitetom i bile puno tra- 
žene po čitavom svijetu. Danas se još podržaje ta 
trgovina, ali je kvalitet, a s time i potražnja — znatno 
opala, jer Turci ne znadu tako lijepo sušiti grožđe 
i smokve, kako su to činili Grci. 

Sam grad Smirna prostire se na obronku brda 
Paga, Rrasnog vidika, ali kad se po njem šećeš, ne 
nalaziš, osim u bazaru, ništa osobita i privlačiva. 
Grad posvema turski sa svim turskim specijalitetima : 
uske, nečiste, zagušljive ulice, s bezbrižnim i tromim 
stanovnicima. Nema ni džamije ni jedne, koja bi 
se osobito isticala i ako ih ima mnogo. To mene 
nije ni zanimalo koliko kršćanski katolički život u 
ovom prvom gradu ApohRalipse, koji sam posjetio. 

. Nažalost, taj život pao je danas ovdje na naj- 
niže grančice. Nekad je ovdje i u svo; Maloj Aziji 
bujno cvao kršćanski život. Ovuda je prolazio sv. 
Pavao i obraćao pogane; ovdje u blizini — u FEfe- 
zu — imao je svoje sjedište sv. Ivan Apostol, pa 
već ta dva sveta Apostola jamče, da je Smirna bila 
skroz i skroz kršćanska. Tu je veću početku kršćan- 
stva bilo sijelo biskupije pa je i smirnskom biskupu, 
kao i još sedmorici biskupa drugih sradova u Maloj 
Aziji, sv. Ivan _ Apostol u ApohRalipsi upravio Go- 
spodnju poruku (Ap. 2, 8): , Anđelu Smirnske crkve 
napiši: Evo što govori Prvi i Posljednji, koji bijaše 
mrtav i koji se povrati životu: Znam muku tvoju 


i siromaštvo tvoje. (a ipak si bogat), i Rlevete onih 


koji govore da su Zidovi, a nisu, nego su sotonina si- 
nagoga. Ne boj se što ćeš muke imati. Gle! đavao 
će neke od vas metati u tamnicu, da se iskušate i 

imat ćete nevolju za deset dana. Budi vjeran do 
smrti i dat ću ti vijenac života. Ko ima uši da čuje, 
neka čuje što govori Duh Crkvama: koji pobijedi, 
neće drugu smrt pretrpjeti“. 

Kršćanstvo je osobito ovdje cvalo u 2. vijeku 
po Isusu kad je bio nadbiskup Smirne slavni Doli- 
karp, učenik učenika ljubavi sv. Ivana Apostola sa- 
vremenik i prijatelj Papije, također učenika sv. Iva- 
na i biskupa Laodicije, jednog od sedam gradova 
ApohRalipse. Nad Smirnom diže se malo brdo zvano 
Pag. Tu su ostaci jedne starodrevne akropole iz 
prvih vremena kršćanstva. Odatle puca prekrasan 
vidik na čitavu Smirnu sve onamo do Ffese, a na- 
pose pak na njezin zaljev s mnogobrojnim lađama 
u njemu sve onamo do grčkih otoka. Na vrhuncu 
toga brda bio je i jedan stadion u kojem je bio 
spaljen veliki biskup neustrašivi priznavalac Kristov 
sv. Polikarp. 

U njegovom gradu danas su četiri dosta veli- 
Re i lijepe katoličke crkve, koje su ujedno i žup- 
ne crkve. Na prvom mjestu treba da spomenem ka- 
tedralu, posvećenu sv. Ivanu Evanđelisti, zaštitniku 
smirnske nadbiskupije, koja obuhvaća čitavu Malu 
Aziju. Ušao sam u tu katedralu kroz garišta od po- 
sljednjeg požara godine 1922. Ušao sam i ostao za- 
divljen. Velika prostrana crkva, u stilu rimske bazi- 
like, na tri lađe, koje dijele masivni mramorni stu- 
povi, sa sedam oltara, svi od mramora, sa prostra- 
nim prezbiterijem, u kojem je tron za biskupa i kor 
za 12 kanonika. U prezbiterijumu je velika lijepa 
slika, koja predstavlja sv. Polikarpa kako brani Smir- 
nu od požara, koji su se ovdje u povijesti često 
pojavljivali Rao i potresi, koji su uništavali grad, 
pa se morao često obnavljati. Na samom velikom 
oltaru je velika slika sv. Ivana Evanđeliste. Ali me 
je zabolilo u srcu, kad sam od svog pratioca, veo- 
ma ljubaznog mladog franjevca, P. Augusta Artirija, 
starješine franjevačkog samostana doznao, da se u 
toj crkvi, u koju može stati do 3000 duša, i ne obav- 

lja služba Božja, osim jednom u godini Rad je kri- 
zma. A u toj crkvi još je i sjedište prve župe smirn- 
ske. No ta župa sada nema baš ni jednog vjernika. 
Svi su se iza onog požara u godini 192. ili razišli 
u druge Rvartove Smirne ili su se uopće vratili u 
Evropu. Sam nadbiskup sa svoja tri kanonika boravi 
u jednoj palači na obali, daleko od crkve te misi 
u svojoj privatnoj kapelici. 

Druga župa u Smirni — i to najstarija — jest 
franjevačka sv. Marije. Franjevci su ovdje nepre- 
kidno od 15. stoljeća. I ova župa ima lijepu pro- 
stranu crkvu u čast Majke Božje i dva svećenika 
franjevca, a vjernika, nažalost, samo tri. Prije ih je 
bilo nekoliko tisuća, ali eto sada su samo tri, jer je 
strancima u modernoj Turskoj onemogućen život. 
— Treća je župa kapucinska s također velikom i 
lijepom crkvom u čast sv. Polikarpa, zaštitnika grada 
Smirne. Drže ju francuski Rapucini, sada je samo 
jedan otac, jer i ta župa je spala na samih 200 
vjernika Francuza, koji su se još sačuvali ovdje, 
doR je prije svjetskog rata i u ovoj župi bilo ne- 
koliko hiljada vjernika. — Četvrta je napokon ka- 
tolička župa u Smirni, koju drže oci Dominikanci i 
imaju lijepu crkvu Gospe od Ružarja. Ova je župa 
prije rata bila najmanja, a sada je najveća, jer ono 
malo katolika, što je još ostalo u Smirni poslije onog 
požara od g. 1922. preselilo se ovamo, u područje 
ove župe, do kamo požar nije dopro, i tako sada 
posjećuju ovu crkvu. Uopće u Smirni danas imade 
oko 1500 katolika s nadbiskupom, čije se područje 
proteže na čitavu Malu Aziju, a vjernika ima jedva 
nešto malo preko 2000, jer ih izvan Smirne malo 
gdje ima. S nadbiskupom su i tri kanonika, a od 
drugih svećenika su još u Smirni 2 franjevca, 1 ka- 
pucin, 4 dominikanca, 3 lazariste i 2 salezijanca, u 
svemu dakle 16 svećenika. Pored toga imađe 50 re- 
dovnica, 20 u bolnici sv. Antuna, veoma cijenjenoj 
u Smirni i okolici. U njoj rado traže utočište ino- 
vjerni bolesnici, jer nalaze puno bolju njegu i čistoću 

nego li u državnim bolnicama; 10 časnih sestara za- 
posleno je u školama za onu malobrojnu djecu, ve- 
ćinom talijanske i francuske narodnosti. Kako se 
vidi ovdje u Smirni poslenika je puno, a žetva je 
malena, dok je u tolikim drugim mjestima žetva 
velika, a poslenika malo. Ali je nade, da će i ovdje 
kad se promijene prilike, opet kršćanski katolici po- 
stati brojniji. 

A što se dogodilo s katolicima, to se dogodilo 
is Grcima. Njih je bilo ovdje prije rata blizu 200 
hiljada ; trgovina je sva bila uglavnom u njihovim 
rukama. Imali su metropolitu i mnogo svećenika s 
brojnim crkvama. Danas nema ništa od svega toga. 
Crkve su im sve popaljene, svećenici što poubijani 
što razbjegli se, metropolite nestalo i tako više u 
Smirni grčka crkva ne postoji. 

Duže nego u ijednoj katoličkoj crkvi zadržao 
sam se u crkvi zaštitnika Smirne sv. Polikarpa. Gle- 
dao sam njegov izrazit drveni kip na glavnome 
oltaru. Casna pojava: starac biskup, s dugom bije- 
lom bradom, s mitrom na glavi, s pastoralom u 
ruci, zaogrnut crvenim plaštem. S tim kipom spo- 
jene su mnoge zgode i nezgode grada Smirne. Go- 
vore, da su jednoć Turci htjeli zapaliti ovu crkvu. 
Ali Rad su se u toj namjeri njoj približili, vidjeli su 
kako se po njenom krovu šeće sveti biskup u punom 
biskupskom ornatu i oštro ih gleda. Taj ih je po- 
gled prestrašio te su odustali od svoje namjere. 

Gledajući taj kip, gledajući one njegove žarke 
oči, pred mojim je očima iskrsnuo značajni lik ovoga 
velikoga biskupa, jednoga od najvećih u prvim vre- 
menima kršćanstva, poslije apostola. Gledao sam 
ga kako obraća pogane, kako uništava hereze, kako 
daje dobre savjete okolišnim biskupima, napose 
glede svetkovanja Uskrsa; savjete koje je on primio 
od svog velikog učitelja, ljubimca Isusova, sv. Ivana 
Evanđeliste. Hoće li se još jedan Dolikarp javiti, da 
u Smirni opet procvjeta kršćanski život? 

U gradu sv. Ivana Evanđeliste 


Efez, 1. listopada 
Nalazim se u središnjoj točki moga putovanja 
na Istok i u glavnom i najslavnijem gradu Apoka- 
lipse, u kojem je živio i preminuo njen pisac, lju- 
bimac Isusov, učenik ljubavi, slavni sveti Ivan Apo- 
stol i Evanđelista, u gradu velikih kršćanskih uspo- 
mena i četiriju crkvenih sabora, u starodrevnom 
Efezu. 
Na dan sv. Jeronima krenuo sam brzim, čistim 
i veoma zgodnim željezničkim motorom iz Smirne 
u Efez. Put je vodio najprije kroz veonia prostrano 
i plodno smirnsko polje. ,Puklo polje dugo i široko, 
ne može ga pregledati oko“. Motor je jurio brzinom 
evropskih ekspresa čitava dva sata po tom polju, 
zaustavljajući se na nekojim — inače sasvim ne- 
znatnim — stanicama. Nigdje mjesta od nekoliko 
stotina stanovnika, nego mali zaseoci od nekoliko 
kuća. S jedne i druge strane željezničke pruge vidio 
si češće velike nasade loze i smokava, tih dvaju 
glavnih proizvoda ovdašnjeg stanovništva. Grožđe 
i smokve bile su pobrane već u kolovozu, jer ovdje 
rano sazori voće zbog topline. Ovdje ili ondje motor 
je prolazio kroz čitavu šumu maslina, kojih također 
ovuda ima mnogo, a ove godine su rodile veoma 
obilno. Vidi se također i drugo voće, među kojim 
se napose ističe šipak. Na nekim mjestima bile su. 
plantaže duhana, koji se odavle mnogo eksportira. 
Polje je tako obrađeno samo uz željezničku prugu, 
dok je puno veći dio sasvim neobrađen. Turci slabo 
mare za poljodjelstvo. A da je ovaj kraj u drugim 
rukama, bio bi pravi Misir, a ovako vlada veliko 

siromaštvo osim malih iznimaka. Isto puta više 
stanovnika, no što ih ima, moglo bi u ovom Rraju 
udobno živjeti. 

Na kraju ovoga polja nalazi se malo jezero 
Pergas, čija je površina vode skoro sva pokrivena 
širokim lišćem neke vodene trave. Samo gdjegdje 
vidi se voda. U onom lišću skrivaju se čitava jata 
divljih pataka. Kad je Rraj jezera prolazio motor, 
preplašene njegovom bukom, patke su poletjele u 
vis u tolikoj mjeri, da su, u doslovnom smislu riječi, 
pomračile sunce. Usto je ovo jezero omiljelo izle- 
tište smirnskih lovaca, koji osobito nedjeljom — u 
modernoj Turskoj nije više petak građanski praznik 
nego nedjelja — u velikom broju dolaze ovamo u 
lov na divlje patke, a onda provode odmor na jednom 
malom otočiću posred jezera. 

Iza kako je motor prešao jezero našli smo se 
u jednoj dolini, kuda je proticao mali potočić, a 
s desna i lijeva izdizali se ugodni brežuljci sa ni- 
skim grmljem. Nakon tri sata vožnje motor se za- 
ustavio u Selčuku, mjestu od 2000 stanovnika. To 
je željeznička stanica Efeza. Tu sam se iskrcao i 
odmah najprije otišao da potražim Ronačište. 

Nekoliko koračaja od željezničke stanice opa- 
zim tablu s natpisom: ,Oteli Efez“. Obradovao sam 
se. Ipak ima i ovdje hotel, gdje se može čovjek za 
jednu noć udobno smjestiti. Kogod će pomisliti: bit 
će to lijep hotel, ako ne kao hotel Esplanade u 
Zagrebu ili Splendid u Beogradu ili hotel Imperi- 
jal u Dubrovniku ili hotel della Ville u Korčuli, bit 
će svakako pristojan, udoban hotel, Rako se doli- 
kuje Efezu, negdašnjoj metropoli čitave Male Azije. 
Kad sam ušao unutra grdno sam se razočarao. Naj- 
prostija naša seoska gostiona daleko nadvisuje či- 
stoćom i komfortom ovaj hotel. To je naprosto je- 
dan turski han, koji ima samo tu prednost, što si 
unutra zaštićen od kiše i gladnih turskih pasa, koji 
se po čitavu noć vrzaju po ulicama mjesta braneći 
ga od čagalja, vukova i divljih svinja, kojih na- 

okolo ima u dosta velikom broju. Nije bilo druge, 
morao sam se zadovoljiti i s ovakvim hotelom, a 
pomislio sam: Eto i sv. Josip i Bl. Dj. Marija zado- 
voljili su se da prenoće u jednoj štali, mogu i ja u 
jednom turskom hanu. I nije mi se ništa zla dogo- 
dilo osim jednog tragikomičnog slučaja. Kad sam 
bio u najtvrđem snu, osjetih kako mi nešto griska 
noge. Trgnuh se i pogledam onako u mraku po 
sobi. Na moje iznenađenje opazih neki dugi vrat 
sa velikom odužom kRkudravom glavom sa dva go- 
lema siva oka kao u vola. U prvi mah se malko 
prestraših. Užgao sam žigicu (elektrike, naravski, ne- 
ma), da vidim što je to. Što je bilo? Ispod moje 
sobe u istom luksuznom hotelu ,Efez“ bio je apart- 
man za deve i jedna_ od njih našla oveću rupu na 
podu moje sobe, Rroz nju provukla bezočno glavu, 
nanjušila moje noge i stala_ih lagano griskati. Mi- 
slila je, valjda su banane. Bogu hvala i sv. Ivanu 
Evanđelisti — rekoh u sebi, kad mi ih nije pojela. 
Lagano štapom udario sam tu drznicu što se 
usudila da naruši noćni mir mirnoga putnika, a za 
svaki slučaj obrane stavio sam na onu rupu jednu 
BP javu stolicu, pored postelje jedini namještaj u 
sobi. 

Cim sam osigurao prenoćište otišao sam iz 
Selčuka cestom koja vodi prema moru. Glasovitom 
cestom još. od rimskog doba, koju su tada zvali 
»Via sacra“, po svoj prilici zato, jer se njome išlo 
u znameniti hram Diane Ffeške, zvan inače ,Arte- 
mizij . Pošao sam Rraj ruševina toga hrama (o nje- 
mu ću posebno govoriti), iišao cestom pješice jedan 
četvrt sata. Toliko je stari Efez udaljen od moder- 
nog Selčuka. 

A Idući lagano tom cestom prema starodrevnom 
i slavnom Efezu, gledao sam u duhu pred sobom, 
kao u jednom veličanstvenom filmu nebrojene pro- 
laznike ovim istim putem u davnim vremenima. Ni- 
jesu _ me toliko zanimale hrabre amazonke iz grčke 
mitologije na čelu sa Efezom, majkom Amorovom 

koje su zaposjele ovaj kraj i udarile temelj gradu 
te ga prozvale po svojoj prvakinji Efezom. Nisu me 
zanimali ni Feničani, koji su prvi ovdje podigli hram 
jednoj božici simbolizovanoj u mjesecu, a što je bio 
početak kasnijeg grandioznog hrama u čast Diane 
Efeške. Nije me zanimao ni Krezo, mogući kralj Li- 
dije, ni Lizinak jedan od nasljednika Aleksandra 
Velikoga, koji su ovamo dolazili i grad za sebe 
osvajali. Još me manje zanimalo ono nepregledno 
mnoštvo hodočasnika sa sviju strana svijeta R ,ču- 
dotvornoj Diani Efeškoj“. 

Ali su svu pažnju svraćale na sebe svijetle lič- 
nosti iz prvih vremena kršćanstva, koje su ovim 
putem dolazile u metropolu Male Azije, Efez. Među 
prvima vidim velikog Apostola naroda sv. Pavla, 
koji je prvi ovdje bacio zrno evanđeoskog sjemena ; 
gorušičino zrnce, od kojeg je poslije naraslo veliko 
stablo. 

Gledam Rako ulazi po prvi put u svoju rezi- 
denciju prvi efeški biskup, učenik Pavlov i od njega 
postavljen ovdje za biskupa, časni Timotej. Pri nje- 
govom ulasku u rezidenciju ,ne prate ga sjajni pra- 
tioci, uz fenjere i duplijere sjajne, nit ga prate zvona 
sa zvonika, već ga prati sa zapada sunce“ a željno 
očekuje maleno stado prvih vjernika. 

Gledam časne starješine efeške kršćanske općine, 
kako na poziv Pavlov idu ovim putem u Milet, tu 
padaju o vrat svetome Apostolu plačući što ga više 
neće vidjeti. Među tima su kao najodličniji Akvila i 
Priscila, Trofin, Tihik i Onesifor. 

Vidim malo kasnije Timotejeve nasljednike bi- 
skupa Onezima sa Burom, Krokom, Euplom i Fron- 
tanom, predstavnicima efeške crkve, kako idu ovim 
putem u Smirnu da pozdrave velikog kršćanskog 
heroja antiohijskog biskupa Ignacija, koji se na 
prolasku u Rim zaustavio kod svog odličnog prija- 
telja Polikarpa, smirnskog biskupa. 

Ovog istog velikog biskupa vidim kako za- 
jedno sa biskupom Laodiceje, čuvenim Papiom do- 

lazi ovamo da se posavjetuje sa svojim učiteljem i 
ocem velikim Apostolom Ivanom Evanđelistom. 

Gledam dubokog filozofa Justina, koji ovdje 
dva dana raspravlja sa židovom Trifonom o pravoj 
vjeri. 

Vidim tolike časne biskupe, koji dolaze ovamo 
na crkvene sabore: Prvi put god. 196., kad su se 
sastali na poziv pape sv. Viktora kod Polikrate efeš- 
kog metropolite, da vijećaju o danu svetkovanja 
Uskrsa. Drugi put god. 245., kad su se sabrali da 
osude antitrinitarca Noetu smirnskoga. — Treći put 
god. 401., kad su, pod predsjedništvom velikog Ivana 
Hrisostoma, carigradskog patrijarhe, osudili Arijevu 
herezu. — I napokon trideset godina kasnije, dakle 
431., kada su došli sa svih strana svijeta da pod 
predsjedanjem Papinih legata i sv. Cirila Aleksan- 
drijskog patrijarhe svečano osude bezočnog Nesto- 
rija, koji je nijekao, da je BI. Dj. Marija Majka Božja. 

Ali nadasve pred mojim očima lebde dvije 
svijetle pojave, koje stupaju ovim putem, ovom ,Via 
sacra“, kojom ja stupam: a to su veliki Apostol, 
učenik i ljubimac Isusov, Ivan Evanđelista i presveta 
Majka Isusova, koja je sa križa bila Ivanu povjerena 
za majku, i on ju ovamo sobom doveo, da neko 
doba bude s njime. 

Gledajući u duhu te svijetle i velike ličnosti iz 
prvih vremena kršćanstva, stupajući njihovim sto- 
pama po ovom putu, osjećao sam u svojoj duši 
neko osobito zadovoljstvo. Nakon četvrt sata laga- 
noga hoda našao sam se pred samim starodrevnim 
Efezom, nažalost, danas u ruševinama. Popeo sam 
se na jedan visoki debeli zid, ostatak drevnih utvrda 
efeških, da promotrim položaj mjesta. 

Divan položaj, koji je i učinio, da se Efez mo- 
gao razviti u veliki i znameniti grad, u metropolu 
čitave Male Azije. Grad je bio smješten na obron- 
Ru visokog brda Diana, a i na dvije tri male glavi- 
ce ispod brda. Prema zapadu je Jonsko more s 
veoma lijepim i zgodnim zaljevom. Nekada je mo- 

re dopiralo do samoga grada, vidi se još golemi 
muo (gat), uz koji su pristajale lađe, ali rijeka Kai- 
stro, inače ne velika, koja protječe kraj Efeza u more, 
s vremenom je nabacala toliko mulja, da je more 
sve dalje i dalje uzmicalo od Ffeza, te je danas od 
njega udaljeno 12 kilometara. Pred gradom na sje- 
ver i istok pruža se dugo i široko polje, koje zali- 
jevaju mali potočići, a u kojem je nekada, kad su 
ga obrađivali, moralo biti svakoga blaga Božjega. 
Danas je, nažalost, Rao i sam grad sama pustoš. 
Velika pustinja. 

Sunce je baš tonulo onamo Rraj Mileta u Jon- 
sko more. Jedna mala karavana — osam deva po- 
vezanih konopom jedna za drugom, predvođene ma- 
garčićem, na kojem je jahao neki mladi Turčin — 
(ovakovi prizori česti su na putu u ovom kraju) — 
žurila je da stigne prije noći u Selčuk. Požurio sam 
i ja, jer su me upozorili na divlje zvijeri; Roje noću 
ovuda lutaju i otišao sam na počinak u svoj luk- 
suzni hotel. ' 

Smirna 


Šetnja kroz poganski Efez 


Efez, 1. listopada 


Ustao sam veoma rano. Još prije nego je sun- 
ce izašlo. Tek što je zora zarudila. Zrak je bio 
ugodno topao. I ako je početak mjeseca listopada, 
ovuda je još pravo ljeto kao kod nas sredinom 
lipnja. 

Prvi moj korak jutros bio je ka grobu slavnog 
Apostola i Evanđeliste sv. Ivana. Tu sam probora« 
vio puna dva sata moleći oficij i promišljajući o ži- 
votu ljubimca Isusova, učenika ljubavi. 

Na tlu smo poganskog i kršćanskog Ffeza. Ni- 
su to dva posebna grada. Nisu kršćanski spomenici 
u starodrevnom Efezu odijeljeni od poganskih; oni 
su pomiješani jedni s drugima na istome terenu, ali 
ih napose opisujem radi lakšega pregleda. 

Kad se već sunce bilo pojavilo i nešto uzdig- 
lo na istoku, sišao sam — duboko u duši uzbuđen 
— s groba svetoga Apostola i uputio se starodrev- 
nom cestom ,Via sacra“ — svetom cestom. 

Nakon četvrt sata lagane šetnje našao sam se 
na podnožju brda Piona, na kojem se uglavnom: 
prostirao stari Efez. Odmah pri samom ulazu dižu 
se kao neke masivne goleme pećine. A nisu pećine 
nego blokovi velikoga kamenja, od kojih su napra- 
vili skladišta za raznu robu, koja se tu pred vrati- 
ma iskreavala. Donle je nekada dopiralo more i tu 
se pred vratima još opaža muo (gat) uz koji su 
pristajale lađe. Ona prostrana skladišta, u koja se 
nekada nagomilalo toliko dragocjene robe sa sviju 
strana svijeta, služe danas jedino Rao zaklonište de- 
vama, volovima, kravama i ovcama za nevremena. 

Nad ovima skladištima, u kojima je bila i ca- 
rinarnica vide se dobro sačuvani temelji sa nešto 
zida grandioznog pretorija (sudišta). Tu se osobito 
dobro sačuvao veliki carski salon, gdje je car, kad 
bi ovamo dolazio, ili namjesnik u njegovo ime, 
izricao presude i gdje su se držale važne sjednice. 
Prostrana sala obložena mramorom a pod pohkri- 
ven mozaikom. U sredini se još dobro sačuvao pi- 
jedestal, na kojem se dizao kip carev, a Rraj njega 
jedan oltar, kraj kojega su mnogi kršćani bili osu- 
đeni na smrt, jer nijesu htjeli žrtvovati krivim bogo- 
vima. Na sjeveru nad negdašnjom razinom morskom 
dizao se veličanstveni kip Neptunov od kojega se 
također sačuvao masivni pijedestal sav od bijelog 
i crvenog mramora. Sale u ovoj velikoj zgradi još 
se veoma dobro razaznaju; vide se i odaje za top- 
le i hladne kupelji sa udobnim kadama; vide se 
cijevi kuda je prolazila voda kao i one, kojima je 
prolazila toplina iz velike podzemne peći. 

Izašao sam odatle i zaputio se malim putićem, 
danas obraštenim trnjem, a koji je nekada morao 
biti jedan od najljepših ulica Efeza. Nakon nekoliko 
Rkoračaja našao sam se pred ogromnim ravnim pro« 
storom, naokolo zaokruženim debelim zidom s broj- 
nim kamenitim sjedalima, jedni povrh drugih Rao u 
kazalištu. To je glasoviti efeški stadion, gdje su se 
priređivale razne igre, konjske trke, gladiatorske 
borbe, borbe sa divljim zvijerima i t. d. Tu su si- 
gurno i kršćani kao i drugdje po rimskom carstvu, 
bivali bacani pred divlje zvijeri. Sama arena je du- 
ga 229 metara a široka 50, dok je sam golemi sta- 
dion mogao primiti 75.000 gledalaca. Naokolo su 
podzemni hodnici s pećinama za divlje zvijeri: la- 
vove, tigrove, leoparde i dr. a koje su tu čuvali za 
igre i za mučenje kršćana. Gotovo me strah spo- 
pao, kad sam zalazio u te _ podzemne pećine: pra- 
ve špilje za divlje zvijeri. Pročelje ovog stadiona 
bilo je prema zapadu, u obliku golemoga rimskoga 
luka, a unutra se ulazilo kroz velika sedmera vrata. 

Brojne stepenice naokolo, na kojima su sjedili gle- 
daoci, sve su od mramora. DPo srijedi je počasna 
tribina za cara, kraj nje dvije druge za visoke do- 
stojanstvenike, od prekrasnog crvenog mramora. 
Stadion je nakon tolikih vjekova još prilično dobro 
sačuvan, samo su ga Turci oštetili odnijevši s njega 
mnogo mramornih blokova za gradnju njihove ve- 
like mošeje u sadašnjem Selčuku. 


Šetajući se dalje nailazimo na svakom korača- . 


ju po neki spomenik. Eno ondje ostaci jedne pre- 
krasne vile, čitave od mramora, sigurno vlasništvo 
kojeg konzula. Tu su povaljeni neki mramorni stu- 
povi, koji su sigurno služili za atrium Roje luksuz- 
ne kuće. Tu opet luk _od masivnog kamena, podr- 
žavan od četiri mramorna stupa; valjda druga grad- 
ska vrata, Rroz koja se izlazilo, kad se išlo prema 
Smirni ili Miletu. Preko jedne glavice, iza koje se 
vidi visoka kula, u kojoj govore da je bio neko 
doba zatvoren sv. Pavao, dolaziš u malu dolinu, 
gdje se vide ruševine starodrevne Arkadije. Arkadi- 
ja je bila omiljelo šetalište efeških građana, napose 
eleške omladine. Ono što je danas po modernim 
gradovima ,Rkorzo“. Još se dobro opaža ta ulica, 
sva mramorom popločena u duljini od 500 m. a ši- 
roka 11 m. S jedne i druge strane bili su trijemovi, 
poduprti mramornim stupovima, koji su služili za 
šetnju, Rad je padala kiša, a iza njih su bili rasko- 
šni dućani snabdjeveni svakovrsnom robom. Još se 
vide brojni stupovi s lijepim kapitelima, od Rojih se 
osobito ističe jedan sa volujskom glavom. 
3 Iz Arkadije troja vrata, koja se još dobro raz- 
likuju, vodila su u gradske kupelji, luksuzno ure- 
đene. Tu su bile česme sa bikovim glavama i sa 
girlandama, a još se vide četiri prekrasna stupa 
nad bazenom za toplu vodu, iz 4. vijeka prije Krista. 
Malo dalje od kupelji nalazi se gradska tržni- 
ca kvadratna kao sredovječni manastir, a u sredini 
toga kvadrata bazen sa česmom radi rashlađenja u 
ljetno doba. U blizini tržnice gimnazij iz 2. v. po 

Kristu. Sale i galerije sve su na svod od opeka a 
zidovi i piloni od mramora. Dimenzije su velike: 
središnji koridor dug je 155 met, po srijedi je po- 
sebni odio za malu djecu dug 37 met, široR 20, sa 
svodom, koji počiva na 8 stupova od crvenoga 
granita. 

Prešavši gimnazij prema istoku, na obronku 
brda Diona, evo me opet u jednoj grandioznoj gra- 
đevini: u kazalištu. Stepenice (sve su od čistog bi- 
jelog mramora) naslonjene na brdo mogle su pri- 
miti 25.000 gledalaca. Pozornica je u dnu duga 6 
metara a široka 5 metara veoma bogata prekrasnim 
ukrasima na mramoru. Ispod pozornice sačuvali su se 
još podzemni hodnici i podzemne sobe za glumce. 
Sišao sam na pozornicu i neko vrijeme na njoj 
proboravio proživljujući u duhu veliki protestni zbor, 
Roga su ovdje Efežani držali za vrijeme sv. Pavla apo- 
stola u obranu ,Velike Diane Efeške“. Tu, gdje ja 
stojim, stajao je vođa bune, Demetrij, a na- 
okolo kao da vidim po onim mramornim stepeni- 
cama sve puno naroda, koji se svaki čas diže na 
noge, maše rukama i viče iza svega glasa: , Velika 
je Diana Efeška!“ 

Iza kazališta svraćajući prema jugoistoku do« 
lazi se u centrum grada. Tu je bila druga, glavna 
gradska tržnica tako zvana Agora, od koje su se 
još sačuvali mnogi trijemovi s masivnim stupovima 
od mramora i prekrasnim Rapitelima, što leže po 
zemlji. Ova Agora podignuta je u vrijeme cara Ka- 
rakale. Zaprema 110 metara dužine i isto toliko ši- 
rine, a po srijedi je monumentalna česma sa pro- 
stranim bazenom. Okolo: trga bio je veliki portik, 
iza kojega su se otvarali dućani i magazini za 
tržnicu. 

Na jugu Agore ide se u glasovitu Celsovu bi- 
blioteku, s prekrasnim pročeljem sa tri arkade i 
trojima vratima, a pod je sav od najfinijeg mramo- 
ra. Gradnja ovog spomenika seže u drugi vijek 
prije Krista. Naravski danas su tu samo ruševine, 

masivne ruševine, bez ijednog rukopisa. Tu je u 
blizini neki krasni sarkofag iz rimskog doba, ukrašen 
ptičicama i cvijećem. Valjda grob kakvog odličnog 
dobrotvora biblioteke. 

Malo dalje evo znamenitog hrama Serapiona, 
koji potsjeća na egipatske hramove. Pročelje je ši- 
roko 29 metara, kipovi su bili kolosi od 9 metara, 
a grandiozni stupovi od granita visoki 15 metara. 
Sve to danas leži porazbacano po zemlji i čini na 
gledaoca tužan i ako dostojanstven utisak. 

Ideš dalje i evo te opet u jednom Razalištu 
,Odeum“ zvanom, manjem od onog prvog (u ovom 
može stati samo 2500 gledalaca, daRle deset puta 
manje nego u onom prvom), ali ne manjem u umjet- 
ničkom pogledu. Sav je od bijelog mramora. Do- 
vršio ga je car_ Antonin Dio, a služio je uglavnom 
za koncerte. 

Oko 500 metara dalje uz brdo Dion stoje gran- 
diozne ruševine gimnazija Opistolepro, jednog od 
najsavršenijih spomenika svoje vrsti. Drži se da je 
građen za zimu, zato je podignut na mjestu zaštiće- 
nom od sjevernog hladnog vjetra i oRrenut prema 
suncu, a unutra se još nalaze tragovi centralnog gri- 
janja. Centralno grijanje prije 2000 godina! A po- 
stojalo je uistinu, kako se to ovdje jasno razabire. 
Prvobitni stil ovog gimnazija je helenski, a restau- 
racija nosi obilježje romanskog stila. 

S lijeve strane gimnazija nalaze se treća ve- 
lika vrata u grad Magnezij i u hram Dijanin. Zato 
se zovu ,Porta Magnesiana“. Vrata su bila od mra- 
mora (uopće ovdje sve je od mramora, kamen je 
malo važio) a strane uRrašene raznim urezbinama. 
Vrata su imala tri otvora: dva pokrajna za kola a 
jedna središnja za pješake. Od tih vratiju tekla je 
»sveta cesta — Via Sacra“, prema Artemiziju (hra- 
mu Dijaninu), kroz koja sam i ja izišao, da vidim 
taj toliko poznati Dianin hram ,sedmo čudo svi“ 
jeta“, kako su ga u davnini nazivali. 

»Velika je Diana Ffeška“ 


Efez, 1. listopada 


Čim sam izašao Rroz  ,Magnezijska vrata“ iz 
starodrevnog Efeza, začujem odnekale glas malenoga 
zvonca. Odakle zvono u ovom gradu razvalina ? 
Da nije gdje u blizini koja kršćanska crkva, živi 
ostatak nekadašnjih brojnih crkava ? 

Nažalost toga nije bilo. Okrenuo sam se prema 
zvukuzvonca i opazio kako iza mene istom ,sve- 
tom cestom“ — ponosno i lagano stupa devet vi- 
sokih Ronopcem povezanih deva, a prva od njih 
ima o vrat obješeno zvonce. A stupaju te RaraRte- 
ristične životinje Istoka, kojih i ovuda ima dosta, 
nekako dostojanstveno, uzdignute glave i pogleda- 
vajući na zidine Efeza, kraj kojeg su prolazile, kao 
da se čude, što je tu danas sve tako mrtvo, dok je 
nekada bilo puno, puno života. 


Vodiču deva pružio sam nekoliko  pijastra 
(jedan naš dinar) i znakom mu pokazao da bih že- 
lio uzjahati. On je to rado dopustio i tako sam se 
desetak časaka zibao na ovoj ,lađi pustinje“ sve 
do znamenitog hrama Diane Efeške, koji se od grada 
Efeza nalazi dobar četvrt sata hoda u prekrasnom 
gaju maslina, šipaka, oleandra, smokava, rogača, 
jabuka, Restenja i drugog voća. 

Blizu jedne gorostasne turske mošeje, koja je 
također većim dijelom porušena, našao sam se pred 
jednim duboko iskopanim terenom u dužini kojih 
200 metara a u širini 100 metara. Na tom su se te- 
renu vidjeli razbacani neki veoma lijepo izrađeni 
mramorni stupovi, a kraj njih otkinuti kapiteli velike 

umjetničke vrijednosti. Nad tim se iskopinama koči 
natpis: ,Hram Diane Ffeške“. 

Tu je dakle bio glasoviti hram Diane Artemij- 
ske, koji su nazivali ,sedmim čudom svijeta“, i s 
kojeg je nekoliko vjekova Efez bio privlačiva točka 
svega poganskog svijeta! Tu je bio smješten i ne- 
procijenjivim ukrasima ukrašen veliki kip ove bo- 
žice, koju su pogani toliko štovali a zbog koje je 
sv. Pavao imao velike neprilike u Efezu, kad je pro- 
povijedao lažnost toga božanstva i dokazivao Boga 
pravoga. 

Jest, ovdje se dizao onaj hram, gdje su se po- 
činjala tolika bestidna djela baš u čast te božice. 


Još u doba Amazonki, koje su prve ovamo došle 
' mnogo vjekova prije Isusa, stajao je ovdje jedan 


golemi kip Dianin, grubo isklesan a u masivnim for- 
mama. U iskopinama ispod platforme ovog prvo- 
bitnog kipa nađeni su veoma dragocjeni predmeti, 
koji su služili Rao ukras božici, a sada se nalaze u 
carigradskom muzeju. 

Kad su Lidijci zaposjeli ovaj kraj, oni su nad 
ovim kipom podigli golemi hram, po najsavršenijem 
tipu zlatnog vremena grčke umjetnosti. Sva je Azija 
sudjelovala pri podizanju ovog velebnog hrama, koji 
se zidao po nacrtu čuvenoga Ktezifona. Za njegovo 
je dovršenje trebalo 220 godina i sila novaca. Sa- 
stojao se od 127 mramornih stupova, koje su dali 
pojedini kraljevi. Bio je dug 150 m, širok 57, a visok 
18 i po metara. Među mnogobrojnim kipovima isti- 
cao se na počasnom mjestu onaj Dianin, koji je, po 
pričanju Plinijevu, bio napravljen od ebanovine. 

Ali za nesreću po umjetnost, taj hram bio je 
zapaljen od nekog ludog Herostrata, one noći u 
Rojoj se rodio Aleksandar Veliki. Zapalio ga je, da 
se njegovo ime spominje u povijesti. Bfežani su se 
odmah stavili na posao, da podignu novi hram, upo- 
trebivši od staroga što se moglo, napose njegove 
ponosne mramorne stupove. Govore, da su efeške 
žene sav svoj nakit žrtvovale za ures toga hrama, 

i da su Efežani odbili pomoć Aleksandra Velikoga, 
koju im je nudio u tu svrhu. I opet je bio hram u 
svoj svojoj ljepoti i bogatstvu, dok ga nije Neron 
lišio svih njegovih dragocjenih ukrasa, a Sciti i Goti 
ga razrušili. Efležani su ga željeli ponovno usposta- 
viti, ali Konstantin Veliki nije toga dopustio. I tako 
je ponosni hram totalno propao: mnogi njegovi 
ljepši spomenici nađeni ispod zemlje prenešeni su u 
berlinski muzej. Ovdje u Efezu — ostalo je samo 
nešto. Ali i to malo govori rječito o veličini i sjaju 
ove građevine. 

Stajao sam neko doba pred ovim velebnim 
spomenikom poganstva duboko zamišljen. Čudio 


sam se praznovjernom mnoštvu, što je sa svih strana . 
svijeta hrlilo ovamo tražeći pomoć od jednog ni- ' 


jemog bešćutnog kipa. Zgražao sam se gledajući 
kakovim se orgijama i bestidnostima podavahu ho- 
teći na taj način proslaviti božanstvo. U duhu sam 
gledao onu bunu, koju su Ffežani podigli protiv sv. 
Pavla, kad im je ovaj stao dokazivati ispraznost 
Dianinog štovanja. Eno vidim ondje među ponosnim 
mramornim stupovima u predvorju hrama nekog 
Demetrija rezbara, koji je pravio male srebrne Dia- 
nine hramove i kipove i od toga dobivao velike 
zarade, a isto tako i njegovi radnici, koji su mu 
pomagali. On sve njih skupi zajedno s drugima od 
istog zanata, pozove ih u kazalište, gdje priredi brojnu 
protestnu skupštinu. Kao prvi govornik Demetrije poče: 
»Ljudi, vi znate da od ovog zanata zavisi naše bla- 
gostanje i vi vidite i čujete, da ne samo u Efezu, nego 
gotovo po svoj Aziji, ovaj Pavao uvjeri i odvrati 
mnogi svijet, govoreći da bogovi koji se rukama čo- 
vječjim grade, nisu bogovi. Opasnost, koja od toga 
prijeti nije samo u tome da će naš zanat propasti, 
nego se neće mariti ni za hram velike boginje Diane, 
i propast će veličanstvo one, koju sva Azija i cio 
svijet štuje.“ 

Gledam uskomešani narod, napose one zalutale 
fanatizovane radnike. Kad su čuli te Demetrijeve ri- 

ječi napuniše se gnjeva i stadoše vikati: ,Velika je 
Diana Efeška!“ 

Taj poRlik razliježe se po svemu gradu. I sav 
se grad uzbuni. Građani svi skupa navališe u ka- 
zalište, vukući na silu Gaja i Aristarha, Macedonce, 
suputnike Pavlove. Pavao htjede da se pokaže pred 
narodom, da im rastumači njihovu zabludu. Ali mu 
ne dadoše učenici iz bojazni da ga ne ubiju. Ai 
neki državni činovnici, koji su mu bili prijatelji, po- 
ručiše mu da ne ide u kazalište. Tu je bila čitava 
buna i metež. Jedni su vikali jedno a drugi drugo, 
jer je u zboru bilo zabune i veći dio nije ni znao 
čemu su se sabrali. Sad izvukoše iz naroda Alek- 
sandra, koga su Zidovi gurali, i Aleksander dajući 
znak rukom, htjedne da govori narodu. Ali kad ga 
prepoznaše da je Židov, svi u jedan glas skoro dva 
sata vikahu ,Velika je Diana FEfeška“. 

Međutim državni činovnik, koji se imao stara- 
ti za red u gradu, utišavši narod reče: .Ljudi Efes- 
ci! Ko je taj čovjek koji ne zna da grad Ffez slavi 
veliku boginju Dianu, kćer Jupitrovu ? Kad dakle 
to ne može nitko poreći, treba da budete mirni i 
ništa naglo ne činite. Jer vi ste doveli ove ljude, 
koji niti su hram Dianin oskvrnuli, niti vrijeđaju na- 
šu boginju. A Demetrije i radnici njegovi, ako ima- 
ju kakvu tužbu, ima sudova, a ima i prokonzul, pa 
neka tuže jedan drugoga. ARo li što drugo ištete, 
neka se izvidi na zakonitoj skupštini, jer možemo 
da budemo tuženi mi za bunu zbog onoga što je 
danas bilo, i ničim ne bismo mogli opravdati ovaj 
zbor.“ Pošto to reče raspusti zbor i narod se razi- 
đe (Dj. Ap. 19). 

Ove su slike lebdile pred mojom pameću, dok 
sam se nalazio na mjestu, gdje je nekad stajao po- 
nosni hram Diane FEfeške, divna građevina ,sedmo 
čudo svijeta“, a od kojega je danas ostala još sa- 
mo hrpa mramora i kamenja. 

U sjeni stabala kraj tog znamenitoga hrama 
Diane Efeške sjeo sam i razmišljao o veličini sta- 

rodrevnoga Efeza. Bio je on ubrojen među 19 zna- 
menitih gradova Jonije, kao glavni grad. U njemu 
su se rodili filozof Heraklit i slikar Parasij, oba gla- 
sovita u kulturnoj povijesti prije Krista. U borbama 
okolišnih gradova EFEfežani su poput starih Dubrov- 
čana gledali da budu neutralni ili su se priklonili 
uz jačega. Tako su mogli mirno živjeti i sve većma 
grad povećavati i obogaćivati. Baš radi te njiho- 
ve neutralnosti Aleksandar Veliki, koga su Efežani 
primili kao triumfatora, i ako je došao da ih pod- 
jarmi, ostavio im je vlastitu upravu, poštivajući nji- 
hove tradicije i mjesne običaje, te ih obdario raz- 
nim privilegijima. Nešto slično kao što su stari Du- 
brovčani primili od turskih sultana, s kojima su na- 
stojali uvijek biti u dobrim odnošajima i ako su im 
bili mrski. 

Aleksandrovi nasljednici Lizimak i Antigon du- 
go su se vremena borili za ovaj tako slavni grad. 
Ovamo je došao i čuveni Hanibal te je ovdje s 
Antiohom napravio ratni plan kako da pobijedi Rim- 
ljane. To je bilo sudbonosno za Efez, jer pobijediše 
Rimljani i podjarmiše ga. U njemu je vojskovođa 
Manlio, svladavši Galaćane, proboravio čitavu zimu 
kao pravi gospodar. Tu je neko vrijeme boravio i 
čuveni Luku! priređujući raskošne gozbe, trošeći grd- 
ni novac u svečanosti i igre. Toliko je Efez u staro 
doba bio na glasu, da su Pompej, Cicero i car 
August putovali na Istok samo zato da ga vide i 
da mu se dive. 

Od god. 129. postao je Efez glavni grad rim- 
ske provincije u Aziji. Svi namjesnici rimski dolazeći 
iz Rima u Aziju morali su pristati u Efezu i tu se 
svečano ustoličili kao namjesnici čitave Azije. Gla- 
soviti Plinije nazvao je Efez zbog njegove velike 
važnosti u trgovini znanosti i umjetnosti ,alterum 
lumen Asiae — drugo svijetlo Azije“. Prvo je valj- 
da bila Antiohija u Siriji. ' 

Sunce je već bilo prilično odskočilo na nebu 
i stalo snažno peći. Pogledao sam na svoj sat. Bilo 

je deset. Tamo na zapadu sada je samo devet sati 
ali ovdje sunce ranije izlazi, pa su zato satovi i 
navijeni za jedan sat ranije, nego li Rod nas. Već 
na granici Bugarske treba kazaljke pomaknuti za 
jedan sat. Vratio sam se natrag i našao se opet 
pred masivnim golemim zidovima starodrevnoga 
Efeza. Nije mi trebalo kucati na vrata; stajala su 
širom otvorena, pače vratiju više nema, nego samo 
veliki otvor u zidu, kroz koji se ulazi. Straže više 
nema. Mjesto straže s mačem i strijelom na vr- 
huncu zidina vidiš savijeno gnijezdo visokonogih 
roda, koje te mirno s visine promatraju kad ulaziš 
u grad i ne pitaju te ni ko si ni što si, ni otkud i 
zašto dolaziš. Idem da razgledam Rršćanske spo- 
menike starodrevnog Efeza. 

U starodrevnoj bazilici Majke Božje 


u Efezu 
Efez, 1. listopada 

Starodrevni Efez, koliko god je bio slavan i u 
poganstvu, napose zbog znamenitog hrama Diane 
Artemijke, ipak duguje svoju popularnost i slavu 
najviše kršćanstvu. Uspomene kršćanske i spomenici 
kršćanski dali su Efezu odlično i neizbrisivo mjesto 
u povijesti čovječanstva i u srcu svih vjernika. 
Za kršćane ova starodrevna metropola Azije ne 
predstavlja samo jednu prostu uspomenu, nego dru- 
gu kolijevku kršćanske vjere, jednu etapu onog svi- 
jetlog puta koji je započet u Dalestini, nastavljen 
kroz istočni bazen Sredozemnog mora a završio se 
na obalama Tevera, da se pak odatle razgrani po 
svim kutovima zemaljske kruglje. Prvi sv. Pavao, pak 
onda slavni Evanđelista i ljubimac Isusov sv. Ivan 
Apostol, odabiru Elez za središte svog apostolskog 
rada. Ovdje se u prvim vremenima kršćanstva kon- 
kretizira zamjerni plan hijerarhijske uredbe; ovdje 
su na raznim saborima biskupi sakupljeni sa sviju 
strana kršćanstva suzbijali hereze, proglašivali dog- 
me, od kojih se napose ističe glasoviti sveopći crk- 
veni sabor godine 431., koji je osudio bezočnu Ne- 
storijevu nauku i svečano proglasio dogmom nauku 
tako milu kršćanskome srcu: da je Marija prava 
— Majka Božja. 

Znajući sve _ ovo išao sam s osobitim pietetom 
pokraj zapuštenih, pustih spomenika negdašnjeg buj- 
nog kršćanskog cvata u ovom najkršćanskijem gra- 
du Istoka, koji toliko hvali i uzdiže sam učitelj na- 
roda sv. Pavao u poznatoj poslanici Efežanima. 

Ovdje sam baš čitao kako ih sv. Apostol hvali: 
Zato i ja, čuvši za vašu vjeru u Isukrsta, i za va-« 
šu ljubav R svima svetima, ne prestajem zahvaljivati za 
vas u svojim molitvama, da Bog Gospoda našega 
Isukrsta, Otac slave, dade vam duha mudrosti i 
objavljenja u poznanju Njegovom“ (Ef. 1, 15). 

. Iz Apokalipse, doduše, razabiremo, da su se 
među efeške kršćane bili uvukli neki krivi naučitelji, 
napose Nikolaiti; izgleda da ni biskup — ne znam 
koji je tada bio nasljednik sv. Timoteja — nije baš 
bio na svom mjestu, ali ipak sveti Apostol prvu 
svoju poruku u Apohkalipsi šalje Efeškoj crkvi kao 
najodličnijoj i nabrojnijoj. Evo što on tu javlja: 

Anđelu Efeške Crkve napiši: Evo što govori 
Onaj koji drži sedam zvijezda u desnici svojoj i ide 
posred sedam svjećnjaka zlatnih: 

Znam djela tvoja i trud tvoj i ustrajanje tvoje. 
Znam da ne možeš zločeste snositi, i da si iskušao 
one koji govore da su apostoli a nisu, i našao si 
ih lažne, i da si imao ustrpljivosti i uzdržao si u 
ime moje i nisi sustao. Ali imam protiv tebe, što si 
napustio prvu ljubav. Spomeni se dakle, odkuda si 
pao, pokaj se i prva djela čini. Ako li tako ne 
učiniš, doći ću ti skoro, i dignut ću svijećnjak tvoj 
s mjesta njegova, ako se ne pokaješ. Ali to ti je 
dobro što mrziš na djela Nikolajaca, na koja i ja 
mrzim. Ko ima uši neka čuje što govori Duh Cr- 
Rkvama: ,Koji pobjedi, dat ću mu da jede od sta- 
bla života, koje je u raju Boga moga“. (Ap. 2). 

Najveći i najznačajniji spomenik Rršćanskog 
života u Efezu, a koji se sačuvao najbolje od svih 
drugih spomenika poganskih i kršćanskih, jest sta- 
rodrevna bazilika Majke Božje, u kojoj se održao 
znameniti sveopći crkveni sabor godine 431. To je 
ujedno prva crkva na svijetu posvećena slavnoj 
Majci Božjoj. Grandiozna građevina, koja i sada, 
Rada je većim dijelom porušena, čini na gledaoca 
duboki dojam. ' 

Ova slavna katedrala, na prvi pogled, čini se 
kao da sačinjava dvije velike crkve, jedna povrh 
druge, ali u stvari je samo jedna crkva, na kojoj 
su kroz vjekove činili razne izmjene i štošta doda- 
vali. Sa sakristijom, Rrstionicom, trijemovima i raz- 
nim ložama i salama unaokolo ona. zaprema po- 
vršinu od 260 met. dužine a kojih 100 metara širine. 
Sama crkva od kraja prezbiteriuma pak do vratiju 
duga je 80 metara, a široka 50. Na tri lađe je, a 
pojedine lađe dijele masivni stupovi od golemog 
bijelog kamena. Pored toga u lađama su razne ka- 
pele, koje se još i danas dobro razaznaju, jer su 
debeli zidovi ove katedrale odoljeli zubu vremena 
eto punih sedamnaest ili osamnaest stoljeća i još 
strše u visinu zadivljujući te svojom grandioznošću. 
Vidi se još i veliki mramorni blok u obliku groba 
(,tumbae“), sa masivnim križem po sredini, a koji 
je služio za menzu oltara ove katedrale. Stojim na 
ovom mjestu u prezbiteriumu. Ispred njega tri mramor- 
ne stepenice od nekoliko metara dužine. 

Kraj ulaza u crkvu, na sjeverozapadnoj strani 
nalazi se, Rao posebna kapela, baptisterij (krstionica) 
sačuvan još prilično u svojim glavnim linijama. Gra- 
đen je na osam kutova (oktogonal) a na osam od- 
nosnih pilastara urezano je osam velikih križeva. 
Po srijedi je okrugla vaska duboka jedan metar, a 
isto toliko i u promjeru, koja je služila za krštenje 
kupanjem, a u koju se silazilo preko četiri male 
mramorne stepenice sa istoka i zapada. I vaska i 
sav baptisterij obloženi su mramorom. Izgleda nešto 
slično krstionica u šibenskoj katedrali, samo što 
ovdje u Efezu nema onoliko kićenosti, nego više 
prevladava masivnost. A naravski u šibenskoj ka- 
tedrali nema vaske, jer se tu krštenje obavlja poli- 
jevanjem, a ne ronjenjem ili Rupanjem, kako su to 
nekada običavali. 

Sva je prilika da je ova grandiozna bazilika 
podignuta na mjestu, gdje je prije stajala manja cr- 
kva, u kojoj je vršio službu Božju slavni apostol 

sv. Ivan Evanđelista te sv. Timotej prvi biskup ete- 
ški i njegovi nasljednici, pak prema tome ona do- 
biva još veću važnost. A da je ovo uistinu bazili- 
ka Majke Božje u Efezu i da je u ovoj crkvi bio 
održan glasoviti ekumenski sabor godine 431. svje- 
doči među ostalim natpis, nađen u istoj bazilici, 
a koji polječe od samog biskupa Ignacija za vri- 
jeme cara Justinijana, dakle malo poslije sabora, koji 
to izrijekom spominje. Bazilika se sačuvala sve do 
turske najezde, a kad su ovi zavladali Malom Arzi- 
jom i Rad je nestalo kršćana iz ovih krajeva, osta- 
la je zapuštena, dobrim dijelom je porušena, ali 
ipak neki zidovi i neki dijelovi crkve stoje još na 
ovome mjestu. 

Na pogled ovih veličajnih ruševina, na pogled 
onog blistavog mramora uRrašena križevima i nat- 
pisima, neka neodoljiva sila prigiba ti koljena na 
molitvu. Pao sam i ja na koljena na jedne mramor- 
ne stepenice, izvadio sam iz džepa Gospinu Rruni- 
cu i izmolio sam je zajedno s lauretanskim li- 
tanijama. : 

Pri tom mi je pred očima lebdila svijetla slika 
iz davnih vremena. Gledao sam tu, na tom istom 
mjestu gdje ja stojim, okupljene u godini 431. po 
Kr. od 2. lipnja do 51. srpnja, časne biskupe sa 
sviju strana kršćanskog svijeta. Gore na čelu, u 
prezbiteriumu vidim sv. Cirila, patrijarhu aleksan- 
drijskog, koji predsjedava saboru, a Rraj njega su 
papini legati biskupi Arkadij i Projekt i rimski sve- 
ćenik Filip. Oni otvaraju pismo pape Celestina 1, | 
koji sazivlje i otvara ovaj sabor _ da se osudi 
bezočna hereza Nestorijeva, koji je učio da su u 
Kristu dvije osobe: čovječanska i božanska. BI. Dj. 
Marija rodila je Isusa samo kao čovjeka, a na ovog 
čovjeka sišlo je božanstvo, te je Isus bio i čovjek i 
Bog, ali Bl. Dj. Marija nije Majka Isusa Boga nego 
samo majka Isusa čovjeka. 

Preko 200 časnih biskupa skupilo se na poziv 
Papin te godine u ovoj bazilici na sveopći crkveni 

sabor. Tu su prvi došli obližnji biskupi iz krajeva 
Apohkalipse: iz Smirne, Pergama, Sardesa, Tiatire, 
Laodiceje, Filadelfije, Hieropolisa. Tu su patrijarha 
Antiohejski sa svojim biskupima sufraganima, tu je 
biskup iz Niceje, iz Nikomedije te mnogi evropski 
biskupi. Tu je učeni Euzebije, čovjek velikih Rrepo- 
sti i duboki teolog, koji je u carigradskoj crkvi ja- 
vno ustao protiv pogubne nauke Nestorijeve i javno 
mu u lice sasuo: ,Imamo cara, ali nažalost nemamo 
biskupa.“ (Tada je Nestorije bio biskup carigradski). 
Vidim neustrpljiv onaj časni zbor. Začetnika 
svega zla, Nestorija, carigradskog patrijarhu, tri pu- 
ta su već zvali da dođe i da se opravda, ali on 
ne dolazi. U Efezu je, sa desetoricom svojih prista- 
ša, ali na sabor neće da dođe, svijestan svoje Rri- 
vice, a tvrdokoran da bi opozvao svoje bludnje. 
Napokon, prekidajući odugovlačenje Nestorij je osu- 
đen iz ogluhe (,in contumaciam“), časnim ocima 
stavljena je u pretres njegova nauka, da o njoj izreku 
svoj sud: nauka Nestorijeva da su u Isusu dvije 
osobe čovječanska i božanska i da Bl. Dj: Marija 
nije Majka Božja, protivi se Svetom Pismu i kršćan- 
skoj tradiciji, te ju se ima proglasiti heretičnom. 
Bio je svečani dan. Casni oci našli su se svi 
u crkvi na proglašenju osude, a masa naroda op- 
kolila je veliku katedralu željna da čuje, kakva će 
odluka pasti. Sa svoga trona u prezbiteriumu diže 
se časni predsjednik sv. Ciril, aleksandrijski patri- 
jarha i tronutim i svečanim glasom proglasuje: 
,Svidjelo se Duhu Svetome i nama da sveča- 
no i javno _proglasimo: da je u Gospodu Isukrstu 
samo jedna osoba, i da je On prvog časa začeća 
u utrobi Bl. Dj. Marije ujedno Bog i čovjek, te se 
prečistu Djevicu Mariju ima držati pravom Majkom 
Božjom“. Istodobno proglasio je sv. Ciril da je osu- 
đena Nestorijeva nauka, a on sam svrgnut s biskup- 
ske časti i izopćen iz Crkve. 
' Na to su se širom otvorila troja velika vrata 
prostrane katedrale i u nju pušten narod, koji ju 

Presbiterij bazilike Majke Božje u Efezu 


je u čas do zadnjeg mjesta ispunio. Tada je naro- 
du proglašen zaključak ovog sabora. Narod je bio 
silno oduševljen. Radosnom Rlicanju nije bilo Rraja. 
Najodličniji građani uzeli su zapaljene zublje — bila 
je već večer — i sa zapaljenim zubljama, uz neo- 
pisivo klicanje pobožnog naroda otpratili su kroz 
» Via sacra“ časne oce do njihovih stanova. 

Citav jedan sat proboravio sam u sjeni gole- 
mih zidina ove nekada tako slavne a danas, naža- 
lost, porušene divne katedrale, u ugodnom razmi- 
šljanju o nekadašnjim slavnim danima znamenitog 
ekumenskog sabora ovdje održanog od 22. lipnja do 
31. srpnja godine 431., dakle ravno pred 1505 godina. 

Drugi kršćanski spomenici u PFfezu 


Efez, 1. listopada 


O kršćanstvu u Efezu govori mnogo ono što 
je još ostalo od razrušenoga grada. Tragove Rršćan- 
stva nalaziš tu skoro na svakom Roraku. Kraj zgra- 
da isključivo profanih i poganskih, i nad njima po- 
dignute su druge posvećene štovanju BI. Dj. Marije 
i Svetaca. ; 

Prema pričanju hodočasnika iz prošloga vi- 
jeka, još pred kojih 50 godina, moglo se u Efezu 
nabrojiti 36 crRava ili malih svetišta. To su, naža- 
lost, danas postale same ruševine, te ih teško mo- 
žeš razaznati. Ipak još se razabire crkvica — oRrug- 
la — u čast sv. Luke Evanđeliste na mjestu, gdje 
se pogrešno držalo da je njegov grob. Tu je prije 
bio jedan poganski mauzolej, sličan oblikom Dio- 
klecijanovom mauzoleju u Splitu. I kako su stari 
Splićani Dioklecijanov mauzolej prometnuli u crRvu 
sv. Duje, tako su stari kršćani u Pfezu ovaj pogan- 
ski mauzolej prometnuli u crkvu sv. Luke, a po 
tom su nekoji zaključili, da je tu sv. Evanđelista i 
sahranjen te su ovu crkvu nazvali ,Grob sv. Lu- 
ke Evanđeliste.“ 

Isto se tako još prilično dobro sačuvala tako 
zvana ,Tamnica sv. Pavla“. To je jedna mala tvr- 
đava na jednom brežuljku, Rraj brda Piona, na Rko- 
jem se prostirao stari Bfez, a u kojoj su kašnje kr- 
šćani jednu dvoranu prometnuli u crkvicu na čast 
sy. Pavla. Kolala je predaja, da je tu bio neko do- 
ba zatočen sv. Apostol, kad je u Efezu nastala bu- 
na protiv njega, podignuta najviše od onih, koji su 
živjeli na račun štovanja božice Diane. Možda je u 

istinu sv. Apostol i bio sakriven neko doba u ovoj 
tvrđavi, ne kao zatočenik, nego da ga zaštite od 
pobješnjele rulje. Iz Djela Apostolskih razabiremo, 
da su u onoj buni rimske vlasti štitile sv. Pavla, jer 
su bile svjesne, da nije nikakav zločin počinio, pak 
su ga one, iz opreznosti da mu se što ne dogodi, 
za neko doba, dok se ne utiša buna, sRklonile ova- 
mo. Odatle je tvrđava prozvana ,Tamnica sv. Pa- 
vla“ i tu je kasnije, u Rršćansko doba, posvećena 
jedna kapela. 

Oci Lazaristi iz Smirne otkrili su god. 1891. u 
jednoj dolini ispod sjevernog dijela grada, između 
jablana i nešto grmlja, ostatke jedne stare kapele, 
koja je nekada bila poznata pod imenom ,Panaja 
Kapuli“ iliti: ,Luka Djevice“. Držeći se neke stare 
predaje u Efezu, oci Lazaristi su utvrdili da su na- 
šli hospicij, u kojem je Bl. Dj. Marija provela po- 
sljednje godine svoga zemaljskoga života, tu premi- 
nula i bila pokopana. O tome su izdali i brošure i 
svake godine u mjesecu svibnju priređivali hodo- 
čašće ovamo .,na grob Bl. Dj. Marije.“ 

Nemam ovdje Rod sebe Rnjigu časne Marije 
Agredske: Zivot BI. Dj. Marije, prema objavljenjima, 
koja je ova službenica Božja imala. Ali mi se čini, 
da sam u toj knjizi čitao, da i časna Marija Agred- 
ska govori, da je Bl. Dj. Marija preminula u Efezu, 
gdje je bila sa svojim posinkom sv. Ivanom Evan- 
đelistom, pak tu u Ffezu da je i preminula i po- 
kopana, a da su onda anđeli prenijeli njeno tijelo 
u Getsemani, a odatle u nebo. Svaka čast objav- 
ljenjima ove službenice Božje, svaka čast i istraži- 
vanjima časnih Otaca Lazarista u Smirni, ali se nji- 
hova teza ne može nikako držati. Tome se protivi 
opća kršćanska predaja, Roju nikako ne može obe- 
skrijepiti djelomična predaja u Efezu. A opis Rkršćan- 
ske predaje sa nekom punom sigurnošću pokazuje 
mjesto preminuća BI. Dj. Marije na gori Sionskoj u 
Jeruzalemu, u blizini dvorane Posljednje Večere, on- 
dje gdje se danas diže veličanstvena bazilika ,Dor- 

mitionis B. M. V.“ — Preminuća Blažene Djevice 
Marije, a koju dižu oci Benediktinci. Sam grob Bla- 
žene Djevice Marije nalazi se u Getsemanu, neda- 
leko od mjesta agonije Isusove pa je i nad tim gro- 
bom podignuta velebna crkva, u Rojoj sam bio — 
za vrijeme svog pohoda Svete Zemlje godine 1954. 
— i vidio vlastitim očima Grob presv. Djevice. Ipak 
posjetio sam i ovaj drugi ovdje u Ffezu, ne Rao 
grob Bl. Djevice nego kao mjesto Njoj posvećeno. 
Možda je tu bila kuća, u kojoj je BI. Dj. Marija 
neko doba stanovala, kad je bila u Efezu, odakle 
se prije smrti vratila u Jeruzalem. 

Neposredno kraj bazilike Majke Božje, staro- 
drevne katedrale efeške, nalaze se ruševine jedne 
starinske dosta prostrane palače. Razabiru se dobro 
razne sobe, jedna oveća dvorana, vodovod, stepe- 
nice, hodnik, koji je iz palače vodio ravno u crkvu. 
Ovdje ili ondje leže porazbacani mramorni blokovi, 
koji su valjda služili za trijem. Sva je prilika da je 
ovo bila biskupska palača, sagrađena istodobno 
kad i katedrala, dakle prije godine 431., te je i ona 
primila tolike odlične goste u vrijeme zasjedanja 
ekumenskog sabora godine 4531. Možda je tu prije 
bila manja kuća, u kojoj je stolovao prvi efeški 
biskup sv. Timotej, u koju je često zalazio časni ve- 
teran iz družbe Isusove sv. Ivan Apostol, gdje su 
stanovali svi kasniji biskupi. Zato, kad je Konstan- 
tin Veliki dao slobodu crkvi, kršćani su na tom 
mjestu podigli veliku palaču za metropolitu čitave 
Male Azije, kao što su i nad onom prvašnjom ma- 
lom Timotejevom katedralom podigli veličanstvenu 


baziliku golemih dimenzija na tri lađe, u Rojoj se 


održao znameniti opći sabor godine 431. 

Pored drugih kršćanskih spomenika u staro- 
drevnom Efezu zaslužuje posebni spomen tako zva- 
na ,Pećina Sedam Svetih Uspavanih“. Nalazi se na 
putu između starog Efeza i današnje turske varoši 
Selčuka na obronku brda Piona. U njoj su nekoji 
sami grobovi u malim, napose razdijeljenim, grob- 

nim sobicama. Poslije iskopavanja godine 1928. na- 
šlo se tu ispod zemlje veliko grobište sa sistemom 
malih grobnih sobica, koje odgovaraju onom po- 
dignutom po caru Teodoziju. Napisi tu nađeni. po- 
tvrđuju, da je ovo mjesto uistinu pećina ,Sedam 
sv. Uspavanih“. Nad njom je podignuta dosta ve- 
lika crkva okružena mauzolejima i bogato dehkori- 
ranim grobnicama ; i pogrebne sobe i grobovi tako 
su brojni da sačinjavaju čitavi podzemni grad. 
Stojeći pred ovom pećinom ,Sedam sv. Uspa- 
vanih“ ugodno sam pretresao onu lijepu starodrev- 
nu legendu, koju je ispričao Jakob Sarugunski u 
jednom sirskom kodeksu izdanom od J. Gvidi u Ri- 
mu godine 1885., a koja zaslužuje, da ju u kratkim 
potezima ovdje iznesem za one čitatelje, koji je 
možda neznaju. Ova lijepa legenda primljena je i 
u Muhamedov koran kao dokaz uskrsnuća od mrtvih. 
Car Decij došao je godine 249. u Elez s ve- 
likom pompom i naredio svečanosti u čast Jupitra 
Apolonija i Artemide (Diane EFEfeške) i zapovjedio 
da svak _ mora doći žrtvovati ovim bogovima. Se- 
dam lijepih mladića kršćana, kneževski sinovi, pre- 
zreše ovu carsku naredbu i sakriše se u ovu peći- 
nu, da ne žrtvuju Rrivim bogovima. Oni su govorili: 
»Mi se Rlanjamo Bogu Ocu iSinui Duhu Svetomu, 
živome i pravome Bogu, a ne mrtvim i lažnim Ru- 
mirima Jupitru i Diani.“ Car je to dočuo te je lju- 
tit naredio da se vrata ove pećine zazidaju Rkame- 
njem, da ovi mladići unutra poginu od gladi. 
Prošlo je doba progonstva, iščeznuše poganski 
carevi i nadođe doba slobode za kršćanstvo. Bog 
je tada htio proslaviti ,sinove svjetlosti“. Mladići u 
zatvorenoj, pećini nisu bili umrli. Oni su samo za- 
spali. Zaspali dubokim snom. Probudili su se nakon 
100 godina i misleći da su spavali samo jednu noć, 
našli su neki izlazak iz ove pećine i došli u grad 
Elez, da vide što je u njemu. Za čudo, nikoga tu 
nisu prepoznali, tražili su svoje roditelje, braću i se- 
stre, prijatelje i znance, ali pred njima su se pojav- 

ljivali sve nepoznati ljudi. Ditali su ih Efežani, tko 
su i što su a oni su odgovorili: ,Zar ne znate, da 
nas je sinoć — a to je u stvari bilo pred 100 go- 
dina — car Decij zatvorio u onoj pećini zbog pri- 
znanja kršćanske vjere?“ 

Tada se građani Ffeza sjetiše, da je u jednoj 
kronici bilo napisano, kako je car Decij pred 100 
godina bio zatvorio u onoj pećini sedam lijepih 
mladića, Rneževskih sinova. I obradovaše se svi, kad 
ih vidješe žive. Sakupiše se poglavice efeške i ve- 
likaši narodni i prosu se glas po svemu Efezu: 
»Otkrilo se blago života nama nepoznato“. Dođe i 
biskup efeški s mnoštvom naroda pred onu špilju i 


videći mladiće gdje sjede živi na zemlji, upita ih i 


reče im: ,Mir vama; kako ste?“ I pisaše caru Teo- 
doziju o tom te on dođe i nađe i vidi one mladiće, 
koji su sto godina spavali dubokim snom zatvoreni 
u onu pećinu zbog imena Kristova. On im ponudi, 
da dođu u grad, gdje će im dati za stan prekrasnu 
palaču, ali oni odgovoriše: ,Ovdje smo i ovdje 
ostajemo“. Malo nakon toga oni preminuše u Go- 
spodu a Efežani podignuše nad ovom pećinom ve- 
lebnu crkvu, koju nazvaše crkvom ,Sedam Svetih 
Uspavanih“. 

Rimski Martirologij, 27. srpnja, spominje imena 
svih redomice ovih svetih Uspavanih. Po rimskom 
Martirologiju njihova su imena: Maksimilijan, Malko, 
Martinijan, Dionizije, Ivan, Serapion i Konstantin. 

Prebirući u duhu nekoliko časaka pred onom 
pećinom i pred onim grobnicama ovu lijepu legen- 
du, svratih se po treći put u najveću svetinju staro- 
drevnoga Ffeza, na slavni grob velikoga Apostola 
sv. Ivana Evanđeliste. 

Na slavnom grobu svetog Ivana 
Apostola i Evandeliste 


Ffez, 1. listopada 


Najznamenitiji je spomenik u starodrevnom 
Efezu slavni grob velikoga Apostola, ljubimca Isu- 
sova, sv. Ivana Evanđeliste, ispod ruševina veličan- 
stvene bazilike nad tim grobom podignute. 

Mnogi danas ne znadu za taj grob; malo ih 
je, sasvim malo, koji ga posjećuju. A on je ipak 
ovdje, u Ivanovom gradu, u starodrevnom Efezu. 1 
ovaj grob u prvim vremenima Rršćanstva, pače sve 
do 12. vijeka, Rad je nekrst zaposjeo ove Rrajeve, 
bio je poznat i slavan na Istoku i na Zapadu; bio 
je štovan ne manje od groba sv. Jakova u Compo- 
steli, ne manje od onog sv. Petra u Rimu. Za vri- 
jeme III. ekumenskog sabora održanog u Efezu papa 
sv. Celestin u pismu na oce sabora spominje im, 
kako imaju pred očima slavno tijelo sv. Apostola 
pa im preporučuje, da mu iskažu dolično štovanje. 
Za vrijeme sjednica tog sabora biskupi Sirije potu- 
žili su se efeškom metropoliti, što drži zatvorenu 
crkvu nad grobom sv. Apostola te im tako uskra- 
ćuje mogućnost da iskažu štovanje Svečevim mo- 
ćima. (A držao je efeški metropolit ovu crkvu za- 
tvorenom iz bojazni, da je ne bi Nestorije sa svojim 
pristašama profanirao). Hodočasnici, koji su hodo- 
častili u Svetu Zemlju, obično su posjetili i Efez, da 
mole na grobu sv. Apostola. A to nije bilo teško, 
jer su redovno išli u Svetu Zemlju morskim putem, 
a Efez je u neposrednoj blizini morskoj, pet puta 
bliži moru nego Jeruzalem ili Betlehem. Iz starih do- 

kumenata razabiremo, da su osobito brojna hodo- 
čašća na ovaj grob dolazila na dan 26. rujna, kad 
se slavila posveta bazilike sv. Ivana, pa se ta sve- 
čanost slavila svečanim procesijama iz okolišnih 
mjesta, a svi koji su išli u procesiji, nosili su zapa- 
ljene svijeće. 

Pripovijedali su mi katolici u Smirni, da su sve 
do tursko-grčkog rata god. 1922. oni u velikom 
broju sa svećenstvom i nadbiskupom na čelu hodo- 
častili ovamo u prvu nedjelju poslije ljetne svetko- 
vine sv. Ivana Evanđeliste (6. svibnja: Sv. Ivan Ev. 
pred latinskim vratima), te bi im nad grobom Sve- 
čevim bila čitana sv. Misa i obavljene molitve. Isto 
tako — u manjem broju — hodočastili su u mje- 
secu listopadu te bi se onda sv. Misa služila na ru- 
ševinama bazilike Majke Božje, u kojoj je održan 
ekumenski sabor. Iza kako su Grci god. 1920. bili 
istjerani iz Male Azije, zabranjena je na otvorenome 
svaka služba Božja pa su prestala i hodočašća na 
ovaj sveti grob. i 

Nema nikakvog pozitivnog dokaza, koji bi sta- 
vio u sumnju identičnost ovog groba. Zna se stalno 
da je sv. Ivan Apostol umro u Efezu, a nigdje se 
ne čita, da bi bilo njegovo tijelo kamo druigamo 
preneseno. Slijedi dakle, da je ovdje sveti Evanđe- 
lista i pokopan. Sa suzama na očima prenesli su 
noću, sa svijećama i bakljama, učenici i svi efeški 
kršćani mrtvo tijelo svoga velikoga učitelja izvan 
zidina gradskih, na mali humak, koji danas Turci 
zovu Ajaselčuk, a kraj kojega se diže današnji mo- 
derni Pfez, Selčuk — inače ni slika ni prilika neg- 
dašnjeg sjajnog Efeza. Iskopali su duboko u zemlji 
grob i odmah su nad tim grobom sagradili malu 
crkvicu, koja je postala omiljelim svetištem za prve 
maloazijske kršćane. 

Iza Rako je Crkva zadobila posvemašnju slo- 
bodu, car Justinijan htjede da od one male crkvice 
napravi spomenik dostojan velikoga Apostola. Na 
mjesto prijašnjeg svetišta, koje je moralo biti veoma 

skromno i neznatne umjetničke vrijednosti, a koje 
je tijekom vremena sve većma propadalo, naredi 
car godine 540., da se tu podigne _ monumentalna 
bazilika, jednaka dimenzijama i sjajem onoj, koju je 
on nešto prije dao sagraditi u Carigradu na čast 
svih svetih Apostola, sadašnjoj sv. Soliji. I ta gran- 
diozna bazilika u čast sv. Ivana Apostola i Evan- 
đeliste bi uistinu i dovršena ovdje na njegovu grobu. 

Zahvaljujući iskopinama učinjenim od austrijske 
arheološke misije, može danas svatko, tko ovamo 
dođe, s udivljenjem gledati veličanstvene ostatke 
ove grandiozne bazilike, koja se kroz toliko vjekova 
ponosno dizala na humku Ajaselčuk i čiji su ma- 
sivni ostaci — temelji, neki stupovi, konfesija, odo- 
ljeli tolikim ratnim pustošenjima, požarima i potre- 
sima kroz četrnaest vjekova. 

Ostao sam uistinu udivljen, kad sam proma- 
trao te ostatke. Oni rječito govore Rako je veličan- 
stvena morala biti ova bazilika, kad i ostaci njenih 
ruševina čovjeka zadivljuju. Ta, iz tih ostataka može 
se konstruirati čitava divna građevina, Roja je bila 
pravo remekdjelo bizantinske graditeljske umjetnosti. 

Ova Justinijanova bazilika nad grobom sv. 
Ivana Apostola sastojala se od prostrane središnje 
lađe, pokrivene sa sedam Rupola, od kojih se na- 
pose isticala ona glavna nad Rkonfesijom. Pored toga 
bile su dvije pokrajne lađe, također prostrane, a 
nad njima su bile galerije. Pod glavnom kupolom 
središnje lađe bila je konfesija Rao ono u crkvi sv. 
Petra u Rimu, pridržana sa stupovima od drago- 
cjenog bojadisanog mramora. Sa strane konfesije 
bio je ,sintronom“ ili malo poviše mjesto u polu- 
krugu za kler. Odavle se izlazilo u podzemnu kriptu, 
u kojoj je bio slavni grob Svečev, iz kojega se, pre- 
ma prikazivanju starih, rasprostirao veoma ugodan 
miris. 

Još se sačuvao sav temelj crkve, još su se sa- 
čuvale dragocjene stepenice konfesije; još se jasno 
razabire apsida presbiteriuma Rao i hodnik atriuma; 


57 


još se na mjestima vidi pod sav od mozaika, a 
po čitavom golemom prostoru leže veliki blokovi 
ili porazbijani stupovi od mramora, bijeloga, crven- 
kastoga, žućkastoga s prekrasno izrađenim kapite- 
lima. Nigdje ne vidiš obični kamen, sve je ovdje 
čisti mramor ili granit. Ono što se čita u sv. Pismu 
o Salamonovom hramu, da u njemu srebro nije ni- 
šta vrijedilo, nego je sve bilo od suhoga zlata, 
to isto u drugom pogledu može se kazati za ovu 
divnu baziliku; ovdje i najfiniji kamen nije ništa 
vrijedio, sve je od samog čistog mramora, koji ni 
nakon toliko stotina godina nije ništa izgubio na 
svome sjaju. 

A i golema je bila ova veličanstvena bazilika, 
jedna od najvećih onda postojećih crkava na svi- 
jetu. Izmjerio sam je vlastitom rukom od vratiju do 
vrha prezbiterija i nabrojio sam punih 90 metara 
dužine, a od zida jedne pobočne lađe do druge 
punih 60. Rijetke su i danas crkve takovih dimenzija. 

Na svom dvodnevnom boravku u Efezu naj- 
više sam se zadržao na ovom svetom mjestu. Prvi 
moj korak bio je ovamo. I jutros rano pohrlio sam 
na ovaj sveti grob. Vruće sam želio da ovdje či- 
tam i sv. Misu u čast slavnoga Apostola i Evan- 
đeliste, i veoma rado bio bih ponio sobom sve po- 
trebno iz Smirne, ali nažalost, nije mi bilo moguće 
ispuniti želje radi zabrane vršenja službe Božje na 
otvorenom. Kazivao mi je smirnski nadbiskup da 
je i on želio godine 1951. prigodom efeškog jubileja 
na ruševinama bazilike Majke Božje održati svečani 
pontifikal, ali vlasti nisu dopustile. 

Naknadio sam to čitanjem Evanđelja sv. Ivana 
i njegovih triju Poslanica. I Rroz ova tri sata, što 
sam proboravio na ovom mjestu stojeći baš na 
samoj konfesiji ili sjedeći blizu nje, pročitao sam 
čitavo Ivanovo Evanđelje s Rraja na Rraj Rao i 
sve tri njegove poslanice. I dok sam čitao onaj 
dirljivi govor božanskog Učitelja na Posljednjoj Ve- 
čeri tako vjerno i divno prikazan od sv. Evanđe- 

liste, činilo mi se, da dolje ispod konfesije, iz one 
slavne rake, u kojoj počiva njegovo tijelo, čujem 
kucaje srca ljubavi koje je na Dosljednjoj Večeri 
počivalo na grudima božanskog Učitelja i slušalo 
kucaje božanske ljubavi Njegovoga božanskog Srca. 

I pred mojom pameću iskrsla je u svoj svo- 
joj ljiljanskoj bjelini i ljepoti slika ovog velikog 
Apostola. Kao da ga sad gledam, kako nam ga 
opisuje naš slavni zemljak sv. Jeronim, gdje ono 


starac od preko 90 godina, dolazi u crkvu među 


svoje drago stado. On sam od starosti ne može do- 
laziti, nosili ga njegovi učenici željni da iz njegovih 
ustiju čuju Roju utješnu riječ. A časni starac vazda 
je jedno te isto ponavljao: ,Sinci moji, ljubite se 
među sobom.“ Pobožni slušaoci bili su željni mno- 
go, mnogo toga čuti iz njegovih ustiju. Usudili su 
se da mu jednom kažu: ,Učitelju, zašto nam vazda 
jedno te isto opetuješ?“ A veliki učitelj odgovori 
im riječima dostojanstvenim jednog Ivana: ,Jer je 
ovo glavno, i ako ovo izvršite, izvršili ste sav za- 
kon.“ 

Ali mi je dolazilo i da zaplačem kao Jeremija 
nad ruševinama svetoga grada Jeruzalema. Jer, eto, 
ovaj slavni grob, koji bi se morao neprekidno re- 
siti miomirisnim cvijećem, bijelim ljiljanima i crve- 
nim Rkaramfiljima_i ružama kao što je bila bijela 
od djevičanstva i crvena od božanske ljubavi duša 
ovog velikog Apostola, danas je pokriven dračem, 
trnjem i divljom travom. Oko ovog groba trebalo 
bi da službenici oltara, svećenici Gospodnji danju i 
noću pjevaju hvale Svevišnjem i miomirisnim tam- 
njanom Rade ovu svetu raku, a eto sada naokolo 
danju tijuče vjetar a noću se razliježe lavež pasa 
i zavijanje čagalja. Pred ovom rakom trebalo bi 
da danju i noću gore brojne voštanice na srebr- 
nim kandiljerima, a eto, obavija je gusti mrak za- 
puštenosti, zaborava i nepoštovanja. 

Kad će doći ono blaženo doba te će opet 
zasjati u svemu svome sjaju slavni grob slavnog 

Apostola, ljubimca Isusova i ljubimca tolikih sve- 


tih duša, koji je bio idealom jednom Franji Seraf-. 


skome, Antunu Padovanskom, Alojziju Gonzagi, 
maloj Tereziji od Malog Isusa, Roga je toliko što- 
vala jedna Elizabeta grofica Turinška i jedan sv. 
Eduard kralj engleski, da nisu nigda ništa uskratili 
onome, koji ih je za što zamolio u ime Njegovo? 
— Ovako sam mislio, kad sam bacio zadnji pogled 
na ovo mjesto iz vlaka, koji me za vazda odveo 
iz starodrevnog Efeza... 

Dergam - treći grad Apokalipse 


Pergam, 2. listopada 


Na povratku iz Efeza dočekao me je na sta- 
nici vrlo ljubazni i vrijedni upravnik bolnice svetog 
Antuna i starješina franjevačkog hospicija u Smirni 
P. Agosto Artini. Odmah pri izlasku reče mi: ,Sve 
je spremno za sjutrašnji izlet u Pergam. S nama će 
biti u društvu još jedan otac Salezijanac iz Smirne 
i tako ćemo biti trojica. 

Jutros rano sva trojica uputili smo se autom iz 
Smirne u Pergam. Vožnja je trajala dva sata i pol. 
Vrijeme je prekrasno iako toplo. Sinoć kasno čitao 
sam u jednom smirnskom dnevniku, koji se štampa 
na francuskom jeziku, da je u našim krajevima pao 
debeli snijeg, da je zavladala ljuta zima i da je 
lička pruga zbog mećave prekinuta. Ne znam koliko 
je u tome istine, bit će da jest nešto. Svakako je 
živa istina, da je ovdje još toplo kao kod nas u 
mjesecu lipnju o Ivanjdanu. Već četiri mjeseca — 
tamo od travnja — nije u ovim Rrajevima pala kiša, 
ato biva — govore mi — skoro svake godine. 
Zato ovdje sve sazrijeva prije nego Rod nas. Grožđe 
je davno već obrano (početkom kolovoza), smokve 
su već osušene i pakuju se u malim paketima za 
trgovinu u unutrašnjost Turske a još više u inozem- 
stvo. Masline se već crne na savijenim granama od 
obilnoga roda. 

Vožnja je tekla najprije uz samu obalu Smirne, 
dugu, kilometričnu obalu, Roju su Evropejci sagra- 
dili prije svjetskog rata i evropejski uredili, a sa 
koje su sada azijatski istjerani. Onda smo ušli u ve- 
liki maslinjak; s jednog i drugog kraja puta sama 


61 


stabla maslina, čitava šuma, koja veoma ugodno 
djeluje sa svojim zelenilom, između kojeg se razabiru 
Rao crne jagode maleni plodovi masline. Auto ne- 
gdje zađe i u lijepu borovu i jelovu šumu, negdje 
opet juri Rroz puste ledine ili obrađena polja pre- 
skaRkujući malene potoke, koji tuda polagano teku. 

Nakon jednog i pol sata vožnje došli smo u 
prostrani lijepi morski zaljev pergamshki. Pred zalje- 
vom je veliki grčki otok Lezbos sa znamenitim gra- 
dom Mitilenom. U dnu zaljeva je mala luka s ribar- 
skim mjestom Dikalis. Neznatno mjesto samo s ne- 
koliko kuća. Tu žive ribari, koji snabdjevaju ribom 
Pergam, Magneziju i druga bliža mjesta. A ribe ima 
u obilju svakovrsne. Baš kad smo mi u luku došli 
ribari su vukli mrežu na kraj. Zaustavili smo auto 
i promatrali idilični prizor. Uživanje je bilo gledati 
kako se praćka živa riba u mreži nastojeći da iz 
nje iskoči, a ribari viču kao pomamni, kao da hoće 
vikom zastrašiti ribu, i jedan drugoga oštro opo- 
minje, da bolje pripazi da riba ne pobjegne. Kad 
su mrežu istegli na Rraj, bilo je tu svakovrsne ribe: 
zubataca, trilja, cipola, škrpina, palamida, ušaja, sa- 
lapa, vrnuta, iglica, bukava i drugih. Izabrali smo 
tri zubačića i tri pretile trilje, kupili ih za male novce 
i njima se poslije sladili u Pergamu. I onako je bio 
petak. A jeli smo u dvorištu čuvareve kuće, baš 
pred ruševinama luksuzne palače slavnog pergam- 
skog kralja Atalosa, koji je kraljevao u 5. vijeku 
prije Isusa. Nad vratima palače stajao je natpis koji 
se još do danas sačuvao: ,Jedite, prijatelji, pijte 
slatko vino, okoristite se Atalosovom  gostoljubivo- 
šću“. Uživajući ondje naše zubačiće, skuhane ,lešo“, 
i one pretile trilje, pečene na gradiljama i zalijeva- 
jući ih izvrsnim muškatom iz salezijanskog podruma 
u Smirni, nismo nimalo zaviđali ni kralju Atalosu 
ni njegovim prijateljima na njihovim luksuznim ve- 
čerama. 

Malo mjesto Dihkilis jest luka Pergama, dosta 
zapuštena, ni s kakvim lukobranom, ni mulom, pa se 


62 


putnici sa parobroda moraju iskrcavati čamcima. 
A i rijetki su ovdje parobrodi, tek jednom sedmič- 
no. Iako je ovo luka Pergama, sam grad je još pu- 
nih 27 kilometara daleko. Još smo se skoro čitav 
sat odavle vozili do samog Pergama. 

Pergam je u starini bio veoma veliki i zna- 
meniti grad. Dugo vremena natjecao se s Efezom 
za prvenstvo u Maloj Aziji, a neko doba je to pr- 
venstvo i nosio. Na visini svoje moći bio je u 4. 
vijeku prije Krista za kralja Hermije Atarmena. U 
to doba došao je u Pergam svima poznati grčki 
filozof Aristotel i oženio se Rraljevom Rćeri. Kad 
je godine 344. grad bio osvojen od Perzijanaca, 
Aristotel je pobjegao iz Pergama i postao učiteljem 
Aleksandra Velikoga, koji je zavladao DPergamom. 
Poslije: prerane smrti ovog velikog cara pokrajina 
Pergamska prešla je u gospodstvo Lizimahovo. Ovaj 
je baštinio veliki dio _ogromnoga bogatstva Alek- 
sandra Velikoga te je znatnu svotu potrošio za 
utvrđenje i poljepšanje glavnog grada. Isto su uči- 
nili i njegovi nasljednici Rraljevi pergamski Filetero 
LilLiAtalos. Ovo je epoha grandioznih zgrada, 
kojih se ruševine još i danas nakon 2000 godina 
vide u svoj svojoj veličajnosti. 

Priznajem bez pretjerivanja: vidio sam mno- 
go znamenitih iskopina na svijetu, šetao sam se 
kroz ostatke starodrevnog Pompeja, koga je zasuo 
Vezuv svojom lavom; pregledao sam više puta zna- 
menite iskopine iz rimskog doba u našem Solinu, 
staroj Saloni; gledao sam tolike ruševine i u Rimu 
i u Ateni i u Svetoj Zemlji, ali nigdje nisam našao, 
sve na jednom mjestu toliko grandioznih ruševina. 
Ovdje je čitavo jedno dosta veliko i prilično viso- 
Ro brdo, prekriveno masivnim ostacima negdašnjeg 
sjaja; tu su još dobro sačuvane ulice popločene 
bijelim finim tesanim Ramenom, na kojemu još opa- 
žaš tragove gvozdenih kola, kojima su se tada vo- 
zili davni pergamshki kraljevi i rimski konzuli. Tu su 
brojne kuće, sve doduše bez krova, ali mnoge bar 

s kojim zidom, a sve s temeljem; sjajne palače od 
finog mramora, pred kojima se moraju postidjeti 
najraskošnije moderne vile. Tu je golemi amfiteatar, 
više gimnazija, veliko sveučilište, znamenita biblio- 
teka, prostrani Eskulapion (bolnica) s podzemnim 
hodnicima i ljekovitom Rupelji, više hramova, ago- 
ra (tržišta), dvorana za čitanje i t. d. 

Tu se vide također i ostaci kršćanskoga Der- 
gama, čijem je biskupu sveti zatočenik s otoka Pat- 
mosa ovako poručio: 

Anđelu crkve u Pergamu napiši: Tako govo- 
ri onaj koji ima oštar mač s obje strane. Znam gdje 
stanuješ, gdje je prijestolje sotonino i držiš ime mo- 
je, inisi se odrekao vjere moje i u one dane, u 
koje je Antipa, vjerni svjedok moj ubijen kod vas, 
gdje stanuje sotona. No imam nešto protiv tebe, 
što imaš _ ondje one koji drže nauku Balama, hkoji 
je učio Balaka da dade sablazan sinovima Izrae- 
lovim da jedu žrtve idolske ida griješe nečisto. 
Tako imaš i ti one, koji drže jednako nauku Niko- 
laita. Pokaj se dakle, ako li ne, doći ću ti brzo i 
vojevat ću s njima mačem usta svojih. Tko ima 
uho, neka čuje, što govori Duh crkvama. Tko po- 
bijedi, dat ću mu od mane sakrivene i dat ću mu 
kamen bijel, i na kamenu novo ime napisano, koje 
nitko ne zna, osim onoga koji prima. (ApoR. 2, 12).“ 

Prije nego smo se popeli u taj historijski grad, 
da razgledamo njegove. grandiozne ruševine, ušli 
smo u moderni Pergam, turski grad sa 20.000 sta- 
novnika, sve samih .Turaka, a koji leži u ravnici 
pred samim brdom, na kojem se dizao stari Pergam. 
U ovom modernom Pergamu ništa značajnijeg, što 
bi bilo spomena vrijedno osim malog muzeja, u Ro- 
jem su sabrani Ripovi, srebrni i zlatni nakiti, kirurški 
instrumenti, novac, oružje i drugi razni predmeti 
nađeni pod ruševinama staroga Pergama na brdu. 
Ipak moram priznati, da je ovo jedna od najčišćih 
i najbolje uređenih turskih varoši, koje sam vidio u 
Maloj Aziji. Ulice prilično prostrane, zasađene drvo- 

Konfesija nad grobom sv. Ivana u Efezu (gore bizant. tvrđava) 


redom krošnjatih stabala, kuće dvokatnice, mnoge 
česme po ulicama, iz kojih teče neprekidno dobra 
pitka voda. Valjda još utječe duh kulture staroga 
grčkoga i rimskoga Pergama sa visine brda na mo- 
derne stanovnike turskoga istoimenoga grada u ni- 
zini ravnice. 

A moram spomenuti i to: ovdje su za razliku 
od drugih turskih mjesta žitelji dosta radišni, zato 
Pergam slovi kao jedno od najbogatijih mjesta Ma- 
le Azije. Ovdje postoje velike tvornice za pravlje- 
nje pamuka, koji se odavle mnogo eksportira po 
čitavom svijetu. Putem, kuda smo se vozili autom, 
od luke Dikilis pak do grada Pergama, čitava su 
polja zasađena pamukom. Ima također i tvornica, 
u kojima se stroje ovčje kože i od njih priređuju 
čuvene pergamene, prozvane baš po ovome gradu. 
Ovaj je obrt već od davnine bio za Pergam izvor 
velikoga bogatstva. A pripovijeda se da je ovaj 
obrt nastao ovako: U 5. vijeku prije Isusa zaratili 
su se Pergamićani sa Aleksandrincima. Tom prigo- 
dom Aleksandrinci su obustarili šiljanje papira za 
pisanje u Pergam. Dorsitljivi Pergamićani, da nado- 
knade nestanak papira, došli su na misao, da upo- 
trebe za pisanje osušene kože svojih ovaca. A ova- 
ca su imali brojna stada. Stali su te kože sušiti, 
strojiti i priređivati tako da se na njima može pi- 
sati. A pokazalo se, da je to pismo na pergameni i 
bolje i trajnije nego ono na papiru. Tako je posta- 
la čuvena pergamena, koju je u novije doba isti- 
snuo papir, ali se još sačuvala u svečanim pismima, 
na pr. u poveljama. 


Prošli smo brzo moderni Pergam u ravnici . 


i stali se penjati kamenitim stepenicama uz brdo u 
starodrevni Pergam na brdu, a koji smo razgleda- 
vali čitav dan. 


_— 


Na šetnji kroz poganski Dergam 


Pergam, 2. listopada 


Čim smo prekoračili nekoliko izlizanih stepe- 
nica, koje vode u starodrevni Pergam, našli smo se 
pred ostacima debelog zida, koji paše cijelo brdo 
naokolo u dužini od nekoliko kilometara. To je bio 
prvi zid za obranu ovoga utvrđenoga grada Lidije. 
Drugi je zid na vrhu samog brda, puno deblji i 
čvršći a paše samu golemu tvrđavu pergamsku. 

Odmah iza gradskih vratiju u unutrašnjosti gra- 
da našli smo se na jednom dugom i širokom tere- 
nu, s trijemovima poduprtim mramornim stupovima. 
Ti su trijemovi nekada bili pokriveni te su izgledali 
kao manastirski Rlaustri. Danas su otkriveni, a ni 
svi stupovi nisu na svom mjestu; neki leže poraz- 
bacani po zemlji, a nekojih je i nestalo. Tu je bila 
agora (tržište), u kojoj je bilo središte ekonomskog 
i političkog života starih DPergamićana. Zakoni i 
sve važne odredbe proglasivale su sena ovom mje- 


stu. Među mramornim pločama, kojih je sva sila još , 


ovdje, ima ih nekoliko, na kojima se opažaju iskle- 
sane naredbe gradskog poglavarstva o .dijeljenju 
vode, o nekim bankarskim pravilima i o javnoj si- 
gurnosti. uh 

Iza agore opažaju se mnogi magazini i oko 
njih razrušene kuće. Vidi se i jedan podzemni tu- 
nel, koji je skraćivao saobraćaj s pojedinim dijelo- 
vima grada. i 

Prošavši neke ulice, vazda se penjući našli smo 
se pred jednom divnom zgradom, čiji su se zidovi 
još dobro sačuvali. Zgrada je sva obložena ploči- 
cama prekrasnog mramora, unutra po zidovima 

vide se još ovdje ili ondje freski, na njima su golu- 
bovi i raznovrsno cvijeće. Pod je sav od mozaika. 
U dvorištu je duboka cisterna u živoj pećini izdu- 
bena te je voda neobično čista i svježa. Među dvo- 
ranama osobito upada u oči prostrana blagovaona, 
raskošno uređena sa mnogim freskama iz grčke mi- 
tologije. Ispred blagovaonice atrium sa malenim pre- 
krasnim mramornim i granitnim stupovima. Odatle 
puca divan pogled sve onamo do Jonskog mora. 
U neposrednoj blizini dvije su sobe s Rupatilom, 
u kojima su kade mramornim pločicama obložene a 
pod od mozaika. Ta je palača iz 5. vijeka prije 
Krista, a bila je vlasništvo čuvenog Rralja Atalosa, 
kako se vidi iz dvaju kipova koji još i sada stoje 
ispred palače, a od kojih jedan prikazuje Atalosa 
a drugi njegovu ženu. Ovdje je nad blagovaoni- 
com — i onaj natpis, kojim kralj Atalos pozivlje 
prijatelje da jedu i piju i uživaju njegovu gostolju- 
bivost. 

Malo podalje zaprema golemi prostor gimna- 
zij pergamski s trima odjelima okruženim trijemo- 
vima, koji su također poduprti mramornim stupo- 
vima. Jedan odio služio je za obučavanje male 
djece od 6—9 godina, naša osnovna škola. Drugi 
odio služio je za podučavanje dječaka od 10—16 
godina, naša gimnazija. Tu su se podučavali dječaci 
u raznim naukama i u raznim vrstama športa. Gim- 
nastika je bila obligatni predmet u svim starim grč- 
kim školama. Ovdje se još dobro razlikuju dvije 
sale na luk na stupovima s veoma ukusnim kapi- 
telima: jedna je bila za vježbe u slikanju i u rez- 
bariji, a druga rezervirana za profesore. Treći naj- 
veći odio bio je neke vrsti sveučilište, za odrasle 


. mladiće. Tu su hodnici dugi 200 metara a široki 


100, ispred njih prostor za atletiku, za disk i druge 
klasične športske igre. Ispred tog prostora vidi se 
na povišem mjestu profesorska katedra sva od mra- 
mora, a iza katedre mali hodnik, koji je vodio u 
luksuznu salu, rezerviranu za kralja ili njegova za- 

mjenika, kad bi prisustvovali otvorenju škole ili 
kojoj znamenitijoj školskoj priredbi. A priredbe su 
se davale u školskom kazalištu, u koje je moglo 
stati do 1000 gledalaca. Sjedišta unaokolo sva su 
od mramora, a po srijedi se ističe kraljevska loža 
od bojadisanog crvenkastog mramora. 

Hramova po ovom mrtvom gradu susrećeš 
svaki čas. Tu je hram Jupitrov, koji svojom boga- 
tom ornamentikom pruža uzor arhitekture staroga 
vijeka prije Isukrsta. U Berlinu, u ,pergamskom mu- 
zeju“, napravili su u minijaturi sličan hram Rao pre- 
krasni uzorak graditeljske umjetnosti. Tu je hram 
Atenin, također veoma luksuzan, sav od bijelog 
mramora. Stari Pergamićani u velike su štovali ovu 
božicu; ona je bila zaštitnica njihovoga grada i 
cijeloga Rraljevstva; njoj su pripisivali sve svoje po- 
bjede nad neprijateljima, pa nije ni čudo, da su 
njezin hram što ljepše ukrasili. — Malo dalje je hram 
Trajanov, baziran na veoma teškim stupovima, još 
dalje hram Dionizija, boga vina. Svaki posjetilac 
ovih starina ostat će zadivljen pred ovim mramor« 
nim hramom, čiji stupovi zgodno postavljeni i plat- 
forma sva od mozaika jasno pokazuju neobičnu 
umjetničku finesu. Ispred hrama je atrium 80 m 
dužine a 50 m širine. 

Moraš se diviti i dovitljivosti i vještini ovih 
starih Pergamićana, koji su znali iz daljine od 36 
kilometara dovesti ovamo visoko na brdo vodu i 
provesti je po cijelome gradu. Na svakom koraku 
nailazili smo na podzemne široke cijevi, kojima je 
tekla voda. A uza sve to nailazili smo i na mnoge 
cisterne, koje su se punile kišnicom za slučaj da bi 
neprijatelj prekinuo vodovod. 

Vode je starim Pergamićanima trebalo i zato, 
jer su u gradu imali više javnih kupatila. A ta javna 
kupatila odlikovala su se veoma lijepim uređajem : 
vidiš kade sve obložene mramorom ; vidiš dvorane 
sa mozaikom za rashlađivanje; kraj njih su opet 
prekrasne dvorane, također mozaikom popođene, 

za zabavu, napose za muziku i ples. U kupatilima 
je bilo parno grijanje; na svakoj strani vide se još 
i sada u zidu cijevi, kroz koje je prolazila para iz 
podzemnih peći i grijala dvorane. Veličanstvena je 
napose kraljevska kupelj na lukove sa freskama. 
I u svim školama bila su kupališta za đake. 

.. . Znameniti su ostaci glasovite biblioteke, u Ro- 
joj je nekada bilo 2000 ispisanih pergamena, a od 
kojih nema više nijedne. Ali su ostali ukrašeni blo- 
kovi mramora, porazbijani granitni stupovi s pre- 
krasnim kapitelima. Naprijed je jedan lijepo saču- 
vani fino izrađeni mramorni sarkofag, na kojemu 
na grčkom jeziku, piše: ,Kreposti i razboritosti. Ju- 
lija Pija svome mužu Klaudiju Zelianu.“ 

. Daleko bih išao, kad. bih stao nabrajati sve zna- 
menitosti staroga poganskoga Pergama, Roje sam u 
ovoj šetnji po njemu vidio. Ali moram još troje 
spomenuti: 

Prvo je znamenita bolnica, zvana ,Eskulapion“. 
Teško je naći i u moderno doba onako prostrane 
i onako udobno uređene bolnice, kakova je ova. 
Nalazi se izvan grada u polju. Sagrađena u 5. vi- 
jeku prije Isusa, ima joj dakle 2500 godina, pa ipak 
mnogi njezini dijelovi još su mnogo sačuvani, tako 
je bila solidno zidana. Pored dvorane za bolesnike 
S krevetima tu su zgodna šetališta ispod pokrivenih 
trijemova, poduprtih mramornim stupovima, u du- 
žini 200 m, zaštićenih od vjetra a izloženih suncu. 
Tu su kupke s ljekovitom vodom, izvrsnom vodom, 
koja još teče i koju smo i mi veoma rado pili, ne- 
ke vrsti mineralna voda. U staro doba smatrali su 
je čudotvornom vodom te su ovaj izvor ovdje kraj 
bolnice, gdje ona izvire, zvali ,sveti izvor“. Iza 
kako bi se bolesnici okupali u toj vodi, vraćali bi 
se podzemnim hodnicima zaštićenim od kiše i od 
vjetra. Ti hodnici još postoje. Oni vode u hram boga 
Eskulapija, boga zdravlja. Hram je okrugao na se- 
dam kutova, sav od mramora. U svakom kutu je kip 
Eskulapijev. Bolesnik, iza kako bi se okupao, došao 

bi u ovaj hram i prinio žrtvu bogu zdravlja. Pred 
bolnicom su bila ugodna šetališta za rekonvalescente, 
onda malo Razalište, koje ih je zabavljalo, i biblioteka 
s čitaonicom. Tu je bilo najviše knjiga zdravstvenog 
sadržaja. Ova je biblioteka velike historijske važnosti; 
uredio ju je znameniti pergamshki liječnik Kalinos; u 
njoj je bilo preko 500 djela, od kojih 150 iz doba 
poslije Krista, a ostala iz doba prije Krista. Naravski, 
u bolnici su bile sale za operacije, a operacioni in- 
strumenti nalaze se u pergamskom muzeju. I kanali- 
zacija bila je na svojoj visini. Kako se dakle iz svega 
vidi, bila je ova bolnica idealno uređena, bolje nego 
nekoje u naše doba. Pod je sav popločan mramorom 
a zidovi, u koliko nijesu od mramora, bili su oblo- 
ženi mramornim pločama, što je bilo za čistoću od 
velike koristi. 

Drugo, što treba još da spomenem, jest golemo 
kazalište na južnom dijelu grada, na obronku 
brda, sa 105 redova mramornih stepenica jednih 
nad drugima, a na kojima je moglo stati 15.000 gle- 
dalaca. Pozornica je veoma hRarahkteristična, jer je 
pomična i napravljena u posebnom stilu. 

Pregledavajući tako starinski grad malo po 
malo, a otpočinuvši oko podneva — penjući se po 
onim zavojitim ulicama, došli smo pred sam vrh 
brda. Na njemu strši ogromna akropola (tvrđava). 
Goleme masivne zidine, visoke i široke, sa bloko- 
vima kamena kao čitave goleme pećine, gotovo te 
zastrašuju svojom veličajnošću. Ko je bio u Dubrov- 
niku, bez sumnje se divio masivnosti tvrđave ,Sv. 
Lovrenca“, koja onako ponosno prkosi valovima 
morskim, ili onoj ,Minčete“, koja je sa sjevera bra 
nila ,grad slobode“. ARropola pergamska daleko 
nadvisuje svojom grandioznošću, svojom masivno- 
šću, veličinom kamenitih blokova, snažnom Ron- 
strukcijom i tvrđavu Sv. Lovrenca i onu Minčete. 

Prije nego smo unutra ušli — kroz rastvorena 
golema vrata — stajali smo neko doba, svi mi tro- 
jica — i divili se ovoj silnoj građevini. Njezine po- 

jedine kule strše u vis, visoko, visoko, da bih rekao: 
dotiču se neba. Kao da su stari Pergamićani poku- 
šali izvesti ono, što nije uspjelo prvim naraštajima 
ljudskim u ravnici u zemlji Senarskoj: ,sagraditi 
grad i kulu kojoj će vrh biti do neba“ (Gen. 11.). 
Tako izgleda ova veličajna akropola na vrhu per- 
gamskoga brda! Bila je nekada neoboriva tvrđava, 
u njoj su bili sve ljuti ratnici, danas je leglo miševa 
i guštera a na najvišoj kuli gledam kako mirno stoji 
jedan suri orao i ponosno gleda sa one visine kao 
da sažaljuje nas ljude, koji puzamo po nizini. Dali 
su mi na pamet Mažuranićevi stihovi: 


»Oro gnijezdo vrh timora vije, 
Jer slobode u ravnici nije“. 


Ušli smo u tvrđavu, popeli se, uz tešku muku, 
na jednu kulu i bacili pogled naokolo. Nezabora« 
van prizor, divan pogled. Dolje pod nama vidimo 
moderni Pergam, koji nam izgleda kao malo mje- 
stance od kojih stotinu duša. Ulice po njemu raza- 
biru se kao male brazde u izoranom polju, a ljudi 
kao sitni mravi. A dalje seže pogled preko dola i 
gora prema zapadu sve do Jonskoga mora, u ko- 
jem se dobro razabire otok Lezbos; prema jugu 
nazriješ goru Pagos, ispod koje leži Smirna, onamo 
prema istoku čini ti se kao da se talasaju maleni 
brežuljci posred ubavih polja kao golemi morski 
valovi posred žestokog uragana. A isto tako i pre- 
ma sjeveru preko historijskih pokrajina Lidije, Mi- 
zije i Frigije. 

Sunce se naginjalo prema zapadu, da domala 
utone u Jonsko more onamo iza Mitilene. Trebalo je 
sići i žuriti se na povratak kući. Otišli smo, a dok 
nas je brzi auto istim putem nosio u Smirnu, pa- 
met mi se opet i opet navraćala na viđene spome- 
nike napose na one, koji se odnose na kršćanski 
život u starodrevnom Pergamu. 


Ti 


Po kršćanskom Dergamu 


Pergam, 2 listopada 

U Pergamu nema toliko Rršćanskih spomenika 
koliko u Efezu, niti je ovaj grad u povijesti kršćan- 
stva tako važan Rao Ffez. Ipak i ovdje se već u 
početku, u doba apostolsko, kršćanstvo duboko 
ukorijenilo. Razabire se odatle, što sv. Ivan Apo- 
stol i Evanđelista stavlja Pergam na treće mjesto 
među sedam crkava u Maloj Aziji, i biskupu per- 
gamske crkve šalje važnu poruku Gospodnju. 

Od koga i koje je godine bilo ovdje propo- 
vijedano Evanđelje, ne može se sa stalnošću kazati. 
Ali više razloga daje nam pravo zaključiti, da je 
sam apostol naroda sv. Pavao bacio ovdje prvo 
sjeme evanđeoske nauke. Pergam se nalazi na putu, 
koji vodi od Efeza u Troju; tim putem prošao je 
sv. Pavao na trećem svom apostolskom putovanju 
u pratnji Sopatera, sina Berova iz Bereje, Aristarha, 
Sekunda iz Soluna, Kaja iz Derbe, Tihika i Trofi- 
ma iz Azije i sv. Luke Evanđeliste (Dj. Ap. 20). S 
njima je on otišao iz Efeza poslije one bune zbog 
Diane Efeške prema Troji te se bez sumnje zausta- 
vio u Pergamu, s jedne strane da otpočine, a s dru- 
ge strane i stoga, jer je u tom velikom i bogatom 
gradu bila velika kolonija židovska, a sv. Pavao 
redovno je u svakom gradu, kuda bi prolazio, Rk nji- 
ma zalazio, te njima prvima propovijedao Evanđe- 
lje. Bez sumnje da se sveti Apostol penjao onim 
istim stepenicama po starodrevnom DPergamu u dru- 
štvu ovih svojih odličnih učenika, kojima sam se i 
ja penjao sa svojim malim društvom i u duhu sam 
ga gledao u vrevi ondašnjega mnoštva Rako gleda 

desno i lijevo, gdje će naći koju dušu, koju će za 
Krista predobiti. A da ih je dosta predobio raza- 
biremo već odatle, što je svršetkom I. vijeka kršćan- 
ske ere, u godini 95., kada je pisana Apohalipsa, 
tu već bila dobro uređena biskupija s brojnim vjer- 
nicima. Oni su, naravski, imali i svoje crkve; iz po- 
četka, u pogansko doba, skromne, za vrijeme slo- 
bode veće i sjajnije. 

Šetajući se porušenim gradom nailazili smo 
ovdje ili ondje na tragove kršćanskih crkava. Te 
su većim dijelom bile sagrađene u bizantinsko doba, 
od IV. do VII. vijeka. Nekoje su samo preinačene 
od postojećih poganskih hramova iz kojih su od- 
stranili sve, što je potsjećalo na poganstvo a umet- 
nuli kršćanske znakove napose hkriž. Inače čitava 
zgrada je poganskog porijetla. Tako su i drugdje 
na svijetu činili, na pr. u Rimu Panteon je pretvo- 
ren od Bonifacija VIIL u crkvu Svih Svetih; Dio- 
Rlecijanov mauzolej u Splitu pretvoren je u crkvu 
sv. Duje. 

Ali je sigurno koja od ovih crkava bila po- 
dignuta na mjestu, gdje je stajala prvobitno kršćanska 
bogomolja, jer su stari kršćani bili uporni u čuvanju 
tradicije i cijenili su sve ono, što je potjecalo od 
apostolskih vremena. 

U centrumu starinskoga grada, u blizini Ate- 
ninog hrama, vide se ostaci znamenite kršćanske 
crkve, bizantinskog stila. Ta je crkva bila posvećena 
»sv. Ivanu Teologu“, piscu Apokalipse, to jest sv. 
Ivanu Apostolu i Evanđelisti. Veliki mramorni blo- 
kovi s Rrasnim urezbinama uzeti su iz poRrajnog 
Ateninog hrama i ovamo preneseni pa na njima 
urezani hRriževi, koji se još i danas veoma dobro 
opažaju. Tu su i golemi pilastri po kojima se razabire 
veličina ove crkve. Među gomilom onih poganskih 
spomenika u Dergamu zaustavio sam se s osobitim 
zadovoljstvom pred ovim krasnim kršćanskim spo- 
menikom u samome centrumu grada. Moja se pa- 
met zanijela daleko, daleko unatrag. Gledao sam 

u duhu na tom mjestu u jednoj prvobitnoj maloj i 
neznatnoj bogomolji, prvoga biskupa u Pergamu, ča- 
snog Kaja, vrijednog učenika velikog Apostola sv. 
Ivana, koji mu i upravlja ljubazno pismo. 

Zamolio sam svoje pratioce, da časkom sjed- 
nemo na mramorne stepenice te velelijepe crkve, i 
dok smo sjedili izvadio sam sv. Pismo i stao čitati 
treću poslanicu sv. Ivana Apostola: 

»ovećeniRk Kaju ljubaznome, koga ja ljubim u 
istini. Ljubazni! Molim se da ti bude _ u svemu do- 
bro i da budeš zdrav, Rao što je tvojoj duši dobro. 
Jer se obradovah vrlo, kad dolaze braća i svjedo- 
če za tvoju istinu, Rako ti u istini hodaš. Nemam 
veće radosti od toga, da čujem da moja djeca u 
istini hode. Ljubazni! radiš djelo vjere, što ga pru- 
žaš braći, a osobito gostima, koji posvjedočiše tvo- 
ju ljubav pred crkvom i dobro ćeš učiniti, ako ih 
spremiš dostojno Boga... Mnogo bih imao da ti 
pišem, ali neću crnilom i perom da ti pišem, nego 
se nadam da ću te skoro vidjeti i iz usta ćemo 
govoriti. Mir tebi! Pozdravljaju te prijatelji. Pozdra- 
vi prijatelje po imenu!“ 

Nema sumnje da je sv. Apostol izvršio svoje 
obećanje i došao u Pergam u posjete svome učeni- 
ku. I kao da ga vidim kako ide onamo od Ffeza 
preko Smirne, onim istim putem kojim sam i ja pro- 
šao, samo, dakako, on se nije vozio u udobnom 
automobilu, nego je možda jahao na konju ili ma- 
garčiću. Gledam ga kako se, podupirući se štapom, 
penje uz one stepenice, prolazi kroz one bučne uli- 
ce starodrevnoga poganskoga grada, kroz koje sam 
ija malo prije prolazio, samo što sada u njima 
vlada mrtva tišina. Gleda one ponosne hramove 
Jupitra, Dionizija, Eskulapija, Atene i predviđa Rako 
će jednom ležati u prahu zajedno sa svojim božan- 
stvima. I stupa veliki apostol nečujno ovamo, na 
ovo mjesto, gdje se sada_i ja nalazim, a gdje je 
bila prva mala, neznatna katolička katedrala u Der- 
gamu. Tu ga je čekao njegov dobri učenik Kaj sa 

svim svojim stadom, te su svi oni s dubokim što- 
vanjem dočekali onoga, koji je licem u lice gledao 
Krista Gospoda, s Njime tri godine boravio, na Nje- 


govim prsima počivao, od Njega božansku nauku: 


čuo. I napetom pašžljivošću bez daha slušali su ga, 
kad je govorio o Njemu, koji je put, istina i život, 
bez kojega nema spasenja. 

U toj maloj Ratedrali vršili su službu Božju i 
drugi biskupi, nasljednici Kajovi: Teodor, koji je 
polovicom 2. stoljeća osudio sinodu sedam biskupa 
maloazijskih sljedbe Karlobasianske; Euzebij, koji 
je učestvovao, zajedno sa disidentima Stjepanom 
Antiohejskim i Teodorom Heraklejskim, konciliabulu 
u Filipopolu god. 544., Drakonij, neposredni nasljed- 
nik Euzebijev, koji je učestvovao na arijanskoj si- 
nodi g. 360. ina kojoj je bio svrgnut s biskupske 
časti zato, što je zapustio jednu neznatnu biskupsku 
stolicu u Galaciji i pribavio si ,per simoniam“ ime- 
novanje znamenite stolice u Dergamu. Barlamen, 
koji je na antiohijskoj sinodi godine 363. potpisao, 


. u prisutnosti cara Jovinijana, nicejsku ispovijed. Fi- 


lip, koji je bio prisutan na ekumenskom saboru u Efezu 
godine _431., Rad je proglašena dogma, da je BI. 
Dj. Marija Majka Božja! Entropij, koji je sa vatre- 
nim Dioskurom učestvovao na čuvenom  ,razboj- 
ničkom saboru“ u Efezu g. 443., a zbog česa se je 
morao na Rkalcedonskom saboru odreći biskupske 
časti. Teodor, koji je među prvima potpisao akte 
šestog ekumenskog sabora (god. 680.). Bazilij, jedan 


* od 30 azijskih biskupa, koji su bili na sedmom eku- 


menskom saboru u Niceji god. 787. (Il. nicejski sabor). 
Metodij, koji je bio na osmom ekumenskom saboru 
godine 879., na kojem je Focij bio ponovno priz- 
nat za ekumenskoga patrijarha. 

Iza kako je crkva zadobila slobodu, ona pr- 
vobitna mala katedrala povećana je i proširena 
na istom mjestu te ukrašena blokovima mramora, 
granitnim stupovima, velelijepo izrađenim kapitelima 
iz susjednog poganskog hrama božice Atene, koji 

je, naredbom Konstantina Velikoga, bio zatvoren. 
Tako je taj hram, posvećen predstavnici svjetovne 
mudrosti, postigao pravu svrhu u službi kršćanske 
mudrosti. 

Isto su tako kršćani adaptirali jednu drugu ba- 
ziliku poganskog izvora dolje u polju, izvan zidina 
gradskih i pretvorili je u kršćansku crkvu. Ta je 
puno veća i monumentalnija od one gore u gradu. 
Upravo grandiozna građevina u stilu crkve svetog 
Klementa u Rimu, što se unutrašnjosti tiče. Ta se 
bazilika sačuvala najbolje od svih ostalih spome- 
nika i kršćanskih i poganskih u Pergamu. Njezini 
debeli zidovi od masivnih blokova kamena, debelih 
oko 2 metra a dugih po nekoliko metara i tako 
složenih jedan povrh drugog, odoljeli su i tolikim 
potresima i požarima i ratnim pustošenjima tokom 
dvadeset stoljeća. Zidovi još i sada strše u visinu 
sigurno kojih 40 metara, a na istočnoj su strani dva 
golema tornja. Donji dio zidova obložen je mramo- 
rom a na nekim mjestima u visini vide se tragovi 
freska. Duga je ova bazilika 70 metara, a široka 
kojih 50. Po srijedi je masivna gomila mramornih 
blokova, koji su služili za podnožje poganskog žrt- 
venika. Još se i sada vidi ta cisterna, iz koje je opet 
Rrv tekla dalje podzemnim kanalom u neki ponor. 
Taj je žrtvenik u kršćansko doba pretvoren u oltar 
s nekrvnom žrtvom, i nije više trebalo ni onih ka- 
nala ni one cisterne, ali su ipak sve ostavili kako 
je u početku bilo. Ispred bazilike je bio prostrani 
atrium, gdje sada leže porazbacani blokovi mra- 
mora, porazbijeni granitni stupovi, oštećeni divni 
masivni kapiteli. Jedan sami blok od jednog koma- 
da mramora dug je 7 metara a širok 2. Mjerio sam 
vlastitom rukom i uvjerio se. I okolo grandiozne 
bazilike gledaš ovamo i onamo porazbacane razne 
predmete iz bazilike, od mramora ili granita. 

Kao zadnji kršćanski spomenik u Pergamu isti- 
čem golemi stadion, u kome je moglo stati 50.000 
gledalaca. I on je doduše poganska građevina, ali 

ga ubrajam među kršćanske spomenike, jer je po- 
svećen tolikom krvlju svetih mučenika, koji su ovdje 
bili mučeni na razne načine. Stojeći na tom mjestu 
gledao sam tu u prvom redu sv. Antimu, ,vjer- 
noga svjedoka Kristova“, kako ga nazivlje sam sv. 
Ivan u ApohRalipsi, u poruci na pergamsku crkvu, 
te o njemu veli, da je bio ubijen. 

Vidim nadalje kako na arenu u tom stadionu 
izvode hrabre Kristove vojnike Karpa i Papilu, 
koji su za vladanja Marka Aurelija (161.—180. po Kr.) 
bili ovdje živi spaljeni na lomači. 

Gledam jednu odličnu ženu poganku iz Der- 
gama, koja videći hrabrost svetih mučenika, iza 
svega glasa pred mnoštvom gledalaca Rliče, da je i 
ona kršćanka i predavajući svoga sinčića brizi svo- 
jih susjeda, skače na lomaču da i ona za Krista 
izgori. Zvala se Agatonika. Uspomeni ovih triju 
mučenika pridodaje Rimski Martirologij (15. travnja) 
još i roba _Agatodora, koji je također za Krista 
bio mučen. A tko zna, koliko je drugih kršćana po- 
prskalo svojom krvlju ovo tlo? Neka bi i ta krv 
bila sjeme novih kršćana u ovim danas nekršćan- 
skim Rrajevima... 

Tiatira - četvrti grad Apokalipse 


Tiatira, 5. listopada 


Sretan sam što ima _ mali franjevački hospicij 
u Smirni. Iza svakog posjeta pojedinog grada Apoka- 
lipse ovamo se povratim, otpočinem u svojoj sobici i 
sjutradan opet na put u drugi grad. A ljubazni mla- 
di starješina DP. Agosto_ Artini i časni starac DP. Gi- 
useppe Testi dočekuju me i isprate pravom franje- 
vačkom ljubavlju. Tako mi bar ne treba noćiti u 
kojekakvim ,luksuznim“ hotelima, u kojima će me 
noću deve plašiti kao ono u Efezu. A opet ovako 
imam i prigodu da odslužim sv. Misu. 

A ine možeš drugačije, kad posjećuješ gfa- 
dove Apohkalipse, nego navraćati se u Smirnu i 
odatle opet polaziti u drugi grad, jer svi putevi od 
ovih sedam gradova vode kroz Smirnu. Tako sam 
se i sinoć sa svojim malim i veoma ugodnim dru- 
štvom kasno u večer vratio autom iz Pergama u 
Smirnu te prenoćio, a jutros iza sv. Mise uputio se 
vlakom u četvrti grad ApoRalipse, u Tiatiru. 

Tiatira leži na željezničkoj pruzi, koja spaja 
Bandirmu, sjevernu luku Male Azije, sa Smirnom, 
po prilici je na sredini puta te pruge. Vlak vozi od 
Smirne do Tiatire blizu 4 sata. | dostatno je u Tia- 
tiri proboraviti tri do četiri sata, jer nema baš ni- 
kakve akropole, jer sve leži u ravnici, što je inače 
rijetkost među maloazijskim gradovima. Ni sačuva- 
nih spomenika nema mnogo, a ono malo od male 
je važnosti. 

Ali treba da istaknem jedan živi kršćanski spo- 
menik ovdje. Osim Smirne, u jedinoj Tiatiri od svih 
sedam gradova Apokalipse još postoji Ratolička 

crkva. Mala doduše, nekoliko metara, u zabačenoj 
ulici, ali još postoji. Unutra je oltar, na njemu su 


.kandiljeri bez svijeća, pred oltarom je kandilo ali 


s ugašenim vječnim svijetlom. Ono je gorjelo ne- 
prekidno sve do pred nekoliko godina, sve do go- 
dine 1952., kad se još u njoj danomice služila sv. 
Misa, Rad je još tu bio župnik jedan franjevac. On 
je stanovao u poRrajnoj župnoj kući s 4 sobe i bio 
duhovnim pastirom malobrojnome stadu od kojih 
150 duša. To se stado sada razbjeglo, iza kako u 
Turskoj stranci ne mogu imati nikakvu službu. A 
kad se iselila i posljednja ovčica, pastir je zaklju- 
čao crkvu i župnu kuću te se i on odselio. Ovdje 
se, dakle, dogodilo obratno onoj Svetoga Pisma: 
,udarit ću pastira i razbježat će se ovce stada“. 
Ovdje nije udaren pastir, nego su udarene ovce i 
razbježale se, pak što je imao pastir dalje da radi, 
nego da i on otide? 

A stoji ova mala crkvica, sada zapuštena ali 
čitava, na slavnom mjestu. Na mjestu, gdje je ne- 
kada bujno cvao kršćanski život, gdje je bila bi- 
skupska stolica sa više svećenika i đakona i sa broj- 
nim vjernicima. Toj crkvi upravlja veliki Apostol i 
Evanđelista, kao zatočenik sa otoka Patmosa, po- 
ruku na četvrtom mjestu među maloazijskim crkva- 
ma. Kad sam od jednog Turčina muhamedanca, koji 
čuva Rljučeve crkve i župne kuće, zatražio da mi 
otvori crkvu, ponudivši mu nekoliko pijastra, i kad 
sam ušao unutra, mučno mi je bilo pri srcu gleda- 
jući tu zapuštenost. Otvorio sam Apohalipsu i za 
utjehu čitao sam: 

»Anđelu crkve u Tiatiri napiši: Tako govori 
Sin Božji, koji ima oči svoje kao plamen ognjeni i 
noge njegove kao žarka mjed. Znam tvoja djela, i 
ljubav i vjeru i službu i strpljivost tvoju, i djela 
tvoja posljednja, kojih ima više od prvih. Nego imam 
protiv tebe, što dopuštaš ženi Jezabeli, koja govori 
da je proročica, i uči i vara sluge moje, da griješe 
bludno i da jedu žrtve idolske. I dadoh joj vrijeme 

da se pokaje, i neće da se pokaje od bludnosti 
svoje. Evo bacit ću je na postelju i one, koji čine 
preljub s njom u nevolju veliku, ako se ne pokaju 
od svojih djela. I djecu njezinu ubit ću kugom; i 
poznat će sve crkve da sam ja koji ispitujem bu- 
brege i srca, i dat ću vam svakome po djelima va- 
šim. A vama govorim ostalima, koji su u Tiatiri, koji 
god nemaju nauke ove, koji ne upoznaše dubina 
sotonskih, kao što govore: ne mećem na vas dru- 
goga bremena; ali koje imate, držite dokle dođem. 
Jer tko pobijedi i održi djela moja do kraja, dat ću 
mu vlast nad poganima. I vladat će njima željeznim 
žezlom, razbit će se kao posuđe lončarsko; kao što 
sam i ja primio od Oca svojega, i dat ću mu zvi- 
jezdu Danicu. 

Tko ima uho neka čuje, što govori Duh crkva- 
ma“. (Apok. 2 18 id.) 

Izišao sam iz crkve i prošetao se ulicama sa- 
dašnjega turskoga Aivala, koji se podigao nad neg- 
dašnjom Tiatirom. Neznatna turska varoš od kojih 
5000 stanovnika, sada sve samih Turaka. Između ni- 
skih, trošnih, prljavih turskih kuća, vidiš pogdjegdje, 
napose u blizini željezničke stanice, po koju pri- 
stojnu dvokatnicu, sagrađenu za Francuze, koji su 
prije svjetskog rata gradili željezničku prugu u Ma- 
loj Aziji, i koji su ovdje sačinjavali malu katoličku 
koloniju. : 

Izišao sam iz varoši i našao se u polju, na ko- 
jem se god. 190. poslije Krista vodila žestoka bitka 
između azijskog Antioha i Rimljanina Scipiona Afri- 
Rkanskoga, a koja je završila pobjedom Rimljana, 
koji su onda zavladali ovim krajem. Na tom polju, 
u neposrednoj blizini varoši, vide se ruševine jedno- 
ga starinskoga hrama. Jedini ostatak od starodrevne 
Tiatire. Ostatke drugih spomenika valjda su Turci 
upotrijebili za gradnju svojih kuća ili leže zakopani 
u zemlji. Za ruševine toga hrama govore da su to 
ostaci velikoga hrama perzijske Sibile, zvane Sam- 
batka, a za koju se može s pravom misliti da je 

ona Jezabela, proti kojoj piše sv. Apostol u Apo- 
kalipsi u svojoj poruci tiatirskoj crkvi. Ta Sibila, 
prava slika i prilika pokvarene starozavjetne Jeza- 
bele, govorila je da je proročica te je učila i va- 
rala one, koji su k njoj dolazili da griješe bludno i 
da jedu žrtve idolske. A zato je primala bogate po- 
klone. 

Vrativši se u varoš došao sam pred jednu če- 
smu, pred kojom je bilo više žena starijih i mlađih, 
koje su na česmi napunjale vedra vodom i nosile 
ih kući. Starije, kad su vidjele mene stranca, kušale 
su da nešto sakriju lice maramom; sačuvale su još 
to od pređašnjeg turskog običaja, da žena na ulici 
ne smije biti otkrivena lica. Mlađe su sasvim zapu- 
stile taj običaj i nimalo se neće ni pred kim sakriti. 
Njima je — Rako sam saznao — i u gradovima i 
u selima dobro došla zabrana Kemala Ataturka, da 
ženske ne smiju više zastirati lica. Mlađe ženske oso- 
bito po gradovima to su jedva dočekale, starije su 
se ispočetka bunile i usprkos te zabrane izlazile na 
ulicu zakukuljene. Tada je svemoćni Kemal naredio 
da svaki stražar, koji na ulici sretne koju žensku 
zakukuljenu, bilo staru ili mladu, da joj mora ra- 
skinuti Roprenu s lica i ošamarati je. Stražari su 
počeli to raditi bez obzira i bez pardona, — za- 
povijed je zapovijed — i od tada više nećeš vi- 
djeti nigdje na putu ženske zakukuljena lica. Ne nose 
više ni onu starinsku tursku nošnju, duge demije pri 
dnu nogu povezane, nego su obučene posvema po 
evropejsku, nekoje ljepše nekoje ružnije, Rako koja 
može. Uopće opazio sam i po gradovima i po se- 
lima u ovim Rrajevima: i muškarci i ženske redo- 
vno su veoma slabo obučeni, u pohabanim, pokrpa- 
nim, izderanim a i nečistim haljinama; znak bijede 
i neimaštine. A mogli bi puno ljepše živjeti te se 
i puno pristojnije odijevati, kad bi bili radišni. Mala 

zija je veoma plodna zemlja, koja već sama po 
sebi daje dosta ploda, a koliko bi više davala, da 
ju racionalno obrađuju! Mislim, a tako i drugi 

misle, da bi ona mogla dobro hraniti i izdržavati 
100 milijuna stanovnika, jer je i dosta prostrana; a 
eto, sad ih nema u njoj više od 12 milijuna, a i ti 
su gladni i odrpani. Naravski, ima i bogatih, koji 
dobro stoje, ali tih je malo. Najbolje prolaze oficiri 
i činovnici, pogotovu oni, koji su na višem mjestu. 
Oni su dobro odjeveni po najnovijem pariškom 
Rroju, a i dobro ugojeni. Njih Kemal dobro plaća, 
a oni mu vjerno služe i živa su vatra za tursku re- 
publiku i za svoga Ataturka (oca Turaka). 

Šetajući se polagano tiatirskim ulicama, pravije 
aivalskim, — stara se Tiatira danas zove Aival — 
i bacajući poglede desno i lijevo, opazio sam u više 
dvorišta velike kotlove, ispod Rojih gori vatra. Kraj 
njih su žene i djevojke — zajapurene od sunčane 
topline s neba, a i od ognjenoga žara ispod kotla 
— sve nešto miješaju u Rotlovima s dugim drvenim 
varjačama, kao da miješaju puru. Pomislio sam na 
prvi mah, da one to Ruhaju jelo, ali sam odmah ra- 
zabrao da to ne može biti. U velikim kotlovima ku- 
hati jelo za male obitelji nema smisla, a stranaca u 
Tiatiri nema, da bi njima prodavali. Onog dana, 
mislim, da sam bio ja jedini stranac u Aivalu, 
u negdašnjoj Tiatiri. Zanimao sam se za ovo i pro- 
pitao se pa sam doznao, da to one žene i djevojke 
maste tkaninu i svilu u onim kRotlovima. Ovaj je 
obrt ovdje dosta raširen a tiatirske žene već u davno 
doba bile su majstorke u bojadisanju tkanina i svile. 
Sve do pred malo u Smirni su se na veliko pro- 
davali crveni fesovi iz Tiatire. Sada se više fesovi 
ne smiju prodavati, ali zato ipak ima u Smirni pro- 
davaonica razne robe od svile, pamuka ili vune, u 
raznim bojama, priređene u Tiatiri. 

Zastao sam da gledam kako one tiatirske žene 
i djevojke miješaju u kotlovima one tkanine. Pri 
tom sam se sjetio jedne časne i vrijedne žene iz Tia- 
tire iz davnog apostolskog vremena, koja se bavila 
istim zanatom a živjela je u Filipima, u Macedo- 
niji. Kako je bila dobra radnica stekla je lijep ime- 

tak te se iz Azije, iz Tiatire, preselila u Evropu, ti 
Filipe, i tu nastavila istom radnjom umnožavajući 
sve više svoj kapital. A kako je bila bogobojazna, 
činila je puno dobra drugima pa je imala neobičriu 
sreću, da je njezina kuća postala prva kršćanska 
crkva u Evropi. To se dogodilo ovako: 

Sv. Pavao na svom drugom apostolskom Pu- 
tovanju dođe u Filipe, ,u prvi grad onog dijela 
Macedonije, naseobinu rimsku“. I ostade u tom gradu 
nekoliko dana, U dan subotnji iziđe izvan gradskih 
vrata R rijeci, gdje je razabrao da postoji bogomolja 
i sjedavši stade se razgovarati sa ženama, što se 
ondje sabraše. ,A slušala je jedna bogobojazna žena 
po imenu Lidija, skrletarica iz grada Tiatire. A Go- 
spod otvori srce njezino, da pazi na riječi Pavlove. 
Te riječi djelovale su na nju i pokrsti se i ona i sva 
kuća njezina. To je bila prva kršćanska duša u 
Evropi. 

Kad se ova plemenita žena pohRrstila, zamoli 
sv. Apostola i njegove pratioce, — među kojima je 
bio i sv. Luka, koji ovo i pripovijeda u Djelima 
Apostolskim (16) — govoreći: ,Ako ste uvjereni da 
sam vjerna Gospodu, uđite u moju kuću i ostanite“. 

ba .Sv. Apostol primio je rado taj poziv, — i onako 
nije imao drugoga stana u Filipima — i nastani se 
sa svojim učenicima u kući Lidijinoj te jednu od 
njezinih soba pretvori u malu kapelu i tu je oba- 
vljao službu Božju, ,lomio kruh i dijelio ga“ uku- 
ćanima i ostalim pokrštenicima. 

Tako je dakle kuća jedne žene iz Tiatire DO- 
stala prva kršćanska crkva u Evropi. 

. Pravo bi bilo da se ovoj plemenitoj ženi po- 
digne dostojan spomenik u njenome rodnome gradu, 
jer sigurno Tiatira u svojoj povijesti nije imala žene 
vrijednije od ove. Ali da. Da je slučajem taj spo- 
menik i podignut, danas bi on bio porušen! Tako 
su a ronoi prilike u ovom nekada kršćanskome 
gradu! 


Blagdan sv. Franje u zemlji 
Apohkalipse 


Burnabat, 4. listopada 


Danas je blagdan serafskog Oca sv. Franje 
Asiškoga, slavnog utemeljitelja reda Male Braće. 

Bože moj! kako to ide na svijetu! Tko bi ikada 
bio i pomislio, da ću se na taj blagdan naći tako 
daleko od svoje domovine, od ,Serafske Hrvatske“, 
kako je naše krajeve nazvao preč. General franje- 
vačkog reda o. Leonard Bello, kad je ono pohodio 
naše franjevačke provincije u Dalmaciji, Bosni, Her- 
cegovini i u Hrvatskoj! Meni samom, ovako u da- 
ljini, među nevjernicima, među potomcima onih, koji 
su tolike sinove sv. Franje u Dalmaciji, Slavoniji a 
nadasve u Bosni i Hercegosini, nabijali na kolac i 
svakojako mučili radi Imena Kristova, dolazi danas 
na pamet, s kakovim se slavljem slavi ovaj blagdan 
tamo Rod nas u franjevačkim samostanima. Dolazi 
mi napose pred oči slika iz mladih dana u Dubrov- 
niku, kad sam bio petnaest punih godina profesor 
bogoslovja, napose biblijskih znanosti. Već devet 
dana prije prostrana crkva Male Braće počela bi se 
kititi svilenim teškim damaskima, cvijećem i brojnim 
voštanim svijećama iz ,Voštarne Male Braće“, a 
svake večeri obavljala se svečana ,novena“. Na 
vigiliju u 11 sati, 11 i po i u podne zvonilo bi pet 
velikih zvona, čiji je jasni metalni zvuk naviještao 
svetkovinu čitavome gradu. Taj zvuk razlijegao se 
uzduž čitavoga ,Straduna“ onamo preko ,Porpe- 
rele“ sve do LoRkruma i Sv. Jakova; preko Minčete 
sve do vrha Srđa i preko Dila do Kantafika i DaR- 

se; | opet prema jugu preko Lovrijenca do samot- 
nog otočića sv. Andrije, na kojem je živio i pjevao 
časni starac Dum Mavro Vetranić. Uveče kasno pje- 
vale su se prve vespere sa sedam pluviala, na sam 
blagdan ujutro rano u cik zore opet svečana zvo- 
njava svih pet svona i pjevani Matutin, a u 10 sati 
došla bi braća dominikanci da služe svečanu misu. 
Dočehkali bi ih pred vratima crkve svi mi Mala Braća 
i uveli u crkvu pjevajući uz zvuke snažnih orgulja: 
»Ecce quam bonum et quam jucundum, habitare 
fratres in unum“ — Gle, kako je dobro i kako je 
ugodno, kada braća žive ujedno (Ps. 152.). A ja da- 
nas ovdje u nevjerničkoj zemlji postao sam uistinu 
ono što je psalmista za sebe kazao: ,sicut passer 
solitarius in tecto — kao samac vrabac na krovu“. 

To jest, po duši govoreći, i nisam baš sam. 
Našli smo se u ovoj zemlji Apokalipse četiri sina 
sv. Franje: starješina franjevačkog hospicija u Smir- 
ni P. Agosto_ Artini, župnik u Smirni D. Giuseppe 
Testi, župnik u Burnabatu P. Ireneo Vignacci i pisac 
ovih putopisnih crtica. Dogovorili smo se, da sva 
četvorica zajedno proslavimo blagdan Serafskog 
Oca u Burnabatu, gdje se nalazi franjevačka župa. 

Burnabat je veoma lijep moderni grad u bli- 
zini Smirne. Uređen je posvema evropski sa širokim 
ulicama, s drvoredima sjenatih stabala, s Rrasnim 
vilama i perivojima. U ljetno doba bude tu do 20 
hiljada stanovnika, a redovno ih je kojih 10 hiljada. 
Među tima ima još 250 katolika, dok ih je prije 
bilo mnogo više. Katolici su francuske i talijanske 
narodnosti. Svi ostali žitelji su Turci. Ovo je ugod- 
no ljetovalište za Smirnjane. Svi konzulati, sve pa- 
robrodarske agencije, svi bogatiji građani Smirne 
imadu ovdje svoje vile, u kojima provode ljeto ai 
preko zime ovamo dolaze nedjeljom. A zgodno je 
doći, jer svaki sat vozi udobni autobus iz Šmirne u 
Burnabat, koji za tričetvrt sata vožnje, a za jeftine 
pare (7 pijastara — 2 i po naša dinara) ovamo do- 
veze. Put je prekrasan: cesta dobro uređena, a s 

jedne i druge strane ceste sve vrt za vrtom, čitave 
šume limuna, narandži, jabuka, krušaka, šljiva, ba- 
jama, smokava, Restenja, oraha, šipaka, maslina, 
palmi, čempresa i drugih stabala. U blizini je i more, 
jedan dio prostranog izmirskoga zaljeva. 

Sva četiri dakle franjevca, što nas ima u zem- 
lji Apokalipse, našli smo se danas u Burnabatu, da 
proslavimo blagdan svoga sv. Utemeljitelja. Našli 
smo se u lijepom franjevačkom  hospićiju s osam 
soba. Kraj njega je župna crkva, ne doduše velika, 
ali lijepa i čista i uredno držana od agilnog revnog 
župnika DP. Irenea. Crkva je okrugla, izvana izgleda 
kao turska džamija i da nije križa nad kupolom, 
smatrao bih je uistinu turskom džamijom. Ali je unu- 
trašnjost sasvim udešena kao i druge katoličke crkve. 
Tri su oltara: glavni Neoskvrnjene, a dva pobočna 
sv. Pranje Asiškog i sv. Antuna Padovanskoga. Kraj 
crkve je mali toranj sa dva zvona. 

Meni su ponudili da služim svečanu misu, što 
sam rado prihvatio. Međutim kazali su mi, da bi 
trebalo i kratku propovijed izreći. Prihvatio sam i 
to. O kako bih rado bio na svom materinskom 
hrvatskom jeziku ovdje na dalekom Istoku izrekao 
panegirik u čast Seratskoga Oca! Ali to bi bilo bez 
svrhe. Nitko me u crkvi ne bi razumio osim ona tri 
časna kipa na oltarima. Razumjela bi me još i mala 
Terezija od Maloga Isusa, čija je slika u jednoj ka- 
pelici kraj velikog oltara sučelice sakristiji. Nitko 
drugi ovdje od prisutnih ne bi me razumio. Bilo je 
pravo da propovijedam turski, jer sam u turskoj 
državi, ali turski ne znam, a ni stariji moji sluša- 
telji ne bi sve razumjeli. Ostalo je da propovijedam 
francuski ili talijanski, jer tim jezicima govore ovdje- 
šnji katolici. Odabrao sam talijanski, jer mi puno 
lakše ide nego francuski. Anomalija ima puno na 
svijetu, eto i jedna više: Ja Hrvat u turskoj zemlji 
propovijedam talijanski... 

Sv. misu uz asistenciju služio sam u 10 sati 
pred oltarom sv. Franje, na kojem su gorile 24 vo- 

štanice i sav je bio iskićen cvijećem i zelenilom. 
Na koru su uz pratnju orgulja pjevale francuske 
časne sestre, koje ovdje imadu zavod sa svojim gO- 
jenicama. U crkvi je bilo kojih 200 osoba; mogu 
kazati, svi katolici u Burnabatu, koji su mogli doći. 

Nadam se da mi neće čestiti čitalac zamjeriti 
što kao franjevac uzimljem ovu prigodu — blag- 
dan sv. Franje — da u kratkim crtama prikažem 
rad franjevaca u ovim Rrajevima. Kao što su oni 
čuvari svetih mjesta u Palestini, kao što su i kod 
nas u Bosni, Hercegovini, Slavoniji i zagorskoj Dal- 
maciji bili čuvari vjere u vrijeme turskog gospod- 
stva, tako su oni i ovuda i u najtežim vremenima 
ostali na obranu vjere i za duhovnu korist malo- 
brojnog katoličkog stada. Svi su oni članovi franje- 
vačke misije na Istoku sa sjedištem u Carigradu. 

Carigradska franjevačka misija imade slavnu 
prošlost, ali i veoma burnu, punu svakovrsnih ne- 
zgoda i neprilika. Ona je jedna od najstarijih fra- 
njevačkih misija na svijetu i može se kazati, da je 
osnovana od samog Utemeljitelja reda sv. Franje, 
koji je ovamo poslao prve misionare sa kapitula 
zvanog ,delle Stuoie“. Jedan od tih bio je fra Be- 
nedikt Sinigardi iz Arezza, koji je ovamo došao 
godine 1229. NaRlonošću bizantinskog cara mogao 
je fra Benedikt već godine 1299. otvoriti više kuća 
i utemeljiti samostane tako da je misija već te go- 
dine osnovana i on je bio njezin prvi osnivač. Mi- 
sija je toliko napredovala, da je ubrzo sačinjavala 
cvatnu provinciju Reda a zvala se prekomorska. 
U razno doba bila je naizmjence provincija, kusto- 
dija, prefektura, podložna provinciji Sirije ili Kusto- 
diji Svete Zemlje ili neovisna, a rasprostranjena više 
ili manje, već kako kada. 

Napokon godine 1897., poslije toliko historij- 
skih prilika i neprilika, dobila je ime, koje nosi i da- 
nas: ,Misija Turske i Grčke“, a bila je podređena 
izravno vrhovnoj upravi Reda u Rimu. U njoj su 
bili redovnici iz raznih provincija, najviše iz pro- 


87 


vincije sv. Pacifika u Markama i iz ,Svetih Stig- 
mata“, kojoj pripada i sada. 

U naše doba ova misija imade 135 misionar» 
skih postaja, što samostana što hospicija, od kojih 
su 8 župe a ostale kapelanije ili kao župe. Osam je 
kuća u Turskoj a 5 u Grčkoj. 

Turskoj su ove: 

1. U Carigradu, gdje je prilično velik samostan 
s prostranom crkvom u kojoj ima 9 oltara, a po- 
svećena je Blaženoj Djevici Mariji, te je i poznata 
pod imenom ,Santa Maria in Draperis“. Franjevci 
ovdje drže župu, koja broji oko 3000 katolika raz- 
nih narodnosti pretežno Talijana. U crkvi se nedje- 
ljom i blagdanima propovijeda u tri jezika: talijan- 
ski, francuski i grčki. U župi postoje tri vjerska dru- 
štva: Treći red, Bratovština presv. Srca Isusova i 
sv. Tereze od Maloga Isusa. Drže i katoličku školu 
a podučavaju vjeronauk i na srednjim talijanskim 
školama u Carigradu. Godišnje imade u crkvi oko 
20 tisuća ispovijedi i sv. Pričesti, krštenja 100, prvih 
sv. Pričesti 56, obraćenja odraslih 15. Svećenika ima 
više. Ovdje je i starješina cijele misije u Turskoj i 
Grčkoj. 

2. U Kadikeju, azijskom predgrađu Carigrada 
postoji župa s lijepom Rućom i crkvicom s tri oltara. 
I ova je crkva posvećena Blaženoj Djevici Mariji te 
se zove ,Santa Maria“. Svećenik jedan, a vjernika 
oko 200. 

3. Na otočiću Prinkipon (Bujukada) na Mra- 
,»mornom moru franjevci drže župu s lijepom crk- 
vom u gotskom stilu, ona je s pet oltara posvećena 
sv. Pacifiku. Kraj crkve je lijepi moderni hospicij s 
osam «soba. Svećenik 1 a vjernika u zimsko doba 
oRo 100, ljeti nekoliko stotina, jer je otočić Prinki- 
pon prekrasno ljetovalište. , 

4. Burnabat kod Smirne. Zupa sa 250 vjernika. 
Lijepa crkva Blažene Djevice Marije, okrugla (,ro- 
tunda“) poput mošeje, 5 oltara (Gospin, sv. Franje 
i sv. Antuna). Svećenik 1. 

5. Smirna, župa, nekada brojna, od nekoliko 
tisuća, sada — poslije izgona stranaca — tek 3 vjer- 
nika. Crkva veoma lijepa i prostrana sa 7 mramor- 
nih oltara, s velikim orguljama, s mnogim namje- 
štajem, sa zvonikom (5 zvona), posvećena Blaženoj 
Djevici Mariji. Ona se zove ,Santa Maria in Dra- 
peris“. Sada samo dva svećenika, prije ih je bilo 
šest. Drže bolnicu sv. Antuna, starješina samostana 
ujedno je i upravnik bolnice. U bolnici njeguju bo- 
lesnike časne sestre talijanke, franjevačke trećoredice. 
Bivši franjevački samostan prigodom velikog požara 
godine 1922. s temelja je izgorio. Sada redovnici 
obitavaju u jednoj maloj kući. Crkvu je požar po- 
štedio. 

6. U Ankari ima katolička kapela s jednim sve- 
ćenikom franjevcem u talijanskoj ambasadi (od go- 
dine 1950.). Svećenik podučava u vjeronauku malo- 
brojnu talijansku djecu. 

7. U Magneziju, gradu od 60 tisuća stanovnika, 
nedaleko Smirne, postoji katolička crkva i župna 
kuća, ali sada zapuštena, jer su se svi katolici otse- 
lili poslije grčko-turskog rata od godine 19929. 

8. Isto tako u Aivalu, bivšoj Tiatiri postoji ka- 
tolička crkva i župna kuća, ali iz istog razloga kao 
u Magneziju, zapuštena. 

U Grčkoj oci franjevci imadu crkve i kuće u 
Tinosu, Mitileni, Patrasu, Prevezi i Janini. 

Ova franjevačka misija u Turskoj imala je prije 
velikih posjeda, kojima se uzdržavala, ali su većim 
dijelom propali poslije svjetskog rata i novog re- 
žima u Turskoj. Ona sada muku muči, jer joj nove 
državne prilike u Turskoj paraliziraju svaku aktivnost. 
Katolička propaganda među nekršćanskim elemen- 
tom strogo je zabranjena na turskom teritoriju i 
veoma teško kažnjiva, stoga se rad sadašnjih sve- 
ćenika ograničuje samo na mali broj stranaca kato- 
lika, koji su još ostali u Turskoj. Do pred malo vre- 
mena izdavali su mjesečnik na talijanskom jeziku 
»I Bolletino mensile“. Sada im je on zabranjen. 

U Sardu - petom gradu Apokalipse 


Sard, 5. listopada 

Jučer poslije podne vratili smo se iz Burna- 
bata sa proslave sv. Franje u Smirnu. Otišli smo 
ravno u samostan braće dominikanaca, koji su isti 
dan slavili blagdan sv. Krunice. Došli smo u crkvu 
baš dok su pjevali večernju. Tu je već bilo sveko- 
liko svećenstvo Smirne s nadbiskupom na čelu. Zi- 
dovi dosta prostrane i lijepe crkve bili su obloženi 
damaskom, a isto tako i stupovi, koji dijele crkvu 
u tri lađe. Oltara imade pet i na svima su gorjele 
voštanice a pored toga crkva je bila rasvijetljena 
s pet velikih lustera na kojima su se sjale brojne 
električne žarulje. S kora su se razlijegali crkvom 
snažni glasovi dosta jakog muškog zbora, koji je 
uz pratnju orgulja pjevao psalme. 

Naroda je bilo puno. Ne samo Rlupe nego i 
pokrajni hodnici dviju pobočnih lađa bili su ispu- 
njeni vjernicima. Oci dominikanci u Smirni drže ta- 
kođer jednu katoličku župu i to četvrtu. Sve do 
godine 1932. njihova je župa bila najmanja u Smirni, 
brojila je samo jednu stotinu vjernika, danas je naj- 
brojnija, pače jedina u Smirni, koja se pravom može 
nazvati župa. Broji 1500 vjernika, dakle pet puta 
više nego sve tri ostale župe zajedno. Razlog je 
tome ovaj: Godine 1929. na svršetku grčko-turskog 
rata,u kome su Grci bili potučeni te morali svi 
bježati iz Male Azije, Turci su zapalili kršćanski dio 
Smirne, te je izgorio sav onaj dio u kojem su se 
nalazile tri katoličke župe, a ostao je pošteđen onaj 
u kojem se nalazila župa Gospe sv. Krunice, koju 
drže dominikanci. Ono malo hkatolika, koji su još 

ostali u Smirni, preselili su se u ovaj kraj i tako po- 
stali pripadnici ove župe. 

Poslije večernje obavila se mala procesija unu- 
tar crkve, jer je izvan crkve strogo zabranjena bilo 
koja vjerska manifestacija. Četiri djevojke u bjelini 
nosile su kip Gospe ispred kojeg su išla školska 
djeca muška i ženska pod župnom zastavom i čas- 
ne sestre, a iza Ripa svećenstvo. Procesija se kre- 
tala uz pjevanje ,Ave maris stella — Zdravo zvi- 
jezdo mora“ kroz sve tri crkvene lađe, a završila 
se svečanim blagoslovom s Presvetim, koji je po- 
dijelio nadbiskup. Iza toga u samostanu otaca do- 
minikanaca imao sam prilike da upoznam cjelo- 
kupno svećenstvo Smirne, pače kler čitave prostrane 
nadbiskupije sv. Ivana Evanđeliste u Maloj Aziji, 
koja je prostorom sigurno pet puta veća od zagre- 
bačke, a vjernika nema ni koliko jedna osrednja 
župa. I nadbiskup i ostali svećenici znatiželjno su 
se propitkivali o vjerskim prilikama u Jugoslaviji, a 
ija sam njih znatiželjno ispitivao o prilikama u 
Turskoj. Kad sam nadbiskupu, rođenom Smirnjaninu, 
kazao, da sam pri razgledavanju katedrale zaželio 
da ju anđeli prenesu u Beograd, raširio je ruke i 
uskliknuo: ,Veoma rado i od srca bih je dao, nama 
i onako ne treba Rraj toliko velikih i lijepih crkava 
i sa tako malim brojem vjernika“. Razgovarali smo 
talijanski Rao i sa ostalim svećenicima, jer svi znadu 
talijanski a narodnosti su polovina francuske, po- 
lovina talijanske. ' 

Jutros rano uputio sam se u peti grad Apo- 
kalipse, u Sard. 

Pošli smo iz početka vlakom onom istom pru- 
gom, kojom se ide i u Tiatiru, dakle prema sjever- 
noj luci Male Azije, Bandirmi, odakle se parobro- 
dom plovi u Istambul. Tako se vozi tom prugom 
dva sata sve do grada Manise. Tu smo čekali jedan 
sat, prešli u drugi vlak, koji ide prema Istoku sve 
do Karahisara, gdje se ova pruga spaja s onom ve- 
likom, Roja vezuje Istambul sa Damaskom. 

Meni je dobro došla ta promjena vlaka u Ma- 
nisi i čekanje, jer sam tako mogao bar letimice raz- 
gledati i ovaj grad. Manisa je po veličini drugi grad 
u Maloj Aziji, a peti u čitavoj Turskoj. (Prvi je Istam- 
bul sa 900.000 stanovnika, drugi Smirna sa 200.000, 
treći Ankara, glavni grad sa 80.000, četvrti Adana 
sa 75.000, peti Manisa sa 60.000). Grad leži dijelom 
na podnožju brda a dijelom u ravnici i veoma je 
lijepog izgleda, ali ne nalaziš ništa neobična ni zna- 
menita. U povijesti kršćanstva ne igra nikakovu 
vidnu ulogu, nigdje nema spomena o kakovoj bi- 
skupiji ili znamenitoj crkvi. U novije doba ipak su 
tu franjevci imali župu i malu katoličku crkvu, koja 
još i danas postoji čitava, ali je od godine 1950. 
zatvorena kao i ona u Tiatiri. 

Turci pridavaju Manisi veliku važnost u stra- 
teškom a i u kulturnom pogledu, pa grad u novije 
doba sve više utvrđuju i poljepšavaju. Kemal Ata- 
turk voli ovaj grad i velikodušno pomaže njegov 
razvitak. Ovdje je sada sjedište istoimene pokrajine 
(vilajeta). Baš onaj dan kad sam u Manisu došao, 
sav je grad bio u zastavama. Male crvene zastave 
s bijelim polumjesecom i zvijezdicom po srijedi, vi- 
jale se po kućama, te je bio romantičan prizor gle- 
dati one brojne kuće na brdu okićene tim crvenim 
zastavicama, koje su lepršale na vjetru. Čini se kao 
da se jedno polje, puno makovih crvenih glavica, 
uzdiglo na brdo i te se makove crvene glavice la- 
godno njišu na dašak povjetarca. Svečano je bila 
okićena željeznička stanica, dosta velika i uredna. 
Na peronu bila je postrojena vojnička četa sa za- 
stavom i glazbom, a bili su i svi predstavnici vlasti 
s mnoštvom naroda. Dok sam se raspitivao Roga 
čekaju, iziđe brzim korakom iz kupeja prvog raz- 
reda jedan stasiti krupni gospodin, fino izbrijan, u 
iraku i sa cilindrom na glavi. Bio je to novi valija 
(poglavica ove pokrajine). Preda nj je izašao jedan 
od onih, koji su ga čekali (sigurno gradski načelnik) 
skromno ga pozdravio, na što je novi valija odgo- 

vorio. Mala djevojčica predala je gospođi valijici 
ljepu kitu cvijeća, vojnici su stali na pozdrav, a 
glazba je intonirala tursku državnu himnu. Na zvuke 
himne sve su se glave otkrile. Poslije himne valija 
je prošao Rraj čete, rukovao se s generalima i vi- 
đenijim građanima i autom se odvezao u grad 
praćen poRlicima naroda. 

Od Manise do Sarda imade 60 kilometara, 
treba dakle blizu dva sata vožnje. Na putu ništa 
neobična, a ni sam grad Sard danas ne pruža ne- 
što naročita. Leži zbijen između dva brda, kuće su 
po obroncima brda, između njih teče potok Sarčaj, 
koji zimi nabuja i pretvori se u golemu rijeku i 
znade napraviti grdne štete. Danas u Sardu ima ko- 
jih 4000 stanovnika sve samih muhamedanaca bez 
i jedne kršćanske duše. A nekada je i ovo bio emi- 
nentno kršćanski grad sa sijelom biskupa, kojemu je 
slavni zatočenik s otoka Patmosa upravio Kristovu 
poruku ovim riječima: 

»Anđelu crkve u Sardu napiši: Tako govori 
onaj, koji ima sedam duhova Božjih i sedam zvi- 
jezda. Znam tvoja djela, da imaš ime, da si živ, a 
mrtav si. Bdij i utvrđuj ostale koji hoće da umru, 
jer nisam našao djela tvojih savršenih pred Bogom 
svojim. Sjeti se dakle, kako si primio i čuo, i drži 
i pokaj se. Ako li dakle ne budeš bdio, doći ću 
kao tat i nećeš znati, u koji ću čas doći na tebe. 
Ali imaš nekoliko imena u Sardu, koja ne oskvrnuše 
svojih haljina i hodit će sa mnom u bjelini, jer su 
dostojni. Tko pobijedi on će se obući u haljine bi- 
jele i neću izbrisati njegova imena iz knjige života 
i priznat ću ime njegovo pred Ocem svojim i pred 
anđelima Njegovim. a 

Tko ima uho neka čuje što Duh govori crk- 
vama“. (ApoR. 3). 

Sard je u starini bio neko doba glavni grad Li- 
dije. Tu je u davno doba, u šestom vijeku prije Isusa 
kraljevao slavni i bogati kralj Krez, koga je pobi- 
jedio perzijski kralj Kir, živa ga zarobio i stavio na 

lomaču. Tada je, kako pripovijeda Herodot, Krez 
povikao: ,Solone, Solone!“ Kad je Kir zaustavio 
vatru i upitao Kreza, što znače ove riječi, ovaj mu 
spomenu, kako mu je mudrac Solon Atenjanin jed- 
nom kazao, da bogatstvo ne čini čovjeka sretnim, 
pak eto i on sada to uviđa, jer uza sve svoje silno 
blago, koje je posjedovao žalosno umire na lomači. 
Radi tih riječi Kir mu povrati život. 

U Sardu ima dosta ruševina iz toga davnoga 
doba. Na brežuljku od 250 metara visine, strši stara 
akropola, čiji debeli zidovi još tu i danas govore, 
kako je grad bio dobro utvrđen. U nizini kraj po- 
toka Hermosa vide se brojni grobovi od kamena ili 
mramora. Tu je bila nekropola (groblje) starodrev- 
noga Sarda. Na ovom ili onom grobu razabire se 
još po koji natpis na grčkom jeziku. A malo dalje 
na podnožju brežuljka nalaze se mnogobrojne ru- 
ševine staroga grada. Među tima ima ih nekoliko iz 
bizantinskog vremena. 

Jedne ruševine zaslužuju posebnu pažnju. To 
su ostaci nekog drevnog poganskog hrama, koji je 
kasnije sigurno bio pretvoren u kršćansku crkvu i 
nekoliko vjekova služio za katedralu. Masivna gra- 
đevina, od koje su još sačuvani prekrasni mramorni 
stupovi. Dva su još na svome mjestu u uspravnoj 
visini, sedam ih je prepolovljeno, a nekoji leže na- 
okolo porazbacani u komadima između drugog mra- 
mora i kamenja. Sačuvalo se i poviše mjesto u dnu 
ia gdje je sigurno vjekovima bio prezbiterium 
i oltar. 

Tragova Rakovih drugih kršćanskih crkava, 
kojih je bez sumnje moralo biti, nema nigdje a nema 
ni drugih značajnijih spomenika, da bi ih trebalo 
istaći. Zato se i može Sard brzo pregledati. 

Šesti grad ApoRalipse - Filadelfija 


Filadelfija, 5. listopada 


U podne sam ostavio Sard. Ušao sam u vlak 
prema šestom gradu Apokalipse — Filadelfiji, Roja 
je od Sarda udaljena samo 45 kilometara. Taj je 
put vlak prevalio u sat i po. Vozio je kroz suhi, 
brdoviti i krševiti kraj, nešto sličan našoj zagorskoj 
Dalmaciji od Gračaca do Knina. A ovaj vlak od 
Sarda do Filadelfije nije jurio nego je klimavo hRli- 
zao kroz one vrleti u nesnosnoj vrućini te me svega 
znoj oblijevao u malom vagonu. Ovo je vicinalna 
željeznica, Roja se u Afiu Karfišaru pridružuje tur- 
skom orientalnom ekspresu, koji vozi od Adane do 
Carigrada. 

Odahnuo sam, kad je vlak stao u Alašeiru, 
nekadašnjoj Filadelfiji. Izišao sam kroz trošnu sta- 
nicu i pogledao naokolo. Ugledao sam mali pute- 
ljak, koji vodi prema uzvisini na obronku brda 
Tmola, na kojoj su ruševine a kraj njih dva tri kroš- 
njata kestena, koji davaju ugodan hlad. Pokraj njih 
tihi bistri potočić slatko romoni i slijeva se u do- 
linu baš Rraj željezničke stanice. 

Polagano sam se uspeo gore. Sjeo sam na ve- 
liki kamen ispod kestena. Sunce se naginjalo k za- 
padnoj planini. Lazurom plovi tek pogdjegdje koji 
sitni oblačić. A inače je svod nebeski čist i bistar 
kao riblje oko, a gotovo dubok i gust od modrine. 
Sa obližnje masline dopirao je melankolični glas 
čvrčka, koji je već malo po malo izumirao. Krajina 
se pružala pred mojim očima u nedoglednu tala- 
sastu ravan, sa koje je pirio blagi povjetarac. Dolje 
u neposrednoj blizini, prije Ramenog mosta preko 

male rječice ima tek nekoliko kuća. Prozirna rječica 
polagano se dalje vijuga među livadama, vrbama i 
platanama. Na desnoj strani započinje mjesto Ala- 
šeir s 15.000 stanovnika Turaka. Dvostruki niz pro- 
čelja niže se uz rub ceste, dok su druge kuće nik- 
nule poput gljiva na četiri brežuljka, između brojnih 
stabala rogača, bajama, kestena, oraha i dudova. 
Među njima se ističu poput vitkih jela brojni mina- 
reti kraj malenih džamija. 

Založio sam, napio se s osobitom slašću iz bi- 
strog izvora kao ono Ilija kraj potoka Karita te se 
 predadoh mislima. 


Eto, tu je nekada bio slavni kršćanski grad 
Filadelfija, tu je na početku kršćanstva bila cvatuća 
kršćanska općina sa sijelom biskupa, kojemu je ve- 
liki Apostol sa otoka Patmosa upravio Božju po- 
ruku. I otvorio sam Apohalipsu i čitao: 


»Anđelu crkve u Filadelfiji napiši: Tako govori 
Sveti, istiniti, koji ima ključ Davidov, koji otvori i 
nitko ne zatvori, i koji zatvori i nitko ne otvori. 
Znam tvoja djela; gle! ostavio sam pred tobom 
vrata otvorena, koja nitko ne može zatvoriti; pak 
premda imaš malo sile, ipak si održao moju riječ 
i nisi se odrekao imena mojega. Evo dajem iz.zbor- 
nice sotonine one koji govore da su Zidovi, a nisu, 
nego lažu. Evo ću učiniti da oni dođu i da se po- 
Rlone pred nogama tvojima i da poznadu da te ja 
ljubim. Jer si održao riječ moju o strpljivosti, ja ću 
tebe čuvati od časa kušnje, koja će doći na sav 
svijet, da iskuša one, koji stanuju na zemlji. Dolazim 
brzo, drži što imaš, da nitko ne uzme vijenca tvo- 
jega. Tko pobijedi, učinit ću da bude stup u hramu 
Boga mojega i više neće izići napolje; i napisat ću 
na njemu ime Boga mojega i ime grada Boga mo- 
jega, novoga Jerusalema, Roji silazi s neba od Boga 
mojega, i ime moje novo. 

TRo ima uho, neka čuje, što Duh govori ecrR- 
vama“. (ApoR. 3). i 

Ostaci Eskulapija u Pergamu 


Malo podalje nalaze se ruševine. Po kamenju, 
na kojem se vidi otisnut znak sv. Križa zaključu- 
jem, da to moraju biti ostaci starodrevne kršćanske 
crkve. Možda one iste, o kojoj je govor u Apoka- 
lipsi, šeste od onih sedam crkava. Možda su tu u 
toj crvi, Rojoj se sada tek nešto temelja nazire 
ispod zemlje, bile ražarene ognjem žarke ljubavi 
Božje duše onih plemenitih dvanaest filadelfijskih 
muževa, koji su zajedno s velikim i slavnim bisku- 
pom Smirne, Polikarpom, bili mučeni i pogubljeni 
na vrhu brda Pagosa ispod kojeg jošidanas mirno 
leži starodrevna Smirna. — Od onoga nekada 
tako bujnoga kršćanskoga života nema danas ni 
traga. Kad je godine 1896. generalni vikar pariškoga 
nadbiskupa Msgr. Le Camus zajedno s čuvenim bi- 
blicistom Vigorouxom obilazio ove gradove Apo- 
kalipse, našao je u Filadelfiji još nešto kršćana. Ma- 
len doduše broj, ali su ipak bili tu i veoma im se 
obradovao, doR ih je uzalud tražio u Laodiceji, Hi- 
eropolisu, Kolosima, Efezu i drugdje. Danas su na- 
žalost i te ,reliquiae reliquiarum“ — nestale; danas 
više nema ni žive kršćanske duše, ni traga Rkakovoj 
kršćanskoj crkvi, ni sjene kakovog kršćanskog ži- 
vota. Nigdje da ti oko ugleda spasonosni znamen 
sv. Križa nego posvuda samo blijedi polumjesec. 

Sunce se već bilo dobrano nagnulo k smiraju, 
kad sam se probudio iz snatrenja. Iz daleka čujem 
huku lokomotive, Roja će me povesti u Smirnu... 


U Laodiceji - sedmom gradu 
Apokalipse 


Laodiceja, 6. listopada 


Posljednji grad Apokalipse nalazi se duboko u 
unutrašnjosti Male Azije. K njemu se ide iz Smirne 
onom željezničkom prugom, koja kreće na jug pre- 
ma Efezu a onda skrene prema Istoku. U jednom 
sklopu, nedaleko jedan od drugoga, nalaze se tu 
tri grada veoma znamenita u prvo vrijeme Rršćan- 
stva: Laodiceja, sedmi grad Apokalipse, Kolosi, Ro- 
jemu je sv. Pavao pisao poznatu poslanicu i Hiero- 
polis, koji se također u toj poslanici spominje. Sada 
su u blizini ruševina tih gradova neznatna turska 
sela. 

Poznata je poslanica sv. Pavla Kološanima, iz 
koje razabiremo, da je u Kolosima Rao i u Laodi- 
ceji i u Hieropolisu bujno cvao u ono doba kršćan=« 


ski život, najviše zaslugom revnoga učenika Pavlova - 


sv. Epaire, prvoga biskupa u Kolosima a rođenog 
Kološanina. Sv. Pavao govori velikom pohvalom o 
Epafri kao i o vjerskom životu u ovim gradovima: 

Pavao apostol Isusa Krista po volji Božjoj... 
svetima koji su u Kolosi i braći vjernicima u Kristu: 
Milost vam i mir od Boga Oca našega. Zahvalju- 
jemo Bogu Ocu Gospoda našega IsuRkrsta, moleći 
se svagda za vas. Čuli smo za vjeru vašu u Kristu 
Isusu i ljubav, koju imate R svim svetima radi nade 
pohranjene nam na nebesima, za koju ste naprijed 
čuli propovijedanjem istinitog Evanđelja. Ono je 
došlo R vama kao i u svem svijetu, plodno je i 
raste kao i u vama, od onog dana, kako čuste i 

upoznaste milost Božju u istini. Nju ste naučili od 
Epafre, ljubaznoga našeg druga u službi, koji je 
za vas vjerni sluga Kristov. On nam je javio ljubav 
vašu u duhu“. (Kol. 1.). 

Prvi biskup kološanski Epafra otišao je lično 
svetome Pavlu u Rim, kad se ovaj nalazio u su- 
žanjstvu, da mu prinese _ odanost kršćana iz ovih 
udaljenih krajeva Istoka i da ga izvijesti o njihovom 
uzornom vjerskom životu. Poslije referata Epafrina 
napisao je veliki Apostol ovu poslanicu ne samo za 
Kološane, nego je ona bila namijenjena i za oko- 
lišne gradove Laodiceju, Hieropolis, Filadelfiju i 
druge. To jasno razabiremo iz zaključka: poslanice: 
,Pozdravlja vas Epafra, zemljak vaš, sluga Krista 
Isusa, on se jednako bori za vas u molitvama da 
vi čvrsto stojite potpuno savršeni u svemu što Bog 
hoće. Jer ja svjedočim za njega, da se mnogo trudi 
za vas i za sve one, koji su u Laodiceji i u Hiero- 
polisu. Pozdravlja vas Luka, liječnik ljubazni, i De- 
mas. Pozdravite braću u Laodiceji i Nimfana i crkvu 
njegovu. I kad se pročita ova poslanica kod vas, 
učinite, da se pročita i u Laodicejskoj crkvi, i onu 
što je napisana za Laodiceju, da ivi pročitate. I re- 
cite Arhipu: Gledaj na službu, koju si primio u Gos- 
podu, da je ispuniš. Pozdrav mojom rukom Pavlovom. 
Sjećajte se mojih okova. Milost s vama!“ (Kol. 4.). 

Da bi danas ustao Epafra ,vjerni sluga Kristov, 
ljubazni drug u službi“ velikoga Apostola naroda i 
kad bi se danas šetao Kolosima, Laodicejom i Hi- 
eropolisom, kako bi ga srce zaboljelo! ,Desolatione 
desolata est terra, quia nullus est qui recogitet cor- 
de — DPosvema je opustjela zemlja, jer nema nikoga 
tko bi kršćanski živio“, uskliknuo bi bolno s Jere- 
mijom prorokom | 

A ruševina ima sva sila u svim ovim grado- 
vima napose u Hieropolisu i u Laodiceji. Ruševina 
od bijeloga istesanoga kamena i još bjelijega čistoga 
mramora. Tu leže po zemlji golemi blokori ili jaki 
stupovi sa polomljenim prekrasnim Rapitelima, ili 

opet snažni debeli pilastri, ili lijepo izrađeni sarko- 
fazi, a svi govore o nekadašnjem sjaju i bogatstvu 
ovih gradova. Napose je Laodiceja morao biti veo- 
ma bogati grad, a to ističe i sv. Ivan u Apohalipsi 
u poruci laodicejskom biskupu. 

Ovdje ili ondje među hrpama i gomilama ru- 
ševina nabasaš i na koji tužni ostatak kršćanstva, 
na ruševine koje crkve, kojih je nekada moralo biti 
i ovdje u izobilju, gdje su prinosili Bogu žrtvu hvale 
i spasenja vjerni učenici velikoga Pavla a još vjer- 
niji sluge Krista Gospoda: Epafra, Filemon, Apija, 
Nimfan, Arhip i drugi. U Laodiceji one ruševine 
pokazuju starodrevnu crkvu, pred kojom je bio ne- 
milo mučen za vrijeme cara Valentina hrabri pri- 
znavalac raspetoga Krista, Pelagije. I kada bi ono 
porušeno kamenje, što ga na svakom koraku su- 
srećeš u ovim opustjelim gradovima: Laodicejom, 
Hieropolisom, Kolosima, progovorilo! Koliko bi slav- 
nih uspomena oživjelo! Na dugo i na dugo pričalo 
bi to kamenje sada o bogatstvu i sjaju starinskih 
gradova, sada o živoj vjeri njihovih stanovnika, 
sada o pobožnosti i revnosti njihovih biskupa, sve- 
ćenika, đakona i podđakona pa i vjernog puka. 
Sad bi opet uzbudljivim čuvstvenim glasom pripo- 
vijedalo čuda junaštva tolikih i tolikih Kološana, 
Laodicejaca, Hieropolitanaca, koji za Kristovu vjeru 
svoje živote žrtvovaše, nekoji mlade živote u cvi- 
jetu mladosti kao krasno proljetno cvijeće, drugi 
već istrošene živote u službi Božjoj kao sazrelo 
zlatno Rlasje. 

Prolazeći tužnim srcem po tim ruševinama, u 
blizini kojih se sada nalaze neznatna turska sela bez 
ikakova značenja, ni slika ni prilika nekadašnjih po- 
nosnih i bogatih gradova, uzeo sam u ruke Apo- 
kalipsu i čitao: I 

Anđelu crkve u Laodiceji piši: Tako govori 
Amen, svjedoR vjerni i istiniti, počelo stvorenja Bo- 
žjega. Znam tvoja djela, da nisi studen ni vruć; o 
da si studen ili vruć! Ali jer si mlak, i nisi ni stu- 

den ni vruć, izbacit ću te iz usta svojih. Jer govo- 
riš: bogat sam i obogatio sam se i ništa ne trebam, 
a ne znaš da si bijedan, kukavan i siromah, i slijep 
i gol. Savjetujem te da kupiš od mene zlata žeže- 
noga u vatri, da se obogatiš; i bijele haljine, da se 
obučeš i da se ne pokaže sramotna golotinja tvoja; 
i mašću pomaži oči svoje, da vidiš. Jer koje god 
ljubim, one i karam i pedepšem ; revnuj dakle i po- 
kaj se. Evo stojim na vratima i kucam. A tko čuje 
glas moj i otvori vrata, ući ću k njemu i večerat 
ću s njim, i on sa mnom. Tko pobijedi, dat ću mu 
da sjedi sa mnom na prijestolju mojemu, Rao što ja 
pobjedih i sjedoh s Ocem mojim na prijestolju Nje- 
govu. 

Tko ima uho, neka čuje, što govori Duh crRk- 
vama“. (Apoh. 5.) 

Dok sam ovo čitao sjedeći na mramornom 
bloku porušene starodrevne crkve u Laodiceji, opa- 
zih kako se približuju tri mladića, stasita, plećata, 
dobro razvijena, pravi atlete. Idu, bacaju .sumnjive 
poglede na mene i sve se nešto dogovaraju. ,Crni 
znaci, zli biljezi“, rekoh u sebi. Uvjeravali su me 
doduše mnogi, da u modernoj Turskoj nema nika- 
kovih pogibli putovati ni po najzabačenijim mjesti- 
ma, jer da je Kemal paša utjerao strah u kosti svo- 
jim podanicima, da su mirni kao jagnjad. Ali znam 
da ,vuk mijenja dlaku, ali ćudi nikada“, a znam i 
to da se i u najuređenijim državama događaju raz- 
bojstva i usred bijela dana i posred napučenih gra- 
dova. 1, da iskreno kažem, nemalo sam se prestra- 
šio. Pobojao sam se da možda u ovom posljednjem 
gradu Apokalipse ne bude posljednji čas moga ži- 
vota. Obučen sam u civilno odijelo, bez ikakova 
svećeničkoga znaka, nemam ni svećeničkoga hkola- 
ra, nego običnu Rravatu. Tako u civilnom odijelu 
idem po svoj Turskoj, jer je strogo zabranjeno (od 
god. 195353.) izići na ulicu u svećeničkom odijelu. Ta 
je zabrana općenita, obvezuje i Ratoličke i pravo- 
slavne i muslimanske i židovske svećenike. U ovom 

momentu za mene je bilo pogibeljnije što sam u ci- 
vilnom odijelu. Još će oni ugursuzi pomisliti da sam 
koji engleski turist ili dolarski magnat, koji nosi so- 
bom grdne pare da kupi koji stari spomenik, ako 
mu ne uspije potajno ga odnijeti. Napast će me 
zato u nadi za novcem i ,Sbogom bijeli svijete!“ 

Pogledao sam naokolo, ima li gdje žive duše. 
Nema nigdje nikoga, a tursko selo je dosta daleko, 
da bih zvao u pomoć. A ona tri mladića stupaju 
sve bliže k meni držeći nekako nehajno ruke u dže- 
pu. Sigurno se hvataju revolvera ili noža! Stadoh 
preporučivati Bogu dušu. Znam da treba umrijeti, 
ali mi baš nije bilo milo umrijeti ovako daleko od 
svoje domovine, u jednoj nevjerničkoj zemlji, gdje 
nema kršćanske duše, bez svetih sakramenata. 

No, Bogu hvala i svetomu Ivanu Evanđelisti 
— moja je bojazan bila suvišna i momentani strah 
pretvorio se u pravo ushićenje. Mladići su došli sa- 
svim blizu mene i uljudno me upitali turski: odaRle 
sam. Toliko sam na putu po Turskoj naučio, da 
sam ih razumio i odmah odgovorio: iz Jugoslavije. 
Na tu riječ sva tri mladića uzdigoše ruke i kao je- 
dan radosno povikaše na čistom hrvatskom jeziku : 
»Pa vi ste, gospodine, naš zemljak! I mi smo odanle!“ 

Kad sam čuo te riječi, gotovo sam zaplakao 
od dragosti. Kad mišljah da će mi te neznane de- 
lije zarinuti nož pod grlo, čujem iz njihovih ustiju 
slatku hrvatsku riječ! Hrvatsku riječ na dalekom 
Istoku, u nepoznatom kraju Male Azije, u zabitnom 
turskom mjestu! 

Raspleo se odmah dugi prijateljski razgovor 
među nama na našem hrvatskom jeziku. Ispitivali 
oni mene, tko sam i što sam, a ispitivao sam još 
više ja njih, tko su i što su. Doznadoh, da su to tri 
naša mladića: dva iz Bosne, jedan iz Hercegovine, 
iz Stolca ili Konjica, ne sjećam se više dobro. Sva 
trojica su muslimanske vjere. Bave se akrobacijom: 
hodaju po žici, prave razne majstorije te idu od 
mjesta do mjesta i pokazuju svoju vještinu. I govore 

mi, da prilično dobro prolaze, po selima bolje nego 
po gradovima, jer da prosti puk više uživa gleda- 
jući njihove vragolije, nego li građani. 

Vraćam se radosno iz ovog posljednjeg grada 
ApohRalipse, zahvaljujući Bogu za sve što sam vidio 
aiza ovo ugodno iznenađenje, koje sam ovdje 
doživio. 

Medu živim i mrtvim dalmatinskim 
Hrvatima na Levantu 


Smirna, 7. listopada 


DoR sam bio profesor bogoslovije u Dubrov- 
niku slušao sam više puta stare dubrovačke kape- 
tane pričati o Smirni. Govorili su kako je u Smirni 
krasan život, kako se udobno živi, kako je to ve- 
lik bogati grad i kako u njemu ima puno Hrvata 
iz Dalmacije, ponajviše Bokelja i Dubrovčana, koji 
su se obogatili, a svi da žive prilično dobro. Tim 
starim kapetanima moglo se vjerovati, jer je sve 
do pred malo godina bio živ pomorski saobraćaj 
Dubrovnika sa Levantom i parobrodi Dubrovačke 
parobrodarske plovidbe, koliko se sjećam, podrža- 
vali su sedmičnu prugu sa Smirnom. Danas samo 
jednom u mjesecu pristaju naši parobrodi u smirn- 
skoj luci. 

Kad sam već u Smirni, naravski da sam želio 
upoznati se s tim našim zemljacima, s njima se 
na našem hrvatskom jeziku razgovoriti, održati im 
propovijed i koje predavanje. Nije mi trebalo puno 
mučiti se, da ih pronađem. Prvi dan kako sam do- 


šao u Smirnu, baš na blagdan našeg slavnog ze- ' 


mljaRka sv. Jeronima, kad sam u jutro rano odčitao 
sv. Misu u franjevačkoj crkvi sv. Marije — a ta se 
nalazi samo nekoliko koraka daleko od obale, — 
dočeka me pred vratima crkve jedna starica i 'na 
čisto hrvatskom jeziku pozdravi me ovim riječima: 
,Oče, čula sam, da ste iz Dalmacije, i ja sam sa 
svojim sinovima, dobro nam došli“. 


104 


Veoma sam se tome obradovao. Samo mi je 
bilo neobično čudno, kako je ona doznala tako 
brzo za mene. Ali mi je tu zagonetku riješio župnik 
ove crkve, časni starac P. Giuseppe. Ona starica sa 
svoja dva sina jedini su još pripadnici ove župe 
sv. Marije, koja je do prije svjetskog rata brojila 
nekoliko tisuća. I ona običava češće doći na svetu 
Misu, te je tako došla i ovo jutro, vidjela kod oltara 
novog svećenika i s prirođenom ženskom znatiželj- 
nošću propitala se tko je taj i odakle je. A župnik 
joj je kazao po istini odakle dolazim i da sam ro- 
dom iz Dalmacije. 

Meni je ta starica — prezimenom Mađar, a 
rodom je iz Sutomore kod Budve — došla kao na 
ručena. Nešto slično — ako smijem učiniti ovu po- 
redbu — kao sv. Pavlu u Filipima ona dobra Lidija, 
skrletarica iz Tiatire. Preko nje sam došao u vezu 
s njezinim sinovima, Roji drže pogrebno poduzeće 
i čuvari su katoličkog groblja u Smirni, a preko 
njih sam se lako upoznao s našim zemljacima. Mlađi 
sin ove starice Marko Mađar bio mi je u tom vođa 
i posrednik. 

Odmah sam doznao, da u Smirni imade kojih 
350 dalmatinskih obitelji, najviše iz Boke Kotorske, 
onda iz Dubrovnika, iz Splita, Zadra, Hvara i dru- 
gih mjesta. Već prvi dan uredio sam program : Obići 
ću ih malo po malo, onako kako se budem vraćao 
na večer iz pojedinih gradova Apokalipse, onda ću 
ih jedne nedjelje prije podne sve sakupili u crkvi 
sv. Marije, služit ću im sv. Misu i gledat ću da sv. 
Misa bude pjevana i da se preko Mise otpjeva koja 
hrvatska crkvena pjesma, a održat ću vatrenu pro- 
povijed o vjeri i vjerskom životu na njihovom i 
mojem materinskom hrvatskom jeziku. Te iste ne- 
djelje na večer sabrat ćemo se svi u kojem lokalu 
i tu ću im držati predavanje o staroj njihovoj do- 
movini, te ih potaknuti, da je ne zaborave, da ču« 
vaju vazda i u ovim dalekim stranama ljubav prema 
njoj; a nadasve da u svojim Rućama govore na 

svom materinskom jeziku. — Ali, ljuta rano _ moja! 
Kako li se grdno razočarah! Kako su oborene u 
prah sve ove moje lijepe osnove | 

Osim obitelji Mađar iz Sutomore, u ni jednoj 
drugoj nisam našao ni žive duše, ni stare ni mlade, 
koja bi znala ili bar razumjela hrvatski! Primali su 
me veoma rado, pače poručivali da ih svakako po- 
sjetim, priznavali su se Hrvatima iz Dalmacije, uzeli 
su jugoslavensko podanstvo, ali materinski jezik 
davno su već zaboravili. Stariji govore samo tali- 
janski, francuski ili grčki, mlađi turski. Svim mogu- 
ćim jezicima, samo ne svojim. Kad sam im izraža- 
vao čuđenje, što ne znadu jezika svoje rođene gru- 
de, slegli bi ramenima i odgovarali: ,Što ćete? Naši 
stari su znali, ali su i oni, iz poslovnih razloga, re- 
dovno govorili tuđim jezicima. Mi ovdje nikada ni- 
smo imali ni svećenika ni učitelja hrvatskoga jezika, 
kako ga imadu na primjer Talijani i Francuzi, kako 
da onda ne zaboravimo posvema jezik naših preda? 

Zalosna, živa istina! Dogodit će se kroz neko 
doba još i to, da se ovi naši zemljaci ne će uopće 
ni priznavati Hrvatima... 

Kod drugih narodnosti ovdje sve je drugačije. 
Talijani imadu svoje svećenike, svoju crkvu i svoju 
školu. Isto tako i Francuzi. U nedjelju i blagdane 
čuju u crkvi riječ Božju na svom materinskom je- 
ziku, tu ih i zagrijavaju ljubavlju prema njihovoj 
majci zemlji, pa je naravna stvar, da se oni i osje- 
ćaju Talijanima dotično Francuzima, i da s pono- 
som govore jezik svoje domovine i ako, iz poslov- 
nih razloga, i oni znadu i govore i turski i grčki. 
A naša sirotinja posvema je napuštena od svakoga 
i nije čudo, da je zaborarila svoj jezik. 

Sve do one nesretne godine 1922., koja je bila 
katastrofalna za sve Evropejce u Smirni, jer je sav 
evropski dio grada — a to je bio najljepši i naj- 
bogatiji — izgorio, naši su zemljaci veoma dobro 
živjeli. Nemaju dovoljno riječi da mi se pohvale na 
ona sretna vremena. Danas muče tešku muku. Kuće 

im izgorile, prišteđevine nestalo, a što je još naj- 
gore, izašao zakon, po kojemu je strancima u Tur- 
skoj zatvoren ulaz u bilo koje poduzeće, ne mogu 
biti činovnici u bankama, pa ni privatnim, smetnje 
im se čine u tjeranju bilo kojeg obrta i tekovnog 
rada, riječ u jednu: ne da im se da više žive u 
Turskoj. Mnogi su se iselili a i oni, koji su ostali 


nastoje, kako bi se iselili. 


Uvidjevši da ne znaju našeg jezika nisam više 
ni pomišljao na hrvatsku propovijed živim Dalma- 
tincima. A nisam htio da im je održim na tuđem 
jeziku, jer nema smisla da Hrvat Hrvatima propo- 
vijeda na tuđem jeziku. Međutim uradio sam nešto 
slično što i sv. Antun Padovanski, samo, dakako 
s tom golemom razlikom, da se u mom slučaju nije 
zbilo nikakovo čudo kao u slučaju sv. Antuna. Kao 
što je sv. Antun u gradu Rimini otišao propovije- 
dati ribama na obali morskoj, Rad ga ljudi nijesu 
htjeli slušati, tako sam i ja otišao na katoličko grob- 
lje u Smirni da se tu na njihovom materinskom je- 
ziku pomolim za mrtve Dalmatince, Rad su živi nji- 
hovi sinovi taj slatki jezik zaborarili. 

Katoličko groblje u Smirni_ dosta je veliko i 
lijepo uređeno s brojnim nadgrobnim spomenicima 
od mramora ili od kamena. Po njemu su male staze 
s drvoredom vitkih čempresa i niskih mirta, a kraj 
samih grobova svakovrsno mirisavo cvijeće u va- 
zama ili u samoj zemlji Ima i veoma raskošnih 
grobnica, koje bi pristajale i najuređenijem groblju 
kojeg zapadnog katoličkoga grada. Ovo groblje 
najrječitije govori, kako su ovdje u Smirni jednoć 
bili brojni i bogati katolički žitelji. 

A ono i riječito govori kako je napose ovdje 
bila i brojna i bogata naša Rolonija. Prolazeći sta- 
zicama ovoga groblja, svaki čas nailaziš na grob- 
nice, veće i manje, luksusne ili priprostije, na kRko- 
jima čitaš imena naših preminulih zemljaka. Svi su 
ti napisi na francuskom jeziku. Onaj ,ić“, na Rraju 
prezimena, a na nekojima i jasna oznaka rodnog 

mjesta, govore očito, da tu leže kosti mnogih naših 
Hrvata iz Dalmacije. 

Uzeo sam bilježnicu i obilazeći grobove, našao 
sam grobnice ovih naših dalmatinskih obitelji: Ma- 
rinić, — Denotović, — Grgurević (iz Splita, tako 
piše na grobnoj ploči), — Geričić Marko, šef režije 
duhana za vrijeme sultana, (to također piše na gro- 
bu), — Miho conte Pecer, o kojem natpis kaže da 
se rodio u Dubrovniku 11. veljače 17753. godine, da 
je umro u Smirni 1848. godine kao konzul pruski 
— Bogdanić Josip, Anđeo, Vladimir, — Depolo Al- 
fred, — Car Polikarp, — Novaković Paško, — Haj- 


dić Marij iz Zadra, — Antičević Tomo, — Marić, 
— Milić, — Mirčan, — Seletović, — Urlić, — Pušić, 
— Mađar. 


Na grobnici austrijske mornarice zabilježena su 
imena ovih naših pokojnih zemljaka: Krivičić Ivan, 
— Lazarević Josip 1911. — Divadlić Stjepan. 

Bio sam u civilnom odijelu, ali sam uzeo crnu 
štolu iz crkve, ponio i bočicu blagoslovljene vode, 


i iza kako sam obišao sve grobove naših ondje po- - 


kopanih Hrvata, poškropio sam ih blagoslovljenom 
vodom pjevajući ispod glasa na hrvatskome jeziku: 
Oslobodi me, Gospode, od smrti vječne, u dan 
onaj strašni, Rad se stanu kretati nebesa i zemlja... 
Pokoj vječni daruj njima, Gospode, i svjetlost vječna 
svijetlila im!“ 

Bio sam ganut. Ovo je valjda prvi put u po- 
vijesti ovog groblja u Smirni, da svećenik moli za 
mrtve na hrvatskom jeziku. Pokojni moji zemljaci, 
čije kosti tu počivaju daleko od njihove domovine, 
sigurno su me razumjeli. Puno bolje nego njihovi 
sada živi sinovi. 

Šetnja po Smirni i okolici 
Smirna, 8. listopada 


Od svih gradova Male Azije najdulje sam se 
zaustavio u Smirni. Prvi put sam boravio u njoj je- 
dan dan; poslije sam se svakog dana uvečer u nju 
navraćao poslije posjeta pojedinih gradova Apo- 
kalipse. A i sada, kad dovrših te posjete, ostao sam 
u Smirni još dva puna dana. Smirna je najveći grad 
Male Azije, u njoj je orijentalni život, ona ima puno 
staroga i novoga, pa sam imao sve ove dane što 
da gledam. 

Iz franjevačkog hospicija do turskog dijela 
grada prilično je daleko. A obalom vozi više auto- 
mobila u tom pravcu. Da prije stignem ušao sam u 
jedan autobus. Ali da sam išao pješke bio bih možda 
prije došao. Ušao sam u autobus i sjeo, ušli i neki 
drugi putnici i sjeli. A kondukter izišao i viče iza 
svega glasa: ,Konak!“ Tako se zove krajnja sta- 
nica u turskom dijelu grada. I vidi kondukter jedno- 
ga čovjeka na ćošku ulice, gdje se lijeno vuče te 
misli i on će u autobus. Zato poviče još jačim gla- 


* som: ,Konak“. A mi putnici sjedimo i čekamo. Ali 


onaj čovjek zaRkrenuo u drugu ulicu i ne će u auto- 
bus. Međutim jedan drugi iz drugog ćoška polagano 
kreće R obali. KonduRter misli: valjda će ovaj u 
autobus. No neće ni ovaj. Tek tada — prošlo je 
skoro pet minuta čekanja — kondukter uskoči u 
autobus i vikne: ,Taman!“ (gotovo). Sofer potjera 
svom parom naprijed. To se ponavlja skoro na sva- 
koj stanici. Ne čekaju, kao kod nas, putnici na auto- 
bus, nego autobus čeka putnike i time se vožnja 
znatno otegne. 

Kod nas zapadnjaka kaže se da je vrijeme 
novac. Turci ne znadu cijeniti vrijeme. Oni se ni- 
kada ne žure. Sve ide polagano. I slabo iskorišćuju 
vrijeme. I po gradovima i po selima vidiš ih gdje 
sjede zbijeni u Rkakovoj niskoj, prljavoj od dima 
zagušljivoj kavanici, te piju kavu i puše u nargile. 
A nargile puše ovako: Jedna široka staklena boca, 
posebno napravljena za tu svrhu, napunjena je do 
polovice vodom. Gore na grliću pričvršćena je mala 
limena posudica napunjena zbijenim duhanom Rao 
u luli. Sa duhanom pomiješaju neke opojne trave 
ili malo kokaina pa na to postave žeravicu. Sa sre- 
dine boce provedena je gumena cijev duga metar 
i do dva metra. Vršak te cijevi stavi pušač u usta 
i puši. Dim ulazi u vodu, koja klokoće, i pročišćen 
i rashlađen dolazi u usta pušača kroz onu cijev. 
Za jedno takvo pušenje plaća se 10 pijastara (naših 
5 dinara). Kažu mi da ispočetka, prvi i drugi put, 
pušač nargile osjeti glavobolju i dolazi mu da po- 
vraća, ali Rad se navikne, nalazi u tome veliko uži- 
vanje i pređe mu u strast, od koje se teško dade 
izliječiti. A to ga pušenje čini mlitavim, letargičnim. 

U Smirni imade kojih 40 mošeja, ali sve dale- 
Ro zaostaju i veličinom i ljepotom za onima u Dri- 
nopolju ili Istambulu. Najljepša je Hisarova džamija, 
ali i ta ne pruža ništa za pogled. Govore, da su u 
sultanovo doba običavale biti ove mošeje obilno 
posjećene, napose petkom; danas ćeš unutra jedva 
vidjeti kojeg starčića sa hodžom, koji u predvorju 
džamije navlači na se dugu hodžinu haljinu i stav- 


lja turban na glavu; jer ni turske hodže ne smiju u 


modernoj Turskoj izići na ulicu sa bilo kojim zna- 
kom hodže, kao što ne smiju kršćanski svećenici 
nositi na ulici bilo koji svećenički znak. Svak mora 
biti odjeven sasvim u civilnom odijelu, po kojem se 
ne raspoznaje ni svećenik ni hodža od drugih gra- 
đana. Hodže, napose derriši, ispočetka su se bunili 
proti ovoj naredbi, ali Rad su nekoji izgubili glave, 
ostali su se primirili. 

Najveća je zanimivost u Smirni čuveni bazar. 
On je u turskom dijelu grada, u neposrednoj bli- 
zini konaka, gdje je sijelo smirnskog vilajeta, grad- 
skog poglavarstva i drugih vlasti. Taj se bazar pro- 
teže uzduž i poprijeko nekoliko stotina metara, s 
uskim ispresijecanim ulicama, u kojima su s jedne i 
druge strane brojni dućani, a u njima svakojaka 
roba, proizvod Istoka i Zapada. Prava mješavina 
orijentalnog ukusa i zapadnjačkog umijeća. Tu ćeš 
naći u jednom dućanu robe iz Pariza, Beča, Berli- 
na i Londona, a odmah pokraj toga dućana drugi, 
u kojem vidiš specijalitete Smirne, Bruse, Adane, 
Bagdada i Damaska. Znamenit je napose dio, u ko- 
jem se prodavaju čuveni smirnski ćilimi, masivni i 
fino izrađeni a veoma jeftini. A i druga roba nije 
skupa. I da nije teško prenositi, da nema carina, 
čovjek bi mogao ovdje toliko toga lijepoga naku- 
povati za jeftine novce i ponijeti sobom. 

Neka nitko ne misli da su dućani u tom ba- 
zaru uređeni, recimo onako kao u zagrebačkoj Ilici 
ili na dubrovačkom Stradunu“. Nema ovdje nika- 


Rvih luksuznih dućana, nego je i najfinija roba na- > 


slagana pod daščarama a nešto i nasred ulice. Samo 
neki dio ulice slobodan je za prolazak, inače je sve 
zapremljeno raznom robom. 

A ita uska staza ulice često je zakrčena da 
ne. možeš naprijed. Osim mnoštva ljudi svake dobi 
i staleža, tuda stupaju polagano i veličanstveno vi- 
soke deve s velikim teretima na grbavim leđima, 
idu slobodno naprijed ne ugibajući se nikome. Ili 
opet ilegmatični magarac, često tučen od vodiča, 
ide ususret tebi i moraš mu se ukloniti, jer on tebi 
sigurno neće. Ili opet promiču tuda česti pomični 
prodavaoci raznovrsnih stvari i nuđaju ti na pro- 
daju: ribu, onaj meso; netko jaja, netko opet sir; 
drugi svakovrsno voće, ovaj opet platno, onaj odi- 
jela i t.d. Jednoga vidiš, kako ide o ramenu s veli- 
kom posudom punom hladne ,boze“ ili limunade, 
u ruci ima dvije zamazane čaše, pa sve tucka jednu 

o drugu, da svrati pozornost prolaznika na to piće, 
koje on za jeftine pare nudi: jedna čaša jedan pi- 
jaster (manje od po dinara). Ti pomični prodavaoci 
izvikuju svoju robu, da ti uši zagluše; a izvikuju ne- 
kako otegnuto. A i u samom bazaru ima vike i pre- 
više. Možete zamisliti kolika je to buka, Rad se još 
pridruži i ono izvikivanje pomičnih prodavalaca. 

Eno ondje, pred onim dućanom, dva čovjeka 
viču jedan na drugoga, da sva ulica odjekuje. Drugi 
ne mare za to, a ja sam se zaustavio, da vidim 
kako će se to svršiti. Mislim: to su dva ljuta dušma- 
nina, koji jedan drugoga grdi i doći će do krvi. 
Ništa od svega toga. To su prodavalac i kupac. 
Onaj traži za robu tri pijastra više, drugi daje tri 
pijastra manje. Odjednom, kad misliš, sad će zasjati 
nož u čijoj ruci, obojica smješeći se pružaju jedan 
drugome ruku. Nagodili su se. Svaki je po malo 
popustio. 

Zastao sam pred jednim upravo orijentalnim 

prizorom: Posred ulice i u najživljem dijelu bazara 
jedan čovjek drži na uzici kozu, čija su vimena na- 
breknuta od mlijeka. A drugi čovjek legao ispod 
koze, prihvatio rukom jedno vime, stavio ga u usta 
i stao sisati. Onda je ustao, obrisao usta prljavim 
rukavima, dao onom drugome, koji wodi Rozu, jedan 
pijastar i otišao dalje. Mi tražimo da pijemo vodu 
s izvora, ovaj se eto napio hkozjeg mlijeka baš s 
izvora. I nije on sam, koji tako radi. 
: Od izleta u okolini Smirne opisao sam onaj 
prekrasni izlet u Burnabat, gdje sam proslavio blag- 
dan sv. Franje. Zaslužuje da spomenem još jedan, koji 
sam baš danas napravio, u Karšijak. 

Karšijak je udaljen od Smirne 12 kilometara, na 
suprotnoj sjevernoj obali izmirskog zaljeva, grad od 
10.000 stanovnika s prekrasnim vilama i vrtovima, 
ali se ne šmatra kao posebni grad nego kao pred- 
građe Smirne, s kojom i sačinjava jednu općinu. TRo 
pozna našu Korčulu, neka zamisli, da je Korčula 
preko franjevačkog otočića Badije spojena kopnom 

zilika u Pergamu 


Starodrevna ba 


s poluotokom Pelješcem, tako da bi se tu zatvarao 
pelješki kanal: i imat će približnu sliku završetka iz- 
mirskog zaljeva. Ondje gdje je grad Korčula, baš 
ispod glavice na kojoj je korčulansko groblje, bio bi 
turski dio Smirne. Odatle uzduž otočića Badije sve 
uz more bio bi evropski dio Smirne; odatle opet sve 
do Orebića redaju se kuće, a gdje je sam Orebić, 
tu bi bio Karšijak. Iz centruma Smirne može se tamo 
ići ili željeznicom, ili autobusima (svaki četvrt sata), 
ili malim parobrodom (svaki pol sata) ili tramvajem, 
ali koji ne goni elektrika nego ga vuku po tračni« 
cama dva mršava konja. Odabrao sam morski put, 
jer je i najbrži i na ovoj sparini (ovdje je još vruće 
ko usred ljeta) najugodniji. Sa mnom je bio mladi 
Dalmatinac Marko Mađar. 

Išao sam u Karšijak najviše zato da vidim 
jednog našeg stogodišnjeg zemljaka, na kojega su 
me upozorili. To je najstariji i najpoznatiji čovjek 
u čitavoj Smirni i njezinoj. okolici. Znadu ga ne 
samo naši, nego i Talijani i Francuzi i Grci i Armeni 
i Turci. I svi ga zovu ,Barba Sava“, nikako dru- 
gačije nego samo ,Barba Sava“. 

On živi u Karšijaku desetak časaka daleko od 
obale. Ispred njegove je kuće velik vrt zasađen 
svakojakim južnim voćem. Kad smo zazvonili na 
vrata dotrčala su dva kudrava vučjaka lajući i po- 
kazujući oštre zube. Malo zatim kroz stazicu poka- 
zao se oniski čovuljak, još dosta laganog hoda, 
kome bih dao najviše 60 godina. 

Je li ovdje barba Sava? upitah. hrvatski. Sta- 
rac se začudio i poveselio, što čuje od došljaka 
materinsku riječ, pa hitro na čistom hrvatskom je- 
ziku, malko zatežući na bohkeljsku, odvrati lako- 
nično: ,Pred tobom sam, sinko“. I povede nas u 
kuću, u kojoj živi sam samcat sa ona dva golema 
psa i sa tri mačke. Raspreo se među nama razgo- 
vor čitav jedan sat. Starac je još bistre pameti, pa- 
metno govori i ako je preko svojih leđa prevalio 
pune sto i četiri godine. Nisam isprva tomu vjero- 

vao, dok mi nije pokazao putnicu, iz koje sam ra- 
zabrao, da se zove Sava Brđan i da je rođen u 
Grblju kod Kotora godine 1832.  * 

Zanimiv je život ovoga starca. Otišao je iz 
Boke Kotorske, kad mu je bilo 14 godina; pet mje- 
seci je pješice putovao do Carigrada zarađujući pu- 
tem u pojedinim gradovima koliko mu je bilo po- 
trebno za hranu. ,A puno puta bio sam gladan, i 
nisam imao noću gdje da glavu sklonem“, govori s 
uzdahom barba Sava. U Carigradu je najprije bio 
u službi kod jednog paše; obrađivao mu je vrtove. 
I Rako se u tom pokazao marljiv i vješt, paša ga 
je preporučio sultanovom dvoru te je barba Sava 
postao vrilar sultana Abdul-Asiza i poslije Abdul- 
Hamida. Tu je zaradio lijepe novce. Kad se sultan 
Abdul-Hamid odrekao prijestolja, došao je u Smir- 
nu, gdje je kupio u Karšijaku komad zemlje i tu na 
svoju ruku uredio lijep vrt. Iz njega je kupovala i 
općina smirnska i pojedina društva, Rad bi prire« 
đivali koju zabavu, cvijeće i zelenilo. Tako je bo- 
gatstvo barba Save sve više raslo, te je do pred 
dvije godine imao zašteđena novca kod sebe 19.000 
zlatnih turskih lira. To je vrlo velika svota, Rad bi 
se preračunala u recimo našu dinarsku valutu. Dva 
puta se oženio i rodio djecu. Tri su mu sina pogi- 
nula za vrijeme svjetskog rata u austrijskoj vojsci, 
a dva su mu u Kaliforniji. A on je ovdje ostao sam 
sa ženom. 

»Nikada, dico moja, — kaže nam barba Sava 
— nisam jeo mesa, ni na Božić; nikada nisam oku- 
sio ni vina ni rakije. Hranio sam se mlikom, sirom 
i povrćem, a pio vodu. Ni pušio nisam nigda. A 
lipo smo živili mi Dalmatinci u prijašnja sritna 
vrimena. Bilo nas je nekoliko stotina, pa smo se 
često sastajali na razgovor i sastanak. A razgova- 
rali smo sve ,naški“. Bila je ovdje velika familija 
Bošnjakovića, pomoraca iz Boke, koja je imala de- 
vet brodova. Bio je neki Durašević, bogati trgovac, 
a iz Dubrovnika Dušić, također bogat i pravi go- 

spar, a iz Ercegnovoga Marko Geričić. Lipo se tada 
živilo i veselo, a sada jadno i žalosno“. 

Pri tom su starcu — našem državljaninu — 
došle suze na oči. A ima i zašto. Jedne noći, pred 
dvije godine, razbojnici su provalili u kuću, ženu. 
mu ubili, njega isprebijali, a 19.000 zlatnih lira ukrali. 
Ostao je sam samcat na ovom Božjem svijetu u 
dubokoj starosti, preko 100 godina. Ovih dana pod- 
nio je molbu da se po treći put oženi u dobi od 
104 godine! Uzimlje udovicu od 40 godina, toliko 
da ima bar neku pouzdanu osobu uza se u zadnjim 
časovima života. Njoj će ostaviti svoj vrt i kuću. 

»A zašto, barba Savo, ne držiš kojega slugu 
ili sluškinju, da te dvori?“ upitah ga. 

»Sinko moj, — starac će mi na to — sluga i 
sluškinja će me živa pokrasti, a mrtva me neće sa- 
hraniti, a žena će bar imati dužnost, da me sahrani, 
ako me za života i prevari“... 

Mnogo mi je još pričao barba Sava o životu 
svojem i drugih naših zemljaka u Smirni, veoma za- 
nimivih doživljaja i zgoda, ali moram završiti, jer 
konačno ostavljam krajeve Apokalipse i vraćam se 
morskim putem iz Smirne kroz Dardanele u Istambul. 


Odlazak iz gradova Apokalipse 
kroz Dardanele 


Carigrad, 9. listopada 

Jučer poslije podne veliki turski parobrod ,Egu“ 
odriješio je debela užeta sa smirnske obale, izvu- 
kao iz mora teško sidro i punom parom zaplovio 
u Istambul. Bio je krcat putnika, koji su rukama i 
maramicama opraštali se od znanaca i prijatelja na 
obali. Popeo sam se na palubu tik do Rapetanova 
mosta, da bacim posljednji pogled na krajeve Apo- 
Ralipse. 

Gledao sam ih nekom tugom u srcu, Rao stare 
znance od kojih se rastajem. Tu je pred mojim oči- 
ma Smirna, još dosta velik i bogat grad, i ako ne- 
ma u njemu one veličine i onog bogatstva, kojim 
ga je u davno doba njegov veliki biskup Polikarpo 
obdario. Tu je prostrana, dobro zaštićena i lijepo 
uređena luka, u kojoj se ziblju brojne lađe. Vidim 
dvanaest velikih parobroda i raspoznajem ih po 
zastavama na krmi: 2 su engleska, 2 grčka, 2 nje- 
mačka, 1 holandeski, 1 norveški, 1 talijanski i 3 tur- 
ska. Među njima mnogo manjih parobroda i motora, 
brojne lađe na jedra: škune, trabakuli, bracere, Ro- 
teri; a malih čamaca ni broja se ne zna. Po obali 
mnoštvo naroda različitih narodnosti. No Rad bi se 
danas, kao ono pred 1700 godina tom obalom še- 
tali veliki biskupi Polikarp i njegov odlični gost 
Ignacij Antiohejski, jedva bi prepoznali kogagod od 
svojih, dok su za njihova vremena sve bili njihovi. 
Bacam pogled na ona dva brežuljka što se dižu 
nad Smirnom, i na jednom vidim gdje strši golema 

genoveška tvrđava iz doba križarskih vojna, a na 
drugome ostaci rimskoga stadiona, u kojem je bio 
spaljen na lomači sv. biskup Polikarp zajedno sa 
dvanaest muževa iz Filadelfije. Dolje, baš na samoj 
obali morskoj, koči se golemi mjedeni spomenik 
sadašnjega gospodara Turske, Kemal Ataturka. Jaše 
na konju sa sabljom u ruci, okrenutoj prema Zapadu. 

Nebo je naoblačeno i počela je sipiti sitna kiša, 
prva poslije četirmjesečne žege. Kroz kaplje kiše 
nazirem ipak u daljini šiljaste vrške bizantinske tvr- 
đave na brdu Selčuku u blizini starodrevnoga Ffeza, 
ispod koje leži zakopano i sada sasvim zanema- 
reno slavno tijelo ,svijetla Azije“, velikoga Apostola 
i Evanđeliste sv. Ivana. Uzalud on danas iz pod- 
zemne kripte govori o Putu, Istini i Zivotu; nema 
tko da ga ondje sluša. Uzalud ruševine one staro- 
drevne Ratedrale iz god. 451. proglašuju Bl. Djevicu 
Mariju Majkom Božjom; nema ondje iko da je časti. 

Dalje prema Istoku tri su grada jedan Rod dru- 
goga: Kolosi, Hieropolis, Laodiceja; nekada tri li- 
jepa cvijeta u bujnom Rršćanskom maloazijskom 
vrtu, danas tri usahla stabla: na nevjerničkoj ledini. 

Eno onamo prema sjeveru golemih ruševina 
nekad sjajnoga Pergama; danas je tu stan miševima, 
sovama i grabežljivim pticama. Malo više prema 
sjeveru je Tiatira a dalje prema sjeveroistoku Sard 
i Filadelfija; sve negda ugledna i napredna mjesta, 
danas zapuštena i bez značenja. 

Dva puna sata rezao je kljun velikoga paro- 
broda ,Egu“ more prostranoga smirnskoga zaljeva, 
nešto uzbibanog od zapadnog vjetra, a ja gledam 
i gledam uzbibane duše u one Rrajeve, o Rojima 
sam toliko puta čitao i svojim ih očima gledao; 
koji su nekada bili sjajni svjetionici prave vjere, 
dok su danas tamni kao tamna noć, Roja će do- 
mala pasti na more kojim plovim. Eto, od njih se 
za vazda rastajem. Prije ipak nego li je ta tamna 
noć pala na more, mogao sam još, odmah pri iz- 
lasku iz smirnskog zaljeva, nazrijeti u daljini prema 

jugu obrise Patmosa, otoka na kojem je bio zato- 


čen veliki Apostol ovoga kraja i na kojem je na- ' 


pisao Apokalipsu: ,Objavljenje Isusa Krista, koje 
dade Njemu Bog, da pokaže slugama svojim što 
treba da se doskora zbude, i pokaza, poslavši po 
anđelu svojemu sluzi Ivanu, koji svjedoči riječ Bo- 
žju i svjedočanstvo Isusa Krista, što god je vidio. 
Blago onome, koji čita i onima koji slušaju riječi 
proroštva i drže što je napisano u njemu, jer je vri- 
jeme blizu“. . 

Kao da gledam pred sobom sv. Vidioca, gdje 
obasjan božanskom svjetlošću drži na koljenima 
pergamenu i piše: : 

»Od Ivana na sedam crkava, koje su u Aziji: 
Milost vam i mir od Onoga, koji-jest, koji bijaše, i 
koji će doći i od sedam duhova, koji su pred pri- 
jestoljem Njegovim... Ja Ivan, brat vaš i zajedničar 
u nevolji i u kraljevstvu i strpljivosti u Isusu, bijah 
na otoku, koji se zove Patmos, radi riječi Božje i 
radi svjedočanstva Isusova. Bijah u duhu u dan Go- 
spodnji i čuo sam za sobom glas jaki, kao zvuk 
trublje, koji je govorio: Sto vidiš napiši u knjigu i 
pošalji sedmerim crkvama: u Ffez i u Smirnu i u 
Pergam i u Tiatiru i u Sard i u Filadelfiju i u Lao- 
diceju... Napiši dakle što si vidio i šta jest i šta će 
biti po tom. Tajna sedam zvijezda koje su na de- 
* snici mojoj i sedam svijećnjaka zlatnih: Sedam zvi- 
jezda jesu anđeli sedam crkava a sedam svijećnjaka 
jest sedam crkava“. (Apoh. 1.). 

Bilo se već smrklo. Stajao sam na palubi ispod 
jedne električne žarulje. Gledajući prema Patmosu 
čitao sam ApohRalipsu, dok je parobrod izlazio iz 
smirnskog zaljeva i odmicao uz grčki otok Lezbos, 
dug 74 kilometra, na kojem se jasno razabirala 
svjetlost, koja je dopirala iz Mitilene. Prolazeći kraj 
Mitilene, pomislio sam na Pitaka, jednog od sedam 
starih grčkih mudraca, koji je ovdje živio kao i na 
čuvene grčke pjesnike Alkeja i Safu, koji su ovdje 
pjevali. 

Bila je već duboka noć. Većina putnika spa- 
vala je dubokim snom, a ja sam još uvijek stajao 
na palubi i ako nijesam mogao dobro razabrati 
kopno pored kojeg smo prolazili. Ali pomisao da 
plovim onim morem kuda je plovio veliki Apostol 
naroda, i ako u protivnom pravcu, nije mi dala snu 
na oči. U duhu sam gledao sv. Apostola Rako se 
u luci Asonu, pred koju smo došli oko ponoći, 
ukrcao u lađu sa učenicima Sopaterom, sinom Di- 
rovim iz Bereje, Aristarhom i Sekundom iz Soluna, 
Gajom iz Derbe, Timotejom, Tinikom i Trofimom iz 
Azije te Lukom Evanđelistom. Dok je naš parobrod 
plovio od Mitilene prema Asonu, dotle je Pavlova 
lađa jedrila od Asona prema Mitileni, a odatle k 
Hiju i Samosu sve do Mileta, gdje se zaustavio i 
dozvao starješine crkvene u Efezu, da dođu u Milet 
da se s njima oprosti. U duhu sam slušao njegov 
dirljivi oproštajni govor u Miletu, gledao ga kako 
je kleknuo na koljena i za njih se pomolio. A oni 
kao mala djeca stadoše svi gorko plakati i naricati 
i padoše svetom Apostolu oko vrata i grlili ga, naj- 
više žalosni radi riječi, koje je rekao, da više neće 
vidjeti lica njegova. (Dj. Ap. 20.). 

Oko ponoći ugledasmo svjetlost na rtu Male 
Azije. Ta je svjetlost dopirala iz grada Asona, koji 
leži u istoimenoj luci. Kroz tamu razabrali su se 
golemi ostaci jake akropole iz 5. vijeka prije Isusa, 
u kojoj je boravio tri dana duboki filozof Aristotel 
kao gost kralja Hermije, a kamo je tri vijeka ka- 
snije došao još veći filozof, Pavao Apostol, i tuna- 
učavao pravu mudrost te odatle proslijedio lađom 
dalje i da drugima naviješta istinu. 

Kad smo prošli Ason, povukao sam se u ka- 
binu da otpočinem, dok je parobrod međutim plo- 
vio dalje uz maloazijsku obalu prema Dardanelama. 
Pred samim vratima Dardanela zaustavio se dobra 
dva sata, što je meni baš dobro došlo, jer sam želio 
da svakako budem .na palubi, kad uđemo u Dar- 
danele. Ustao sam tek je zora zabijelila i Danica 

lice pomolila. Odmah sam se popeo na palubu. 
Uprijevši pogled prema Istoku, odakle je počela 
zora ruditi i pomalo onaj kraj osvjetljivati, zausta- 
vio sam ga na ruševinama Prijamova grada staro- 
drevne Troje, ovjekovječene besmrtnim stihovima 
starca Homera. 

Gledao sam duhovnu borbu velikoga kršćan- 
skog junaka Pavla iz Tarza, koji je ovdje sedam 
dana boravio i čitavu jednu noć borio se protiv 
poganstva te je tom zgodom oživio mladića po 
imenu Eutiha. Ovaj je sjedio na prozoru i za vri- 
jeme Pavlove propovijedi tvrdo zaspao te u snu 
pao s trećega kata i digoše ga mrtva. Ali Pavao 
siđe R njemu i oživi ga. (Dj. Ap. 20.). 

U cik zore ,Egu“ je dignuo sidro i zaplovio 
dalje kroz Dardanele. Zamišljao sam Dardanele puno 
zanimivijima. Taj čuveni morski tjesnac nije onako 
uzak, kao što sam mislio; evropska strana prilično 
je udaljena od azijske, a jedna i druga je skoro 
sasvim pusta. Rijetko gdje vidiš koje mjestance, a 
ni šume, nego goli krš. Ona četiri sata što kroza nj 
plovi parobrod ne pružaju naročito uživanje. Gle- 
dao sam hoću li bar vidjeti koju tursku tvrđavu, ali 
nijesam vidio ni jedne, i ako ih ima dosta. Stare 
nad zemljom su srušene, a nove ispod zemlje ne 
možeš razaznati. 

Izišavši iz Dardanela čekalo nas je veoma ne- 
ugodno iznenađenje. ,Vedro bilo, pak se naoblači, 
dobro bilo pak se izopači“, zapjevao bi naš Martić. 
I ako je već u Smirni počela sipiti sitna kiša, put 
je ipak bio veoma ugodan i more prilično mirno. 
Kad sam jutros rano ustao, nebo je bilo vedro Ro 
riblje oko. Ni na izlazu iz Dardanela nijesam na- 
. slutio ništa zla, ali iskusno oko staroga kapetana 
nešto je crna nazrelo onamo na krajnjoj točci Mra- 
mornoga mora, gdje se ono spaja s Crnim morem. 
I kao što je Ilija po malom oblaku, ,Rkao dlan čo- 
vječji“, upoznao da će navaliti veliki dažd i poručio 
kralju Ahabu: ,Preži i idi, da te ne uhvati dažd“, 

tako je i ovaj iskusni kapetan po onom malom ob- 
lačiću, koji se dizao s Crnog mora upoznao, da će 
nastati velika oluja, te je odmah dao naredbe mor= 
narima da budu svaki na svome mjestu. I nijesmo 
dugo čekali. Kad je parobrod bio dobrano odmahR- 
nuo od Dardanela i nalazio se skoro na sredini 
Mramornog mora, vjetar je zaduvao svom silom, 
kiša udarila kao iz kabla, a more uzavrelo kao da 
su ispod njega golemu peć zapalili. ,Grmi, sijeva, 
nebo se prolijeva“, valovi se dižu kao gore, a ori- 
jaška lađa stala se ljuljati kao ljuska oraha. Nastao 
je metež, cika i vika, plač i jaukanje među brojnim 
putnicima, napose među ženama i djecom, kojih je 
također bilo puno. Nijesam nikad mislio, da u ovom 
malom moru može nastati tako velika oluja. Zesti- 
nom nije zaostala ni za najjačim olujama hkoje se 
usted zime znadu podići u Jadranskom moru, kad 
ono zapuhne silni široko te se uzburkani valovi 
propnu do samih visokih zidina drevnoga Dubrov- 
nika i polijevaju dubrovačku placu slanom morskom 
pjenom. Vjetar je dolazio sa suprotnog pravca, ona« 
mo od Crnoga mora, i zviždao je između jarbola 
i konopa Rao sirena goleme tvornice. A parobrod 
se tresao, ljuljao, provom bi se zarinuo u more i 
čitav val prelio bi se uzduž cijeloga broda. Osim 
kapetana i mornara nitko nije smio stajati na pa- 
lubi, a i mornari su se držali privezani da ih vjetar 
i valovi ne.bace u more. Kako je nama putnicima 
bilo dolje zatvorenim u utrobi broda, bez zraka a 
u neprestanom balansiranju, možete i sami misliti. 
Rijetko sam u životu doživio ovako strahovite oluje, 
pravi ,uragan“. Sreća, da je malo trajala, samo je- 
dan sat, inače neznam da li bismo više vidjeli kopna. 
Ali nakon jednog sata vjetar je prestao, nebo se 
razvedrilo, more utišalo, sunce zasjalo, a u njego- 
vom sjaju opazismo u daljini pozlaćene vrškove 
ha Sofije i Sulejmanije; znak, da smo blizu svoga 
cilja... 

Iz gradova Apokalipse u maloazijsku 
Tebaidu 


Niceja, 11. listopada 

Poznata je glasovita Tebaida u Egiptu, slavna 

s velikog broja pustinjaka i sa svetosti njihova ži- 
vota. Poznata su dična imena otaca egipatskih pu- 
stinjaka: Pavla, Antuna, Pahomija, Mahkarija i dr. 
Manje je poznata maloazijska Tebaida na gori Olim- 
pu, ne Olimpu grčkih bogova Zeusa, Merkura, Ve- 
nere i dr, nego na onom Olimpu, koji se diže u vi- 
sinu od preko 2000 m na sjeveru Male Azije iznad 
grada Bruse, sučelice Carigradu. Kad je lijepo vedro 
vrijeme možeš vidjeti iz Carigrada prostim okom 
goru Olimp i njezine vrhove, koji se i usred ljeta bi- 
jele od snijega. Po padinama njezinim, onamo od 
starodrevne Niceje i dolje prema jugu do Cizičkog 
zaljeva u čijoj dubini leži luka Bandirma, cvjetalo 
je u doba bizantinskog carstva kršćansko monaštvo 
punim cvatom. Ovdje nije bilo toliko pustinjaka, 
koliko u egipatskoj Tebaidi, ali ,hezihasti“ Olim- 
Pijske gore, kako su grčki historiografi zvali ovdje- 
šnje pustinjake, nisu nimalo zaostajali strogošću ži- 
vota za onima u Egiptu iz škole velikih opata Pavla, 
Antuna i Pahomija. Svetost jednih i drugih sjala je 
jednakim sjajem, pače olimpijski pustinjaci imadu 
prednost nad onima u Egiptu, jer su mnogi od njih 
pored Rrune svetosti i znanja zadobili i krunu mu- 
čeništva za vrijeme ljute borbe oko štovanja svetih 
slika. Blizu stotinu manastira bilo je rasijano po ovim 
planinama i ravnicama, čiji je centar bio grad Brusa, 
oRolo koje se još i danas nalaze razvaline kojih 

četrdeset manastira. U jednom od tih, u onom Doli- 
hronion zvanom, na obali Mramornog mora u Ci- 
zičkom zaljevu, pripravljali su se neko doba dva 
naša slavenska apostola sv. Ciril i Metod za svoju 
uzvišenu misiju po našim slavenskim zemljama, a iz 
ovog Rraja ima svoj začetak i monaštvo na Atosu, 
»ovetoj Gori“ u Grčkoj. 

Nalazeći se u blizini ovih sjemeništa svetosti i 
divnih uzora redovničke savršenosti, nisam mogao 
odoljeti srcu, a da ih ne posjetim. Znao sam, da 
ne ću naći sačuvane starodrevne manastire, znao 
sam, da ne ću susresti u njima velike pokornike Ni- 
cefora, Nicetu, Teodora Studitu, Teofana Sigrijana, 
Danijela Kasijskoga, Metoda, kasnijeg patrijarhu ca- 
rigradskog i druge, ali ipak šetnja i meditacija po 
ruševinama tih starodrevnih manastira pružit će duši 
slatki užitak. 

A Rad se vratih u Carigrad iz krajeva Apo- 
kalipse, odlučih da posjetim i krajeve maloazijske 
Tebaide. Uputio sam se iz Carigrada malim, ali li- 
jepim i udobnim parobrodom turske obalne plo- 
vidbe u pravcu otoka ,Prinčeva“, gdje sam preno- 
ćio u franjevačkom samostanu na otočiću Prinki- 
pon, odakle sam proslijedio drugim parobrodom 
u luku Jalovu u Maloj Aziji. Sav put od Carigrada 
do obale Male Azije u ovom pravcu trajao je svega 
tri sata. 

A i zanimiv je taj put. S palube parobroda 
vidiš Istambul sa njegovim Zlatnim Rogom i divnim 
Bosporom. Zaustaviš se časkom u azijskom pred- 
građu Carigrada Kadikeju, koji se podigao na mje- 
stu, gdje je nekada stajao starodrevni Kalcedon. 
Prolaziš kraj prekrasnih ,DPrinčevih otoka“, koji buj- 
nošću vegetacije ne zaostaju ništa za našim Lokru- 
mom ili Lopudom, a prekrasnim vilama ih nadma- 
šuju. Napose otočić Prinkipon jest prava orijentalna 
Nica, koja luksuzom svojih hotela, perivoja, kupa- 
lišta, šetališta, ne zaostaje ništa za onom na Zapadu 
u Francuskoj. Ne bi rekao da si u Turskoj, nego u 

najljepšem Rraju Evrope, negdje u našoj Crikvenici 
ili Dubrovniku ili Korčuli ili na talijanskim otocima 
Capri. Na Prinkiponu redovno boravi 10 hiljada 
duša, ali u ljetno doba bude ih do 350 hiljada, jer 
je to najomiljelije, a sigurno i najugodnije ljetova- 
lište na čitavome Istoku. Tu je i lijepi franjevački 
hospicij. Jedan franjevac vodi tu župu. 

Malo iza kako parobrod prođe DPrinkipon u 
pravcu maloazijske obale, prolazi mimo jednog ma- 
log otočića, sasvim gola, bez ikakove vegetacije, a 
naravski i bez ijedne žive duše. Kad sam sa palube 
bacio na nj pogled, opazih po njemu nekoliko su- 
hih porazbacanih kostiju, koje je kiša i more već 
dobro ispralo te se bijele kao zamotano bijelo rub- 
lje. Protumačili su mi čije su to Rosti: Sultanu Abdul 
Hamidu dodijale su česte tužbe stranih poslanika na 
mnogobrojne gladne pse, koji se noću i danju kla- 
tare po carigradskim ulicama te je odredio, da tome 
bude Rraj. Izdao je naredbu, da se jedne noći po- 
hvataju svi psi, koji se nađu na carigradskim uli- 
cama i da ih prevezu na ovaj mali goli nenapučeni 
otočić u Mramornom moru, da tu izginu od gladi. 
Zapovijed sultanova bila je izvršena bez oklijevanja. 
Već sjutradan rano jedan se parobrod otisnuo od 
mosta, koji spaja Istambul sa Galatom i Perom, pun 
puncat čudnovatih putnika. Bilo ih je nekoliko sto- 
tina. To su bili psi pohvatani one noći po carigrad- 
skim ulicama. Parobrod je otplovio punom parom 
sa svojim čudnim putnicima, od kojih ni jedan nije 
platio prevozne karte. Kad je parobrod pristao uz 
ovaj mali otočić, psi su veselo poskakali iz paro- 
broda na kopno držeći da su na prvašnjoj slobodi. 
Ali tu su našli svoje iskorjenjenje. Dohk je bilo mi- 
ševa, guštera i zmija nekako su mogli utažiti glad, 
kad je nestalo te hrane počeli su gristi jedan dru- 
goga, a kad su se međusobno izgrizli, poginuli su 
od glada. Od tada se ovaj otočić zove ,Dasji otok“. 


Jalova, u Roju je parobrod doplovio, malena 


je luka na maloazijskoj obali, više umjetna nego 

naravna. Jedan poduži lukobran, pred koji parobrod 
pristane, zaštićuje lađe od zapadnog vjetra. Kad je 
jaki maestral a pogotovu jaka bura, parobrodi ovdje 
ne mogu pristati. Kraj obale je malo istoimeno mje- 
sto od kakovih tisuću duša. U novije doba Jalova 
je glasovita sa svojih toplih izvora mineralne vode. 
Tu je sada podignuta i moderna banja, najljepša u 
cijeloj Turskoj. Banju je dao urediti Kemal paša, 
koji se jednog ljeta, još dok nije bila moderno ure- 
đena, u njoj kupao i našao da mu je veoma dobro 
prijala za zdravlje. Bili su ovdje i mnogi liječnici iz 
raznih država, koji su održavali liječnički kongres 
u Carigradu te su se veoma pohvalno izrazili o lje- 
korvitosti ove vode. 

Na obali čeka putnike nekoliko autobusa, koji 
voze prema Brusi. Među šoferima i vlasnicima auto- 
busa nastala je jagma za putnicima, svaki je htio 
da uđeš u njegov autobus. Prije nego sam se odlu- 
čio u koji ću, uhvatiše me četiri snažne ruke, dvije 
za noge, dvije za ruke i kroz mala vratašca jednog 
autobusa doslovno me unijeli unutra, postavili me 
ne meko sjedište, onda me pustili, graciozno se po 
orijentalnu naklonili stavivši ruku na prsa i govo- 
reći: ,Bujrum, efendi!“ To znači: ,Izvolite gospo- 
dine!“ Šta da učinim? Nasmješio sam se tolikoj su- 
sretljivosti i ostao na svom mjestu, a oni su već 
imali okapanja sa vlasnicima drugih autobusa, koji su 
na njih vikali što su me silom stjerali u svoj autobus. 

Autobus je udoban i vozio je puna tri sata 
bez kvara, a za jeftine pare. Platio sam jednu tursku 
liru. Kraj kojim smo prolazili, doista je vrlo lijep 
i zanimiv. Odmah s obale počeli smo se uspi- 
njati i uspinjali smo se čitav jedan sat prolazeći kroz 
borovu, jelovu i druge crnogorice šumu, a negdje 
i između golih brda. Bila je ovdje ili ondje i jaka 
strmina i duboka provalija; ali su turski šoferi — 
mora im se to priznati — majstori u vladanju mo- 
torom. Napokon smo se našli pred malim selom 
Orhangazi. Tu zastasmo. 

Meni je taj kratki prekid vožnje veoma dobro 
došao. Selo Orhangazi leži na zapadnoj obali Iznič- 
kog jezera, na čijoj istočnoj strani vide se zidine i 
ruševine u kršćanskoj starini veoma znamenitoga 
grada, slavne Niceje, u Rojem su održana dva ehku- 
menska crkvena koncila, god. 5325. i god. 787. Od 
tih je osobito glasovit prvi, držan god. 525., na ko- 
jem je osuđena Arijeva hereza i izrečen ,Credo- 
Vjerujem“, Roji se još i danas u zapadnoj i istočnoj 
crkvi govori u sv. Misi dotično liturgiji. 

Kao što su u našem Dubrovniku još i dan 
danas sačuvani zidovi okolo svega grada, tako su 
sačuvani i zidovi koji su opasavali starodrevnu Ni- 
ceju, a ti su zidovi svakako nekoliko vijekova sta- 
riji od onih u Dubrovniku. I kao što još dandanas 
ne možeš unići u grad Dubrovnik, osim na gradska 
vrata bilo ona sa Pila, bilo ona sa Ploča, tako isto 
.ne možeš unići u Niceju nego samo kroz vrata. A 
ovdje su ne dvoja nego četvora vrata, jedna prema 
sjeveru, druga prema istoku, treća prema jugu, a 
četvrta prema zapadu. A zidovi gradski ne pašu 
grad okruglo nego u kvadratu i to u golemim raz- 
mjerima; od jednog do drugog ugla ima puna tri 
kilometra. Po ovome se može prosuditi, kako je Ni- 
ceja bila velik grad u davnini. Danas po njemu ra« 
ste trava, trnje i korov osim po srijedi, gdje je malo 
tursko seoce od nekoliko stotina duša, a zove se 
Iznik; dakle nešto preinačen starinski naziv Nikeja. 
Okolo ovoga mjesta leže mnoge ruševine starinskih 
zgrada privatnih i javnih, a razabiru se i ruševine 
starodrevne katedrale, u kojoj su održana ona dva 
opća crkvena sabora. Većina kamenja s ovih starih 
znamenitih spomenika uzeli su moderni Nicejci za 
gradnju svojih kuća... Ispred samog grada pruža 
se romantično nicejsko jezero, sada zvano Izničko. 
Po njemu je u staro doba plovila mala flota, prije 
rimska, poslije bizantinska, koja je Niceju branila 
s te strane od neprijateljskih navala. Govore, Rad 
je površina jezera mirna i voda bistra, da se u 

njemu vide ostaci te jezerske flote. Ja to nisam mo- 
gao vidjeti. A nisam vidio na njemu ni jednog ma- 
log čamca, a kamo li veće lađe. Stojeći pred, tim 
slavnim gradom prebirao sam u duhu stranice nje- 
gove slavne povijesti. Napose sam se zaustavio na 
godini 325., kad se tu sabralo na ekumenski koncil 
318 časnih biskupa sa svih strana Rršćanstva. Do- 
zvao ih je sam car Konstantin Veliki u sporazumu 
s odličnijim biskupima, a u prvom redu s rimskim 
papom sv. Silvestrom. Car je opskrbio biskupe i za 
vrijeme njihovog putovanja i za vrijeme zasjedanja 
svim onim što im je bilo potrebno: konjima, Ro- 
lima, lađama i hranom. Saboru su učestvovali i per- 
zijski i gotski biskupi, a rimskoga su Papu zastupali 
kordovski biskup Hozije te rimski svećenici Vid i 
Vicencije. Među biskupima vidim u duhu i takove, 
koji na sebi nose tragove muka, što se ih podnijeli 
za zadnjega arijevskoga progonstva. Neki su se od- 
likovali skrušenošću, drugi svetošću, nekoji darom 
čudesa. Među njima vidim časnoga biskupa iz Mirne, 
sv. čudotvorca Nikolu. U pratnji vidim brojne sve- 
ćenike i đakone, svega na broju oko 2000 Rlerika. 
Između đakona posebnu pozornost svraća svojom 
umnom pronicavošću mladi Atanazije, kasniji veliki 
biskup i crkveni Naučitelj, koji je Rao đakon došao 
u Niceju u pratnji aleksandrijskog biskupa Aleksandra. 

Od %. svibnja do 14. lipnja godine 355. vije- 
ćaju časni oci o važnim teološkim pitanjima. 14. lip- 
nja vidim kako R njima dolazi sam veliki car Kon- 
stantin u pratnji brojne svite. Svi ga sa štovanjem 
pozdravljaju, a on neće da sjedne na postavljenu 
mu zlatnu stolicu, dok mu Dapin legat ne dade za 
to znak. Bio je veliki car visoka, snažna i dosto- 
janstvena pojava, na kojoj se prelijevao sjaj grimiza, 
zlata i dragoga kamenja. Povjesničaru Euzebiju pri- 
čini se kao anđeo nebeski. 

Cara je pozdravio u ime prisutnih drugova 
Euzebije Cezarejski, na što je car odgovorio na- 
glasivši svoju radost, što se nalazi u sredini tako 

časnih otaca, što vidi tolike Kristove svećenike. A 
zatim je nastalo dugotrajno vijećanje, koje je za- 
vršilo osudom Arijeve hereze i proglašenjem dogme 
o Presvetome Trojstvu. 

Cini mi se da s onih polomljenih mramornih 
stupova, što su dijelili velebnu katedralu u tri lađe, 
s onih golemih kamenih blokova, koji su u temelju 
podržavali svu onu grandioznu građevinu, čujem 
kao sa kakovih gramofonskih ploča, snažnu skladnu 
pjesmu svih onih 518 biskupa i 2000 ostalih sveće- 
nika i đakona, koji su složnim glasom, protiv Ari- 
jevog krivovjerja, pjevali pjesmu žive vjere u dogmu 
Presvetoga Trojstva: 


»CREDO IN UNUM DEUM“ 


Vjerujem u jednoga Boga. Oca svemogućega, 
stvoritelja neba i zemlje, svega vidljivoga i nevidljivo- 
ga. I u jednoga Gospodina Isusa Krista, jedinorođenog 
Sina Božjega. Koji je od Oca rođen prije svih vje- 
kova. Bog od Boga, svijetlo od svijetla, pravi Bog 
od pravog Boga. Rođen, ne stvoren, jednobitan s 
Ocem i po kojemu je sve učinjeno. Koji je radi nas 
ljudi i radi našega spasenja sašao s neba. I utjelo- 
vio se po Duhu Svetom iz Marije Djevice i postao 
čovjekom. Raspet također za nas, mučen pod Pon- 
cijem Pilatom i pokopan. I uskrsnuo treći dan, kako 
svjedoči Dismo. I uzašao na nebo, sjedi o desnu 
Oca. I opet će doći sa slavom suditi žive i mrtve, 
i Njegovu kraljevstvu neće biti konca. I u Duha 
Svetoga, Gospodina koji daje život i izlazi od Oca 
i Sina. Koji se s Ocem i Sinom skupa časti i slavi, 
koji je govorio po prorocima. Vjerujem u jednu, 
svetu, katoličku i apostolsku Crkvu. Ispovijedam 
jedno krštenje za oproštenje grijeha. I očekujem 
uskrsnuće mrtvih. I život budućega vijeka. Amen. 

Sard, ruševine katedrale 


U prvoj prijestolnici osmanlijskog 
carstva 


Brusa, 12. listopada 
Damask u Siriji zovu ,biserom Istoka“. Brusu - 
se može punim pravom nazvati ,biserom Male Azije“. 
Ovo je najljepši grad u Maloj Aziji, manji doduše 
ali ljepši od Smirne. Pred Brusom se ne prostire more 
sa svojim plavetilom, ali ga nadomješćuje prostrano 
ravno polje, na kilometre dugo i široko, sa svojim 
ubavim zelenilom. Ne zibaju se ovdje kao u Smirni 
na pjenušastim valovima brojne lađe s visokim jar- 
bolima, na čijim vrhovima lepršaju raznobojne zasta- 
ve raznih narodnosti, ali se zato u Brusi lelijaju na 
dašak vjetra vitke grane brojnih naranača, limuna, 
krušaka, jabuka, maslina, šipaka, oraha, Restenja, šljiva, 
bajama, kostilja. I između samih kuća u Brusi sve je 
perivoj do perivoja tako da se grad čini kao veliki 
prekrasni perivoj. A i zovu je ,zelenim gradom“. Leži 
na prekrasnom položaju, dijelom na podnožju PO- 
nosnog Olimpa, čiji je vršak vazda pokriven sniježnim 
plaštem, dijelom u ravnici. Dva mala bistra potočića, 
koja ni usred ljeta za najveće žege ne presahnu pro- 
tiču Rroz grad u dva različita pravca, davajući gra- 
danima pitku vodu, a svojim romonom kao da pri- 
čaju o onim slavnim danima Bruse, kad je ona bila 
— od godine 1527. sve do osvojenja Carigrada god. 
1455. — prijestolnica osmanlijskog carstva. 
Brusa je i u davnoj starini bila znamenit grad. 
Do cara Trajana bila je sužena u granicama tvrđave, 
čiji se zidovi još i danas vide, a koju danas Turci 
zovu ,Hissar“. Da ugodi svome intimnom prijatelju 

i savjetniku Brušaninu Dionu Hrizostomu, dao je car 
Trajan Brusu znatno proširiti i uljepšati te je postala 
jedan od najvećih i najljepših gradova Azije. Kao u 
svim rimskim gradovima, i ovdje su bili brojni hra- 
movi, kazališta, kupališta, gimnazija, stadion, biblio- 
teka. U bizantinsko doba rapidno je nazadovala i 
njezino žiteljstvo opet je bilo povučeno među zidine 
predtrajanove tvrđave. Tako je životarila do godine 
1326., Rad su je osvojili Turci. Zbog njezinog pre- 
krasnog i po prirodi dobro zaštićenog položaja, sul- 
tan Orkan, sin osvojitelja Bruse, Osmana Gaze, pro- 
. glasio je Brusu prijestolnicom čitavoga osmanlijskoga 
carstva. Od toga doba za jedan vijek i po bila je 
Brusa na vrhuncu svoga sjaja i blagostanja, još i 
više nego za Trajanova carevanja, kad je u njoj bio 
carskim namjesnikom glasoviti Plinije Mlađi. 


Ali, kad je godine 1455. osvojen Carigrad, tur- 
ski sultan Muhamed II. prenese iz Bruse svoje pri- 
jestolje u novo osvojeni grad na pragu Evrope, a 
u Brusi sagradi grobnice za sebe i svoje nasljednike. 
Kraj mrtvih sultana i Brusa je počela umirati. So- 
lidni putevi, još od namjesnika Plinija napravljeni, 
koji su presijecali grad i spajali ga sa Nicejom i Ni- 
komedijom prema Istoku, a sa Magnezijem, Perga- 
mom, Smirnom i Efezom prema jugozapadu, počeli 
su propadati, jer ih nitko nije popravljao. Ponosne 
građevine još iz rimskog doba, raskošni ,seraj“ (sul- 
tanova palača) i velebne mošeje iz doba sultana, 
počele su se rušiti, jer o njima nitko više nije vo- 
dio brige. Sve što je u Brusi bilo odličnijega i bo- 
gatijega otišlo je za sultanom u Carigrad. 


U novije doba nastoji se s priličnim uspjehom, 
da joj se dade izgled modernog grada, jer je doista 
Brusa danas najljepši grad u Maloj Aziji. Njezina 
proširenost je dosta znatna: četiri kilometra u du- 
žinu, a oko dva kilometra u širinu, ali, sa svojim 
niskim kućama, koje jedva razabireš između šume 
stabala, između zelenila njezinih mnogobrojnih peri- 

voja, Brusa nema onoliko stanovništva, koliko bi 
mogla imati na tako velikom opsegu. 

Kad sam je sinoć prvi put ugledao s autobusa, 
pa kad sam se jutros stao šetati po njoj, mislio sam 
da je to, neću reći miljunski ali svakako grad od 
nekoliko stotina tisuća, a kad tamo doznadoh, da 
nema više od 60 hiljada stanovnika. Oni se najviše 
bave industrijom svile. To je glavni prihod ovog 
stanovništva, a prihod veoma unosan; jer je po ci- 
jelome svijetu poznata i vrlo cijenjena svila iz Bruse. 
Ovim su se obrtom počeli baviti Brušani još za vre- 
mena bizantinskog cara Justinijana, a novi impuls 
dali su mu polovicom prošloga vijeka francuski in- 
dustrijalci, koji su preuzeli u svoje ruke proizvođenje 
svile u ovom Rraju. Sve do svjetskog rata bila je u 
brušanskom vilajetu 151 radionica svile sa 7685 rad- 
nika i radnica. Doslije svjetskoga rata a nadasve pos- 
lije nesretnog i fatalnog zakona o izgonu stranaca i 
ovaj je obrt znatno spao na veliku štetu ovđešnjeg 
stanovništva, koje je njime zarađivalo lijepe pare. 
Ima ipak još nekoliko radionica svile u samoj Brusi, 
odakle se razašilje na tržišta širom cijele Evrope, 
Azije, Amerike i Australije. Ovu svilu iz Bruse struč- 
njaci puno više cijene nego li onu iz Japana i Kitaja. 

Brusa je od davnina poznata po svojim terma- 
ma, jodnim i suamportnim, koje se nalaze na zapad- 
nom kraju grada. Imade šest obilnih izvora, iz kojih 
neprestano teče, u velikim mlazovima, topla voda. 
Iz četiriju izvora Kučuk, Kuhkurtli, Jeni-Kaplidže i 
Kainardje Rljuča voda sa 80 stupnjeva topline, a iz 
ostalih dvaju, Eski-Kaplidže i Kara-Mustafe sa topli- 
nom od 358—57 stupnjeva Celsiusa. Mnogo je banja 
ovdje podignuto u staro i u novo doba, koje ljeti pri- 
težu mnogobrojne goste. Napose je raskošno uređena 
Jeni-Kaplidža banja sa svojim mozaičnim podom od 
lapislazula, sa kadama od zelene fajanse, sa velikom 
salom u sredini, nad kojom se visoko diže kupola kao 
u najvišim mošejama, a na kupoli su mali oRrugli 
prozorčići od debeloga stakla, kroz koji prodiru sun« 

čane zrake i rasvjetljuju čarobnim svijetlom čitav pro- 
stor. Bazen je sav od mramora, a nad bazenom stoje 
četiri visoka mramorna stupa koji podržavaju kupolu. 
Naokolo bazena su male sale s udobnim otomanima, 
na kojima se počiva poslije kupanja. Ne samo sa svoje 
ljekovite vode, nego i sa svojim uređajem pruža ova 
banja posjetiocima pravi užitak. Druge banje unaoko“ 
lo, ako i nisu tako raskošno ukrašene po orijentalnom 
uRusu, ipak su i one veoma lijepo uređene. Kraj banja 
podignuti su veliki moderno uređeni hoteli. 

Ima u Brusi nekoliko veoma lijepih i znamenitih 
mošeja. Najveća je Ulu-džami (Velika džamija), koju 
je počeo graditi Murat 1., nastavio Bajazit L, a za- 
vršio Muhamed I. To je jedna od najvećih mošeja na 
svijetu. Visoka središnja kupola ove grandiozne mo- 
šeje nije poduprta kao u drugim mošejama debelim 
pilastrima ili snažnim mramornim stupovima, nego 
posebno izradenom gvozdenom armaturom, Roja od« 
govata formi kupole i prozora ispod kupole. Neka- 
dašnji bogati ukrasi po zidovima sada su nadomješteni 
solidnom imbjankaturom, po kojima su ispisani razni 
reci iz korana masivnim arapskim slovima od pola 
metra i više. Na sredini mošeje, ispod glavne kupole 
dolje na tlu nalazi se veliki bazen vode sa vodosko- 
kom po srijedi, a u samom bazenu plivaju brojne 
zlatne ribice. Bilo je poslije podne, kad sam ušao u 
ovu velebnu mošeju. Sunčane zrake sa zapada pro- 
dirale su punom snagom Rroz bojadisane prozore sa 
vrha Rupole i lomile se u raznim bojama sve dolje 
do onoga bazena. Voda, koja je prskala iz vodoskoka 
: = sunčanom sjaju, davala je neobično Rrasnu 
sliku. 

Još je ljepša, i ako znatno manja, Jehil-džami, 
(Zelena džamija), na jugozapadnom dijelu grada. U 
njoj sam proboravio čitav jedan sat i neprestano su 
se mojim očima otkrivale nove ljepote. To je, po 
mnijenju stručnjaka, pravi dragulj orijentalnog gra- 
diteljskog stila, najsavršeniji uzorak muslimanske 
umjetnosti, gdje je složno izmješan arapski sa per- 

zijskim stilom. Nju je podigao Muhamed I Čelebi, koga 
su nazvali ,grand seigneur“, otomanski Ljudevit XIV. 

Ova Zelena džamija ima četverouglasti oblik 
s pravokutnom apsidom nad glavnim portalom, s 
četiri četverouglasta prozora na pročelju a sa više 
u unutrašnjosti. Na njima su staklene ploče vezane 
pozlaćenim željezom. Okolo svakog prozora namje- 
štene su velike mramorne ploče urešene arabeskama 
i izrezuckane raznobojnim listićima veoma fine iz- 
radbe, za koje govore da ne zaostaju ništa za oni- 
ma u čuvenoj granadskoj Alhambri. Unutrašnji zi- 
dovi do polovice svoje visine obloženi su malim 
zelenim pločicama od fajanse, po kojima su izra- 
đeni sitni nakiti u tako živim bojama i sa takvom 
vještinom, da ti se čini kao da su to prekrasni bo- 
gato izvezeni ćilimi. I oko prozora ispod glavne 
kupole također su veoma umjetno raspoređene te 


“male pločice od fajanse zelene boje s prekrasnim 


nakitima, koji se prelijevaju u dražesne boje, kad ih 
sunce obasja svojim zrakama. Nad glavnim ulaznim 
vratima nalazi se sultanova loža uređena deko- 
rima upravo carskim sjajem, a i tu prevlađuje ze- 
lena boja. 

. Zelena džamija nalazi se na maloj uzvisini. Pred 
njom je česma a okolo česme nekoliko starodrev- 
nih čempresa, koji upotpunjuju svojom ozbiljnošću 
ljepotu ove prekrasne džamije. Prvi dojam, Roji čini 
kad pred nju stupiš, a još više kad u nju uđeš, jest 
dojam udivljenja. Nikada ne bih mislio da će one 
male pločice od zelene fajanse moći postići onako 
dekorativni efekat. Donji dio zidova, apsida, četiri 
lože, pokriveni su tim pločicama od fajanse, na Rko- 
jima prevladava zelena boja, a i one su prekrivene 
arabeskima i cvjetićima najdelikatnijeg nacrta. Tako 
ujedinjene ove arabeske sa onim cvjetićima stvaraju 
medaljone, rozete, girlande, oRvire od neobičnog 
ugođaja. Poznati opisivač orijentalnih ljepota Pierre 
Lotti posvetio je ovoj Zelenoj mošeji čitavo po- 
glavlje u svojoj knjizi s puta po Istoku. 

Nasitivši oči ljepotama ove mošeje, pošao sam 
malom ulicom prema glavnome trgu, na kojemu je 
podignut masivni mjedeni spomenik Ataturku. Ta- 
kovi spomenici ovom diktatoru i reformatoru Turske 
podignuti su — veći ili manji — u svim turskim gra- 
dovima. Idući tako po gradu i razgledavajući desno 
i lijevo, opazih jedan mali čisti hotel, nad kojem je 
stajala tabla s natpisom ,Hotel Bosna“. Hajde, rekoh 
u sebi, da priredim sebi jednu iluziju pa da neko- 
liko časaka provedem u našoj Bosni i ako sam 
uistinu u Turskoj. Ušao sam unutra i zatražio crnu 
kavu. Na moje veliko iznenađenje čujem gazdu ho- 
tela gdje viče poslužniku hrvatski: ,Brzo, momče, 
dobru tursku kavu za gospodina“. Zar sam zbilja u 
našoj Bosni, pomislih u sebi? I obratih se odmah 
gazdi s upitom: »Pa kako vi, gazda znate hrvatski?“ 
On se uvelike začudio, a i dva tri momka, koji su 
bili u hotelu, sa začuđenjem su me pogledali. I gazda 
će meni opet na hrvatski: ,A kako vi, gospodine, 
znate naš jezik?“ Srčući finu mirisavu tursku kavu, 
kakvu se samo u Turskoj može piti, raspreo se među 
nama živi razgovor na hrvatskom jeziku u hotelu 
Bosne, a u državi Turskoj. Iz toga razgovora do- 
znao sam, da ovdje u Brusi imade oko 2000 (dvije 
tisuće) naših Bošnjaka, koji svi međusobno u svojim 
kućama i radnjama govore svojim materinskim je- 
zikom. U okolici Bruse ima ih i više, nekoliko tisuća, 
a stoje u vezi s ovima u gradu. Tako imade u bli- 

zini Bruse jedno čitavo mjesto od 4000 stanovnika 
sve samih Bošnjaka, te se tu po ulicama, i po Ru- 
ćama ne čuje druga riječ nego samo hrvatska. Ovi 
u gradu drže hotele i razne radnje, oni u selu bave 
se poljodjelstvom, a svi, kako mi je Razao ovaj 
gazda hotela ,Bosne“, žive prilično dobro, neki bo- 
lje, neki slabije, ali svi mogu živjeti. Turske vlasti 
idu im u svemu na ruku. 

Došlo mi je u prvi mah na pamet: kako bi bilo, 
da pokušam ovdje u Brusi kod naših Bošnjaka, kad 
mi nije uspjelo kod naših Dalmatinaca u Smirni, da 

ih jedne nedjelje sakupim u našoj katoličkoj crkvi, 
koia postoji i u Brusi, te da im na hrvatskom jeziku 
održim propovijed? Ali, nažalost, nisam ni ovdje 
mogao to učiniti. Oni moji Dalmatinci u Smirni bili 
bi me svi do jednoga razumjeli kršćanski, jer su svi 
katolici, ali me ne bi bili razumjeli hrvatski; a ovi 
ovdje Bošnjaci svi bi me razumjeli hrvatski, ali me 
ni jedan ne bi razumio kršćanski, jer su svi do jed- 
noga muslimani. Ovo su naime oni naši bosanski 
muslimani, koji su poslije balkanskoga i svjetskoga 
rata optirali za Tursku, iselili se iz Bosne i primili 
tursko podanstvo. A turska vlast naselila ih je u 
ovome kraju i lijepo ih gleda. 

Ipak ću se kroz ova tri dana, što ću se za- 
držati u Brusi, onako usput navratiti u radnju ili 
hotel kojega od njih, da se malo u tuđem svijetu 
osladim našim lijepim hrvatskim jezikom. ,Krv nije 
voda“. 

U turbetima moćnih sultana... 


Brusa, 12. listopada 


Najveća su znamenitost u Brusi turbeta turskih 
sultana. Tako se zovu njihove raskošne grobnice. 
Nijesu to obični turski grobovi, kakovih se viđa na 
tisuće po obroncima brjegova ili po ravnici kojega 
polja. Nisu to ni — inače lijepi — nadgrobni spo- 
menici, kakovih se viđa na našim kršćanskim grob- 
ljima. To su prekrasni okrugli ili oktogonalni mau- 
zoleji, slični onima, koje su podizali rimski carevi, 
sve od samoga čistoga mramora s ozbiljnom orna- 
mentikom od emajlirane fajanse unutra. Tko je bio 
u bivšem DioRlecijanovom mauzoleju, sadašnjoj Ra- 
tedrali sv. Duje u Splitu, ili tko je vidio Račićev 
mauzolej, djelo umjetnika Meštrovića, u Cavtatu, ima 
predbližnu sliku jednog sultanovog turbeta u Brusi. 
OnakRvog su po prilici oblika, objama nešto većeg 
a i nešto viši. 

Išao sam autobusom, koji vozi od trga Kemala 
paše prema čuvenoj ,Muradiji“ na zapadnom dijelu 
grada. U Brusi nema tramvaja nego ga nadomješ- 
ćuju brojni autobusi, koji te kroz lijepo asfaltirane 
ulice prevoze u razne dijelove grada kao i u oko- 
licu. Nakon desetak časaka kondukter je zaviknuo 
»Muradija“, autobus je stao, a ja sam izišao. Preda- 
mnom je jedan oveći prostor ograđen visokim sta- 
rinskim zidom. Zakrenuo sam nizdol i našao velika 
vrata širom otvorena. Pred vratima u unutrašnjosti 
ograđenog prostora, pred malom kućicom — to je 
kuća čuvara ovoga groblja — sjedi podvitih nogu 
na ćilimu, prostrtu na zemlji, stari Turčin duge si- 
jede brade. U ustima drži dugi čibuk na čijem je 

kraju velika lula, iz koje se dimi naveliko. Pred njim 
je mirisava turska kava, koju pomalo srče. Dao sam 
mu nekoliko pijastara i pokazao sam mu znakom 
da želim unutra. On se digao, naklonio do pojasa, 
izvadio iza pojasa čitav svežanj velikih ključeva, z 
koje bih rekao da su još od _Muratovih ili Mehme- 
dovih vremena, i dao mi znak da uđem. 

Ušao sam. Našao sam se kao u šumi čempresa 
i platana, na kojima su graktala čitava jata vrana 
i cvrkutali bezbrojni vrapci. Između čempresa i pla- 
tana male su stazice obrubljene gustom mirtom, ruž- 
marinom i ružama crvenim, bijelim i žućkastim. Po 
zemlji je izrasla sitna travica. Odmah pri ulazu s 
lijeve strane diže se velika mošeja, zvana ,Muradija“, 
jer ju je sazidao Murat II. u prvoj polovici 15. vi- 
jeka. Po njoj se sav ovaj kraj i ovo groblje zove 
»Muradija“. Na pročelju je portik s arkadama; po- 


.čiva na četiri snažna pilastra obložena bijelim mra- 


morom i na dvama ponosnim granitnim stupovima. 
Dekoracija nad portikom ima oblik prekrasnog ša- 
renog ćilima, u kojem prevlađuje zelena boja. Ali 
taj ćilim nije satkan od kakove tkanine, kako se na 
prvi pogled čini, nego je načinjen od malih pločica 
emajlirane fajanse, jedne uz drugu smještene kao u 
mozaiku. Ornamentika ove vrste veoma je rijetka, 
a neobično ugodna. Unutrašnjost mošeje veoma je 
raskošna, sa mnogim arabeskama i drugom orijen- 
talnom ornamentikom, a ispred mošeje je terasa, s 
koje se dižu u vis vitki čempresi dosežući svojim 
vrškom vrškove četiriju visokih minareta. Između 
čempresa prska hladovita voda iz jedne umjetnički 
izrađene česme. 

Iza kako sam izašao iz džamije bacio sam po- 
gled naokolo i vidio u razmaku od nekoliko stotina 
metara visoka okrugla ili oktogonalna turbeta i grob- 
hice bivših sultana. Stao sam ih brojiti i nabrojio 
ravno deset. Moj vodič iz one hrpe starinskih veli- 
kih Rljučeva odvojio je jedan i otvarajući golema ba- 
krena vrata prvoga turbeta, koja su pri otvoru za- 

škripala, s nekim strahopočitanjem reče ,Turke Mu- 
rat“. To je grobnica silnoga sultana Murata II. I sta- 
rac se malko povuče na stranu i rukom mi dade 
znak da prvi uđem. 

Ja sam i nehoteći zastao na pragu. Nije mi se 
dalo prvome unići unutra. Pred mojim očima iskrsla 
je strašna slika sile i moći ovoga sultana, koji je 
toliko jada zadao kršćanstvu, a koji mi je poznat 
još iz djetinstva iz Kačićeve pismarice: ,Razgovor 
ugodni naroda slovinskoga“. Puno puta sam čitao 
o njegovim vojnama na kršćanstvo, o teškoj i krva- 
voj borbi, koju je s njime vodio slavni kršćanski 
junak Skenderbeg ban, Juraj Kaštriotić. Gledam u 
duhu silnu vojsku, Roju Murat vodi protiv Kroje 
glavnoga grada Skenderbegova, i dolaze mi na pa- 
met stihovi starca Milovana: 


Otkada su cari postanuli, 

U Jedreni gradu bijelomu, 
Nije veća vojska sakupljena 
Na viteza bana Skenderbega, 


Što sakupi Murat care silni, 
Kupio je godinu danahka ; 
Kada li je sakupio biše, 
Diže vojsku na Kroju bijelu. 


Koliko je Tiran polje ravno, 
Ispod Kroje grada bijeloga, 
Svega su ga pritisnuli Turci, 
I popeli bile čadorove. 


I kad nisu uspjeli prvi nasrtaji na Kroju, gle- 
dam kako silni car bjesni od gnjeva i smrtnom Raz- 
nom prijeti svojim pašama i vezirima, ako ne osvoje 
Kroje: 

Zove Murat paše i vezire, 
Srdito je njima govorio: 
Evo vami tvrdu viru dajem, 


Ako sutra Kroju ne uzmete, 
Žive ću vas u tope mećati 
I s vami ću Kroju uzimati. 


Cudi se onaj starac Turčin, što ne ulazim u 
turbe, ali meni kao da su se na pragu ukopale no- 
ge, a glavom mi prelijeće misao: što će od mene 
biti, ako se silni Murat probudi, ako me prepoznade 
kao krščanina, kao katoličkog svećenika i iranjevca ? 


Bko me i neće živa _metnuti u top kao što je 
prijetio svojim pašama i vezirima pred Krojom, ali 
će sigurno potegnuti teškim  buzdovanom i sravnit 
će me sa zemljicom crnom. Sto ćete? Takav je čo- 
vjek. Nekada se boji, kad ne treba da se boji, drugda 
se opet ne boji, kad bi trebalo da se boji. 


Kad sam se malo razabrao, čudio sam se sam 
sebi, što sam se preplašio. 


»Jer ne boj se, pobratime dragi, 
Mrtvo Ture okom trenut neće, 
A _ kamo li tresnut buzdovanom“. 


Ušao sam unutra. Polumračno je, ali ipak jasno 
se razabire na sredini turbeta visoki grob, posve 
sličnog oblika katafalku u našim crkvama na Mrtvi 
dan, samo što taj katafalk nije pokriven crnim plat- 
nom nego teškom svilenom čohom zelene boje. I, 
naravski, nema na njemu Križa, nego jedan mra- 
morni stup u visini od po metra a na stupu turski 
turban sa čelenkom. Na prednjoj i stražnjoj strani 
groba ispisane su zlatnim slovima nekoje rečenice 
iz korana na arapskom jeziku i arapskim. pismom. 
U tom grobu eto trunu kosti ljutoga dušmanina Rrš- 
ćanskoga imena, nekada silnoga sultana Murata IL, 
pobjednika kod Varne i u tolikim drugim bitkama 
protiv kršćanstva, ali koga je junački Juraj Kastriotić 
nadvladao, pa je zato pred Krojom od žalosti umro 
(godine 1451.). 

Naokolo groba ima nešto zemlje, obrubljene 
malim pločicama od mramora, što se inače ne vidi 
ni Rod jednog drugog groba u ovim turbetima. To 
je učinjeno na izričitu želju Muratovu, koji je, dok 
je još živ bio, odredio da ga se ukopa u zemlju. 
Ipak ga nisu ukopali, kao ni nijednog drugog sul- 
tana, ali su mu bar djelomično ispunili želju, na- 
suvši okolo groba malo zemlje. 


Još je jedna osobitost ove grobnice. Na visokoj 
kupoli imade više okana, a nijedno okno nije za- 
tvoreno staklom, kako je to na drugim turbetima, 
nego su sva okna otvorena, tako da Rada kiši, kap- 
lje kiše padaju na sultanov grob. I ovo je učinjeno 
po volji Muratovoj, koji je za života izrazio želju, 
da nebeska voda orosi njegov grob. 


Jedan mali otvor u zidu vodi u pokrajnju salu, 
u kojoj su četiri mala mramorna groba. Tu su sa- 
hranjeni mladi prinčevi, Muratovi sinovi. U ovoj je 
sali jedan visoki stup od granita sav od jednog Ro- 
mada. A blizu ovog otvora, kojim se ulazi u ovu 
salu, ima jedna izdubina u zidu, u kojoj se nalazi 
drveni kovčeg veoma fino izrađen i pokriven zele- 
nom draperijom. U tom kovčegu čuva se originalni 
turban Muratov, onaj koji je on nosio, Rad je išao 
na vojne protiv Rršćanstva. Također je tu jedan 
starinski rukopis korana s veoma lijepim minijatu- 
rama. Nad sandukom visi o zidu uokvirena stara 
slika, koja predstavlja Meku. 


Stojeći pred tim sada nemoćnim ostacima ne- 
Radašnje sile 1 veličine, prebirao sam u pameti sti- 
hove našega Kačića, poznate mi još od djetinstva, 
kojim opisuje Muratovu smrt: 


,Ispod Kroje to Murat gledaše, 
Bradu guleć suze prolivaše... 
Ovako je care besidio, 

Gdi slušaju paše i veziri: 

,Skenderbeže, gorska haramijo! 
Vele ti si meni dodijao 

I junačkih glava odsikao, 

Ali tvoje ne odsiče nitko! 


Evo ima po godine dana, 
Da ja bijem Kroju sa svih strana, 
Ne mogu je tužan osvojiti, 
Ni na silu niti na prevaru. 


Pomozi mi, sveče Muhamede, 
Koji si me dosad pomagao, 
Ako li me ti pomoći nećeš, 
Evo ti se kunem u ćitapu: 


Razorit ću visoke munare, 
A zidat ću crkve i oltare, 
Raskovat ću srebrne ibrike, 
A Rovat ću Rriže i kaleže; 


Pogubit ću hodžu velikoga, 
Klanjat ću se Papi latinskomu.“ 
To izusti, a dušu ispusti 

Pod Krojanom, na polju ravnomu. 


I poleti svecu Muhamedu, 

Ter se Murat s njime barabari, 
Blizu sveca, podviv noge, side 
Lulu pijuć, na vatri se grijuć. 


Ostavio sam tužnoga Murata, neka sjedi pod- 
vitih nogu blizu svoga sveca Muhameda i s njime 
se barabari, ,lulu pijuć, na vatri se grijuć“, pa sam 
otišao za živim Muratom, mojim vodičem po ovom 
čudnom groblju. Kako bismo došli pred koje novo 
turbe, starac Murat bi izvadio drugi Rljuč iza pasa, 
brava bi škrinula, vrata bi se otvorila, ja bih ušao 
unutra i promatrao tu postavljene grobove sultana, 
njihovih prvih žena sultanija i njihovih sinova. U 

svakom turbetu ima po nekoliko grobova. Istaći ću, 
da su ovdje okna na kupoli zatvorena bojadisanim 
debelim staklom pa je u njima nešto mračnije nego 
li u turbetu Murata IL. A zemlje okolo groba nema 
nigdje nego samo na onom Muratovom. 1 nijedan 
grob nije pod zemljom, nego su svi nad zemljom i 
svi su pokriveni zelenom čohom. A pod ovim tur- 
betima spavaju smrtnim snom: : Osman, utemeljitelj 
osmanlijske dinastije, (od god. 1526.), njegov nasljed- 
nik Orhan (od god. 1560.), pa Kara-Mustafa, Bajazit, 
Muhamed, Mehmet i drugi sa svojim sultanijama i 
sinovima. Malo podalje je turbe Murata I, koga je 
pogubio Miloš Obilić na Kosovu polju uoči Rosov- 
ske bitke. j 

Prolazeći malim stazicama na ovome groblju 
ispod visokih čempresa i platana, između mirisavih 
ružmarina i ruža i slušajući veseli cvrkut bezbrižnih 
ptica na krošnjama sjenatih stabala te ulazeći u po- 
jedina turbeta, u kojima vlada ledena samoća i grob- 
na tišina, promišljao sam o negdašnjoj veličini, slavi, 
moći i bogatstvu onih koji sada nepomični, bez glasa 
i daha, bez moći i sjaja leže pod ovim hladnim 
pločama. I da je ove mramorne ploče otvoriti, ne 
bi u njima našli do šaku praha i pepela. ,Sic transit 
gloria mundi“... 

Tužni ostaci Velike Opatije 
Maloazijske Tebaide | 


Brusa, 13. listopada 


U crkvenoj povijesti prvih vremena kršćanstva, 
Brusa ne igra nikakovu vidnu ulogu. Nigdje se ona ne 
spominje u novozavjetnim Rnjigama, nigdje se ne 
čita, da bi se u njoj bio održao koji opći ili pokra- 
jinski crkveni sabor. Ali da je u njoj već u prvom 
vijeku po Isusu bilo kršćana, to smijemo iz više raz- 
loga punim pravom zaključiti. Sv. Petar Apostol 
svoju prvu poslanicu upravlja ,izabranim pridošli- 
cama, rasijanim po Pontu, Galaciji, Kapadociji, Aziji 
i Bitiniji“. Brusa je tada bila glavni grad pokrajine 
Bitinije, a kršćani su redovno najprije ,osvajali“ 
glavne gradove pojedinih pokrajina rimskoga car- 
stva. Svjedoče Antiohija, Nikomedija, Efez, Pergam, 
Solun, naš Solin, Ahkrileja, Rim. Sigurno su i u Brusi 
osnovali crkvenu općinu. Početkom II. vijeka bio je 
tu namjesnikom glasoviti Plinije Mlađi i on je baš 
iz Bruse pisao caru Trajanu poznatu poslanicu, u 
kojoj ističe, kako je u svom području naišao na 
veliki broj kršćana svake dobi, staleža i spola ; kako 
su mu osvojili ne samo gradove i sela, nego i polja. 
Znak, da je i u glavnom gradu njegove pokrajine, 
u Brusi, bilo dosta kršćana. 

Neobično mi je milo, što sam na svom putu 
naišao u Brusi na malu katoličku naseobinu. Malu, 
jer ih je bilo samo 150, ali i jedinu u ovim Rraje- 
vima. Oni su skoro svi francuske narodnosti, ostaci 
od one tisuće Francuza, koji su ovdje bili sve do 

svjetskog rata baveći se proizvodnjom svile. U nji- 
hovim rukama bio je najveći dio radionica svile. 

Cim sam došao u Brusu autobusom iz Jalove 
preko starodrevne Niceje, ne znajući još ni gdje ću 
otsjesti, stao sam obilaziti Brusu da nađem koji pri- 
stojan hotel. Još se nije bilo smrhklo. Išao sam jednom 
ulicom, koja me je dovela do glavnoga trga sa ve- 
likim spomenikom Kemalpaši. Odatle sam skrenuo 
prema sjeveru, u pravcu podnožja Olimpa. Nakon 
desetak časaka hoda našao sam se pred jednim 
ograđenim prostorom. Zidovi naokolo visoki su kao 
zidovi koje tvrđave, a na četiri kuta, sa dvojim vra- 
tima. Htio sam ići naprijed, ali mi do ušiju dopre 
jasan metalni zvuk kao zvuk zvona. Stao sam se 
odmah okretati da vidim odakle taj zvuk dolazi. U 
blizini je bila gomila kamenja, popeh se na nju i s 
nje mogoh razabrati crkvicu i kraj nje jedan mali 
drveni križ u dvorištu onoga ograđenoga prostora. 
Da nije to katolička crkva? pomislih u sebi. Stao 
sam tražiti ulaz; našao sam vrata, ali su bila tvrdo 
zatvorena. Nosim sobom debeli štap, koji mi je na 
mome putovanju po Istoku služio za treću nogu i 
mnoge mi usluge učinio, a prozvao sam ga ,štapom 
sv. Ivana Evanđeliste“, jer sam ga u Ffezu nabavio 
i na Svečevom grobu blagoslovio. Tim štapom stao 
sam snažno udarati po vratima. Iz dvorišta se naj- 
prije čuo srditi lavež ljutih. vučjaka, a zatim Rroz 
vrata proviri jedan časni starčić s dugom bijelom 
bradom i sijedom glavom u civilnom odijelu. Bio je 
to katolički župnik u Brusi, francuski Asumpcionista, 
P. Bernardin. Menton, koji je ovdje u Brusi župni 
kom već punih 50 godina. Ispočetka me je gledao 
s nekim nepovjerenjem, jer i ja sam u civilnom odi- 
jelu, ali Rad je vidio isprave i uvjerio se da sam 
uistinu katolički svećenik, veoma se obradovao, uveo 
me u svoj dosta udobni župni stan odmah kraj crkve, 
zaustavio me kod sebe na stanu i hrani, te mi se 
ponudio i kao pratilac i kao tumač po Brusi. Za 
mene je bila velika sreća, što sam našao ovog 

Brusa s Olimpom u pozadini 


čestitog svećenika, jer se on bavi kršćanskim stari- 
nama ovoga Rraja te je i napisao veoma lijepu 
opširnu Rnjigu o predmetu, zbog kojega sam i ja 
poglavito došao u Brusu, naime o maloazijskim ma- 
nastirima i monasima. Ta je knjiga plod njegovog 
tridesetgodišnjeg proučavanja, a nosi naslov: LE 
Olymp de Bithynie — Ses Saints, Ses Couvents, Ses 
Sites“. Izašla je ova knjiga kao izdanje Dobre štampe 
u Parizu godine 1955. 

Ljubazni P. Bernardin poveo me najprije u 
malu katoličku župnu crkvu kraj župnog stana. Ne- 
ma u njoj nikakova bogatstva, priprosta crkva da 
ne može biti priprostija, bez ikakovih dekoracija, 
dužine kojih 15 metara, širine kojih 10, sa tri oltara: 
Presv. Srca Isusova, BI. Djevice Marije i sv. Josipa. | 
U dnu crkve blizu vratiju u jednoj udubini u zidu 
kip je sv. Antuna Padovanskoga. Mimogred spomi- 
njem: Kolikogod sam Ratoličkih crkava našao na 
Istoku, u svakoj je kip sv. Antuna, pred kojim se 
kadgod vidi pored Rršćana i muslimana, napose 
ženskih, koje se kriomice _uvuku u crkvu i zazivlju 
pomoć ovoga velikoga Cudotvorca. Pričao mi je 
P. Bernardin da je prvih godina njegova župniko- 
vanja ova crkva redovno svake nedjelje i zapovje- 
danog blagdana bila puna vjernika, a na Božić da 
bi i cijelo prostrano dvorište bilo puno. Danas i na 
najveće blagdane crkva je prazna, nema tko da je 
napuni. 

Rano ujutru krenusmo Rroz uske, krivudaste 
strmenite brušanske ulice prema Trojanovoj tvrđavi, 
zvanoj danas ,Hisar“. Ova se nalazi na zapadnom 
dijelu grada, a zaprema veliki prostor na jednoj 
uzvisini. Ušli smo unutra kroz jedna do pola raz- 
rušena vrata na luk. Unutrašnjost tvrđave je posve- 
ma pusta, u njoj raste šikarje i trnje. Ovdje ili ondje 
očišćen je mali prostor, na kojemu turska djeca igraju 
nogomet. Ovaj je šport u modernoj Turskoj veoma 
obljubljen. U svim gradovima i selima imade većih 
ili manjih igrališta. I tada, kad smo mi ušli, djeca 

su igrala nogomet. Vidjevši .nas, pritrčaše k nama i 
rukom nam dadoše znak, da ih slijedimo. Pokazali 
su nam jednu gomilu kamenja i upozorili nas na 
neka slova na tom kamenju. Mali Turčići sigurno 
nijesu znali koja su to slova, ali su računali da smo 
valjda Rao stranci radoznali na starine i da nas za- 
nimaju, pa su nam ih pokazali. Bila su to hebrejska 
slova, očiti znak, da je ovdje nekada bila židovska 
sinagoga ili židovsko groblje. 

Odatle smo otišli naprijed i nailazili na ostatke 
ruševina kuća i grobnica iz rimskog doba. Na jed- 
noj uzvisini stoji malena neugledna džamija, ,uftadie- 
džami“, bez običajne česme ispred nje, sa dosta ni- 
skim minaretom, ali s neobično masivnim temeljem, 
a naokolo džamije dvored starinskih zidina poput 
klaustra kojeg sredovječnog manastira. Naravski tri- 
jemovi su srušeni, ostali su samo temelji i komadi 
zidova. Oni jasno svjedoče, da je tu uistinu nekada 
bio samostan s dugim četverokutnim Rlaustrom. Moj 
pratilac stade i pokazujući one ostatke reče: ,Tužni 
ostaci Velike Opatije Maloazijske Tebaide“. 

Ovdje je dakle bio glavni manastir onih sto- 
tinu drugih, koji su za vrijeme bizantinskog carstva 
bili rasijani u ovom kraju. Ovdje je bio vrhovni 
starješina ,generalni opat“ onih desetak tisuća mo- 
naha i eremita, koji su činili pokoru u mnogobroj- 
nim ćelijama onamo od Niceje pa dolje do Manij- 
skog jezera u Propontidu. Ovdje su se oni sakup= 
ljali na vijećanje u određenim danima godine, da 
se potaknu na stroži život i na veću savršenost. 

I dok smo prolazili razrušenim hodnicima ne- 
kada presvođenog klaustra, pričao je moj pratilac: 

Evo ovuda šetao se je — ima tome punih 1000 
godina, u VIII. vijeku po Kristu generalni opat svih 
,hezijaha“ na gori Olimpu i njegovoj okolici, slavni 
sv. Eustrat, iz Bicijane u Tarsiji, nećak po majci sv. 
Bazilija ,Čudesnoga« i sv. Grgura ,Igumana“. On 
je prije bio u Agorskom manastiru na gori Olimpu, 
ali kad su učestale navale nevjernika, potražio je 


146 


zaklonište u utvrđenoj Brusi. Tu su podigli manastir 
sv. Kuzme i Damjana, kasnije prozvan po utemelji. 
telju op nn sv. Eustrata. 

.Monaški pokret u ovom kraju započeo j 
V. vijeku poslije Krista a nea je .. u VIII. 
i IX. vijeku. Tada se moglo nabrojiti do deset tisuća 
monaha rasijanih po gori Olimpu i po okolici iz- 
među Bruse i Mramornoga mora. Doslije se ovaj 
pokret nešto zaustavio zbog prodiranja Arapa. Tada 
su duše željne savršenosti potražile druga mjesta 
gdje bi mogle nesmetano Bogu služiti i prešle su u 
Evropu na goru Atos u Grčkoj, gdje su nastavili 
živjeti istim životom Rao i na Olimpu. Pravila mo- 
naškoga života ista su na Atosu kao i na Olimpu. 
Sv. Atanazij, koji je u desetom vijeku uredio pra- 
vila za monahe na Atosu, bio je prije u školi sv. 
Mihajla Meleinskoga, opata ovoga manastira. Mo- 
naštvo počelo je ovdje nazadovati za vrijeme ras- 
kola, a izginulo je, kad su Turci ovaj kraj osvojili. 

Ovaj kutić Bitinije bio je dugo vremena bule- 
var katoličke ortodoRsije na Istoku. Napose je to 
bio za vrijeme ljute borbe protiv ikonoklasta, u ko- 
joj su monasi, napose njihovi veliki opati i igumani 
pokazali divnu neustrašivost i izdržljivost. Više puta 
heretički bizantinski carevi izvukli su ih iz njihovih 
mirnih manastira, dovukli ih u Carigrad, da ih pri- 
mame ili prisile na privolu uz ikonoklastičnu herezu. 
Ali ni obećanja, ni prijetnje, ni tamnice, ni glad, ni 
žeđa, ni najveće muke, nisu ih mogle odvratiti od 
prave vjere. Mnogi su od njih izdahnuli na muči- 
lištu. u tom broju nalazimo slavna imena svetih 
opata, igumana i monaha: Eustrata Čudotvorca 
Teodora Studite, Ignacija Kapadocijskoga, Marka 
Triljskoga, Teodozija Mlađega, Luke Triljskoga, Stje- 
pana Ispovjednika, Nicete Cezarejskoga, Hilariona 
Mlađega, Petra __Atrojskoga Čudotvorca, Teofana 
Singrijanskoga, Tome Defurninskoga i drugih. Oni 
su svi izdržali junačku borbu protiv bezbožnih ca- 
reva, koji su vladali u Carigradu od god. 775. do 

849., a to su: Leon Izaurijski, Konstantin Kopronim, 
Leon IV., Mihael Begij i Teofil. Kad bi moglo pro- 
govoriti ovo nijemo kamenje, koliko bi nam moglo 
pričati o onim žalosnim vremenima ljute borbe protiv 
štovanja svetih slika, a ujedno i slavne borbe za 
pravu vjeru! 

Moj pratilac priča mi dalje: Gore, skoro sve 


do snježnog vrha Olimpijske gore, svaki čas vide ' 


se male pećine, a čija je unutarnjost negda služila 
za pojedine pustinjake, koji su dozvolom opata ži- 
vjeli strožim pokorničkim životom. Njima bi iz ma- 
nastira donosili hranu i piće: komad Rruha, šaku 
suhih smokava i tikvu vode. A takovih pećinskih 
ćelija ima po ovoj gori preko hiljadu. A ako se 
prošećete nizdol brušanskim dugim poljem i dalje 
sve do Mramornoga mora i do Nicejskoga jezera, 
nailazit ćete po polju i po brežuljcima na opeke i 
kamenje porušenih manastira, kojih je u ovom kraju 
bilo preko stotinu. Pogledajte onamo prema sjevero- 
zapadu, u Cizejski zaljev, nedaleko od luke Ban- 
dirme. Tu se pri samoj obali morskoj nalaze ruše- 
vine znamenitoga manastira Polihronion. Izgleda je 
“bio veoma slikovitog: pred njim more, okolo njega 
zeleno plodno polje, nad njim ubavi šumoviti bre- 
žuljak iz kojeg romori bistri šumski potočić. Mjesto 
baš zgodno za molitvu i meditaciju, za duhovne 
vježbe i duševnu pripravu za koji veći pothvat. Pa 
eto, baš tu, u tom manastiru, obavljali su neko doba 
duhovne vježbe i pripravljali se na svoju, uzvišenu 
misiju dva velika slavenska Apostola sv. Ciril i Me- 
tod. Odanle, iz onog tihog manastira na obali Mra- 
mornoga mora, otišli su oni da obraćaju i prosvjet- 
ljuju Moravljane, Čehe, Slovake, Hrvate, Slovence, 
Bugare, Srbe i Ruse. 

Sa pijetetom i zahvalnošću pogledao sam onaj 
mali kutić drage zemlje, i ako ju sada gaze ne- 
vjerničke noge, po Rojoj su pred tisuću godina tiho 
stupale blažene noge onih, koji su našim slavenskim 
narodima ,navještali mir i dobro“. 

Brusa, 15. listopada 

; Danas smo Rrenuli D. Bernardin i ja na goru 
Olimp, da razgledamo mnogobrojne pećine, koje su 
nekada, od petog do trinaestog vijeka, služile kao 
ćelije hezihastima poRkornicima maloazijske Tebaide. 

Vrućina je velika, sunce prži kao o Petrov= 
danu, pa smo se protiv sunca oboružali širokim bi- 
jelim slamnatim šeširom. Najprije smo prolazili kroz 
vijugaste ulice gradske između kuća koje kao da 
vise jedna ispod druge na obronku Olimpijske gore. 
Većinom su jednokatnice, a ispred svake je mali 
lijepo obrađeni vrt, u njemu ima visokih Rrošnjatih 
stabala i niskog raznobojnog cvijeća ugodnog mi- 
risa. Kad iz daljega gledaš ovaj dio Bruse uz strmi- 
nu gore Olimpa, čini ti se kao da su to neki viseći 
vrtovi, ne onako golemi, Rakovi su bili Semirami- 
dini, ali sigurno brojniji. Ceste su česme iz kojih 
teče bistra hladna voda, Roja dolazi sa snježnog 
Olimpa. Vidio sam gdjegdje širom rastvorena vrata 
dvorišta i kuća pa sam mogao baciti pogled i u 
unutrašnjost. Opazio sam, da su ovdje Ruće i čišće 
i urednije nego u drugim turskim mjestima. Osobito 
upadaju u oči brojni otomani, fini _ćilimi i svilene 
zavjese, sve domaći proizvod. 

Prešavši kuće Rrenuli smo nizbrdice strmenitom 
uskom stazicom. Svakih stotinu koračaja nailazili 
smo na malene pećine, nekoje naravne a nekoje i 
umjetno napravljene u zemlji. Otvor na pećinama 
je manji od metra toliko da se čovjek može pro- 

vući, a ti otvori iz daljine čine ti se kao crna okna. 
Unutrašnjost je dva do tri metra duža a isto toliko 
široka. Zid je negdje sama stijena a negdje od opeka 
i kamenja. Po tlu se vide otpaci Rreča. U nekojim 
pećinama još se razabiru pri zidu kamene ploče me- 
tar i pol dužine a jedan širine s ovalnim kamenom 
na čelu. To su bile meke postelje i jastuci za obi- 
tavaoce ovih pećina. 

Ima nekoliko ljepše uređenih pećina ispred ko- 
jih je ograđen prostor. Te su pećine služile za Ra- 
. pelice, u kojima bi se stanovite satove dana i noći 
sakupljali iz obližnjih pećina pustinjaci na zajedničku 
molitvu psalama. Onaj ograđeni prostor ispred tih 
kapelica bio je vrt, u kojem su hezihaste gojili cvi- 
jeće, da njime urese svoju malu kapelicu a i da se 
zaposle i zabave u slobodnim časovima. Kod svih 
starih monaha i pustinjaka važilo je načelo, da treba 
izbjegavati lijenost, jer je ona, kako su učili njihovi 
učitelji duhovnoga života: ,pulvinar diaboli et ma- 
ter vitiorum — dušek đavla i majka strasti“. 

Eto, kaže mi pratilac, u ovim pećinama obi- 
tavali su sredovječni pustinjaci maloazijske Tebaide, 
koje njihovi savremenici zovu hezihastima. Kad bi 
nam mogle progovoriti ove nijeme pećine, koliko 
bi nam one govorile o velikoj svetosti i oštroj po- 
kori mnogobrojnih Teofila, Teodora, Agatona, Ma- 
karija, Pahomija, Simeona, Ignacija, Hrizostoma, Hri- 
stofora, Eustahija, Hilariona, Evarista, Dionizija, Se- 
rapiona, Telesfora, Antonija, Pavla, Polikarpa i kako 
su se već zvali oni pokornici, koji su u njima činili 
pokoru, netko deset, netko petnaest, netko dvadeset, 
netko trideset, četrdeset, pedeset i više godina! 

Stigli smo na visinu od kakovih 500 metara. 
Na jednoj maloj ravni još se vide ruševine davnoga 
manastira. Razabire se apsida crkve kao i hodnici 
klaustra. U neposrednoj blizini izrastao je rogač, 
čije sjenate krošnje zapremaju desetak metara pro- 
mjera a deblo je pri zemlji debelo, da ga tri čo- 
vjeka ne bi obujmili raširenim rukama. Malo po- 

dalje iz jedne litice teče bistra voda oko koje se 
skupilo čitavo jato vrabaca te se ispod litice pra- 
ćakaju u vodi, veseli što u ovoj žegi mogu da se i 
oni rashlade. Na krošnjama visokoga i granatoga 
rogača druga bezbrojna vojska bezbrižnih ptičica 
cvrkuće kao da hoće reći: Eto, niti sijemo, niti ža- 
njemo, niti sabiremo u riznice, a ipak nas Otac naš 
nebeski hrani. 

Sjeli smo na stijenu.pod tim rogačem i nasla- 
đivali se prekrasnim prizorom, koji se pružao na- 
šim očima. Dolje ispod nas nižu se, jedna ispod 
druge, kao na stepenicama kojega golemoga rim- 
skoga amfiteatra sazidanog na padinama brijega, 
mnogobrojne kuće Bruse s vrtovima. Cinilo mi se 
kao da sam na Srđu u našem Dubrovniku, na koji 
sam se skoro svake sedmice penjao sa svojim bo- 
goslovima. Onda bismo na pola puta do vrha Srđa 
otpočinuli ispod Rrošnjatih borova, te uživali gleda- 
jući pri rasvjeti zapadnog sunca Konal i Pile, u du- 
brovačkom predgrađu, gdje su također kuće jedna 
ispod druge a između njih vrtovi i bašče. Ondje 
gdje je kod našeg Dubrovnika more onamo sve do 
otočića sv. Andrije, to je ovdje u Brusi plodno ze- 
leno polje s valovitim brežuljcima između kojih se 
vijuga potočić slijevajući se u Mramorno more. Ona- 
mo od zapada čuje se zvižduk željeznice, koja spaja 
Brusu sa lukom Mundanijom, gdje parobrod čeka 
putnike da ih preveze u Istambul, a na istoku čitavi 
oblaci prašine ocrtavaju kolni put između Bruse, 

pustinjak bi se sav dao kontemplativnom životu. Bio 
mu je ideal da postigne ono stanje duševno, koje 
su Grci nazivali apatijom, a sastoji se u tom, da je 
dotičnik izgubio svaku želju za svijetom. Za njega 
svijet nije imao više nikakova čara, ništa stvoreno 
nije impresioniralo njegove osjećaje, strasti su bile 
posvema umrtvljene. 

Da uništi tiraniju sjetila i strasti, hezihasta je 
molitvi dodavao teško mrtvenje svoga tijela. Oni su 
se uzdržavali od mesa, pače i od mliječnih jela, 
samo bi nešto malo od toga ohkusili na svečane 
dane Božića i Uskrsa. Za vrijeme posta korizme, 
bilo pred Božić, ili pred Uskrs kao i pred blagdan 
sv. Petra i Pavla i Velike Gospe, koje četiri posne 
korizme još i danas važe uistočnoj crkvi, hezihaste 
su obdržavali to asketski. Preko. čitave sedmice ne 
bi ništa okusili osim u subotu i nedjelu. Samo oni 
koji su bili slabijeg zdravlja, uzeli bi nešto i u srijedu. 

U svojim pećinama pustinjak se naizmjence 
bavio čitanjem svetih knjiga, molitvom, meditacijom, 
u kojima bi kadgod probdio čitavu noć. Zapadno 
sunce gledalo ga je kako Rleči zanesen u proma- 
iranju Boga, a sjutradan jutarnje sunce nalazilo ga 
u istom položaju. Mrtvenje tijela zauzimalo je u nji- 
hovome duhovnom životu veoma važno mjesto. 
Nezadovoljni time što su spavali na tvrdoj zemlji ili 
kamenitoj hladnoj ploči, izloženi naizmjence i ljetnoj 
žegi i zimskome mrazu, oni su poduzimali pokore, 
na koje se čovjeku kosa ježi, kad o njima čita. Ne- 
koji je metanisao do petsto puta na dan, a to me- 
tanisanje sastojalo se u tom, da se je duboko hkla- 
njao sve do zemlje dotičući se čelom tla, ali nikada 
se ne bi podupro koljenima, nego samo prstima 
ruku i nogu. To je veoma teška vježba, sve teža, 
što ju se češće ponavlja. Pri tom bi pokornik izgo- 
varao riječi pokajanog carinika: ,Bože, budi milo- 
stiv meni grješniku i smiluj se meni!“ Nekoji su no- 
sili ispod habita od kože drugi habit od željeza. 
Nekoji, kao na pr. sv. Mihovil Maleinos, obdržavali 

su post, napose u korizmi, tako strog da punih dva- 
naest dana ne bi ništa okusili. Oni sveti hezihaste, 
koji bi došli do posvemašnjeg stanja duševne apa- 
tije, — koje bi odgovaralo transformativnoj uniji 
zapadnih mistika — bili su uistinu preobraženi u 
druge ljude. 

U samim samostanima u ovoj maloazijskoj Te- 
baidi život nije bio tako strog kao u ovim peći- 
nama. Tu su redovnici smjeli jesti i meso osim u 
vrijeme onih četiriju korizma, zajedničkih s ostalim 
vjernicima, a te su, kako spomenuh, pred Božić, pred 
Uskrs, pred blagdan sv. Petra i Pavla i pred Veliku 
Gospu. U ove posne dane ne samo što su se uzdr- 
žavali od mesa nego su se uzdržavali i od jaja, 
ribe, mlijeka, ulja.i vina, a jeli bi samo jedamput na 
dan i to pri zalasku sunca. Oni koji su obavljali 
ieže poslove, mogli su nešto uzeti i prije toga vre- 
mena. Među monasima samo je mali broj bio sveće- 
nika, svi su drugi bili laici. I jer su monasi živjeli 
daleko od svijeta i nisu smjeli općiti s njime, to su 
oni u svojim samostanima sami priređivali sve što 
im je bilo potrebno za život. Zato je među njima 
bilo poljodjelaca, vrtlara, obućara, kovača, krojača, 
drvodjelaca, zidara, pastira, pekara i t. d, da i ne 
govorim, da je bilo i onih, koji su prepisivali knjige, 
slikali ikone i tome slično. Sva ova razna zanima- 
nja oni su združivali s raznovrsnim samostanskim 
službama i s dnevnim pjevanjem oficija, koji im je 
uzimao znatni dio vremena, tako da se nisu ni mo- 
gli odati lijenosti. Sa svim monasima u jednome ma- 
nastiru ravnao je iguman, a nad svima manastirima 
bio je generalni opat u manastiru sv. Kuzme i Dam- 
jana u gradu Brusi. 

Sunce je već zalazilo i trebalo se vratiti. Sila- 
zeći s Olimpa i ponovno prolazeći kraj brojnih pe- 
ćina, nekadašnjih ćelija svetih pustinjaka na gori 
Olimpu, toj maloazijskoj Tebaidi, razmišljali smo o 
životu onih, koji su u ovim pećinama trapili svoje 
tijelo i provodili sveti i Bogu ugodni život... 

U starodrevnom Halcedonu 


Halcedon, 13. listopada 


U crkvenoj povijesti zauzima odlično mjesto 
grad Halcedon. On je poznat nadasve sa IV. eku- 
menskog koncila, koji se tu održao god. 451. ; 

Stari Halcedon, prema opisu Plinijevu i Poli- 
bijevu, nalazi se na skrajnjem rtu Male Azije, suče- 
lice Bizantu. Utemeljen je godine 685. prije Krista, 
18 godina prije Bizanta. U borbi s Bizantom za pre- 
vlast podlegao je kad je car Konstantin Veliki oda- 
brao Bizant za glavni grad rimskog imperija. Od tada 
je Halcedon počeo nazadovati. Neko je doba ipak 
zadržao prijašnji sjaj, jer su u njemu bizantinski ca- 
revi imali svoja ljetovališta. h .. 

Ko je prvi donio kršćanstvo u ovaj krajnji grad 
Azije, ne zna se, ali je sigurno da je već u početku 
kršćanstva ovdje bilo kršćana. God. 507. za Diohkle- 
cijanova progonstva ovdje je bila _mučena slavna 
Mučenica sv. Eufemija, plemenita Djevica, zajedno 
sa 49 vojnika. U IV. vijeku Halcedon je, kao i sav 
kršćanski Istok, bio poprištem žestokih dogmatskih 
borba napose zbog Eutihijevog monotizitskog Rrivo- 
vjerja. : 

du Vrativši se iz Maloazijske Tebaide u Carigrad 

otišao sam ovamo. Mali parobrodić turske obalne 
plovidbe u dvadeset minuta, a za sama tri turska 
pijastra preveze te iz Istambula u azijsko predgrađe 
Carigrada Kadikej, koji leži na mjestu, gdje je nes 
kada bio starodrevni Halcedon. Kuće su lijepe, ulice 
uredne, gradom voze tramvaji i autobusi, ima i ko- 
čija, koje imaju nad sobom mali šator sličan cigan- 
skim čergama. 

U jednoj takvoj čergi vozio sam se po sadaš- 
njem Kadikeju i Hajdarpaši, a nekadanjem slavnom 
Halcedonu u društvu ljubaznoga starješine francuskih 
Asumpcionista P. Maksima, moga ranijeg beograd- 
skog znanca. On je provincijalni vikar Asumpcio- 
nista na Istoku. U Kadikeju imadu veliki samostan, 
u kojemu je 12 otaca. Drže irancusku školu, Roju 
su prije polazila i mnoga turska i grčka djeca. Po- 
kraj samostana je velika prostrana župna crkva u 
čast Uznesenja Blažene Djevice Marije s devet oltara 
i sa dva visoka zvonika nad velikim portalom. Ne- 
daleko je škola Braće kršćanske škole, također Fran- 
cuza, sa 25 braće učitelja i 500 učenika. Od redov- 
nica su u ovom gradu Sestre Asumpcionistkinje. 
Blizu same obale, gdje pristaje parobrodić iz Istam- 
bula nalazi se mala iranjevačka crkva u Cast Majke 
Božje, nazvana kao i ona u Carigradu ,Sancta Ma- 
ria“. Sto se tiče dakle crkava i svećenika sadašnji 
Kadikej ne zaostaje za starim Halcedonom, osim 
što nema biskupske stolice nego pripada Carigradu. 
Ali brojem vjernika znatno zaostaje, jer danas ovdje 
nema više od 500 Ratolika, uračunavši u taj broj i 
svećenike i redovnike i redovnice. 

Obašavši ove Ratoličke crkve i institucije pošli 
smo na istočnu luku starog Halcedona, koji je imao 
dvije luke: zapadnu prema Istambulu i istočnu pre- 
ma Nikomediji, obje na Mramornom moru. Ova 


druga istočna luka puno je veća i ljepša od one 


zapadne. U njoj je dugi lukobran, pred koji pristaju 
lađe koje Rreću u Jalovu ili u Nikomediju, a uz 
obalu su veoma lijepe vile s prostranim vrtovima. 
U uvali ove luke, Roja se zove Kalumiž, između 
krošnjatih hrastova i visokih čempresa stoji mala 
grčka crkva u čast velikog carigradskog patrijarhe 
sv. Ivana Hrisostoma. Podignuta je na onom mjestu, 
gdje je godine 405. sabor zvan ,ad Quercum — 
pod hrastom“, u kojem je po traženju ohole carice 
Eudohksije, sv. Ivan bio svrgnut sa carigradske sto- 
lice i prognan u Armeniju. Iz ove uvale zaputio se 

on lađom u svoje progonstvo, odakle je god. 407. 
dovežen opet ovamo, ali ne živ nego mrtav. Pod- 
legao je patnjama u progonstvu u Maloj Armeniji 
na putu iz Kukuze u Pitaj ovaj veliki biskup, hrabri 
zatočnik vjere i morala i jedan od najslavnijih crR- 
venih govornika. Njegovo tijelo bilo je na jednoj 
lađi doveženo u ovu uvalu i baš na ovom mjestu 
gdje se danas nalazi mala crkva njemu u počast, 
a koja je na samoj obali morskoj, bilo je iskrcano 
i velikim slavljem preneseno u Carigrad i pokopano 
u crkvi sv. Apostola, to jest u Sv. Sofiji, a Rasnije 
je bilo preneseno u Rim, gdje još i sada počiva u 
bazilici sv. Petra. 

Stajao sam sa svojim pratiocem neko doba u 
pobožnoj šutnji na ovom historijskom mjestu prebi- 
rući u duhu život ovoga velikoga biskupa i govor« 
nika. Napose je pred mojim duhom iskrsnuo prizor 
iz god. 403., kad je bio raskalašenoj carici Eudok- 
siji podignut spomenik baš pred glavnom crkvom 
u Carigradu. Kako se otkriće toga spomenika više 
dana slavilo tako bučno, da se u crkvi ometalo bo- 
goslužje, to je biskup (sv. Ivan Hrizostom) zatražio 
da se tim slavljem prestane. U jednoj vatrenoj pro- 
povijedi tom zgodom govori se, da je sv. Ivan pra- 
vio aluziju na raskalašenu caricu govoreći, Rako 
opet Irudica bijesni i kako opet traži na pladnju 
glavu Ivanovu. To je još jače podstreklo caričinu 
srdžbu na neustrašivoga biskupa te je bio protjeran 
u Malu Armeniju. 

S ovog historijskog tla stigli smo na malu ra- 
van odakle puca prekrasan pogled na Istambul, Ga- 
latu i Peru, na Zlatni Rog, Bosfor, na Mramorno 
more i njegove otočiće. 

Ovo mjesto bilo je nekada centar kršćanskoga 
Halcedona. Ovdje, gdje je sada neznatna i neugledna 
turska džamija, dizala se negda velebna Ratedrala 
sv. Eufemije, plemenite Djevice i Mučenice, rođene 
Halcedonke i zaštitnice rodnoga grada. Nad malim 
grobom na ovoj glavici, u kojemu su tužni ali i 

sretni roditelji Eutemijini zakopali svoju jedinicu, 
Kristovu zaručnicu i mučenicu, podigli su kršćani 
već u IV. vijeku grandioznu baziliku, slavnu ne sa- 
mo na Istoku nego i u cijelom svijetu, kako svje- 
doči povjesničar Euherij. 

Sastojala se od tri zgrade, sve tri velikih di- 
menzija, ito s peristilom pod otvorenim nebom, 
ukrašenim visokim masivnim mramornim stupovima, 
onda s pokrivenim trijemom poduprtim granitnim 
stupovima, a na posljetku samom crkvom okruglog 
oblika, sa visokom kupolom po srijedi, ukrašenom 
unutra lijepo izrađenim stupovima, jednakim po ve- 
ličini i gradivu. Povrh tih stupova bile su galerije 
sa kojih su hodočasnici mogli prisustvovati službi 
Božjoj i moliti se svetoj Mučenici, čije je tijelo po- 
čivalo ispod velikog oltara, u tako zvanom hikate- 
rionu, u srebrnoj raki podugoljastoj, a umjetnički 
izrađenoj. Pod ove velebne bazilike, po pričanju 
Ambrozija od Amazeje (umro god. 410.) bio je ukra- 
šen prekrasnim slikama u mozaiku, koje su pred- 
stavljale razne momente iz života ove slavne Mu- 
čenice. Od svega toga danas nažalost nema ništa: 
Veoma je bio kratak vijek ove bazilike. Već godine 
620. postala je plijenom silnoga požara za vrijeme 
perzijske navale, a poslije su njezino ponosno mra- 
morje upotrijebili za gradnju crkve sv. Sofije u Ca- 
rigradu. ' 

Ipak sam šuteći stajao neko doba na ovom 
mjestu. Gledao sam u duhu 650 časnih biskupa sa- 
kupljenih ovdje u katedrali sv. Eufemije god. 451. 
na četvrtom općem crkvenom saboru, kome su pred- 
sjedali papinski poslanici: askulski biskup Lucencije 
i svećenik Bazilij te lilibejski biskup Pashazin, koski 
Julijan i svećenik Bonifacije. Nad izvanjskim su re- 
dom bdjela šestorica carevih povjerenika i više se- 
natora. Na saboru se čitalo nicejsko-carigradsko 
Vjerovanje te poslanice Cirila Aleksandrijskoga i 
Pape Lava Velikoga. Pri čitanju Papine poslanice 
čujem odjek burnog povika onih 630 odličnih pred- 

stavnika Istoka i Zapada: ,Petar je preko Lava go- 
vorio“. Čujem također one časne oce kako osuđuju 
Eutihijevo monofizitsko krivovjerje te složnim gla- 
som zaključuju, da je Krist ne samo od dvije na- 
ravi, nego i u dvjema naravima, čovječanskoj i bo- 
žanskoj, nepomješano, nepromijenljivo, nerazdijeljivo 
i nerazriješivo. 

Na ovom je saboru izdano više kanona. Sabor 
se završio sa svojom šesnaestom sjednicom 1. stu- 


denoga 451. Saborske zaključke odobrio je Papa . 


Lav Veliki, zabacivši jedino 28. Ranon, koji govori 
o hijerarhijskome položaju carigradskih biskupa. 

Sa tog mjesta išli smo dalje po Kadikeju i Haj- 
darpaši, gdje je nekada bio stari Halcedon, u ko- 
jemu su, pored katedrale sv. Euiemije bile još tri 
znamenite crkve. Jedna u čast sv. Kristofora, naj- 
stariji spomenik štovanja ovoga sveca, o kojemu su 
spletene tolike lijepe legende, druga sv. Basa muče- 
nika. Kraj ove crkve bio je u V. vijeku sagrađen 
manastir, na samoj obali morskoj, u kojemu je pre- 
noćio čuveni sv. Šimun Stilita, kad je bio prisiljen 
da prati svoga biskupa do Carigrada. Na tom mje- 
stu je danas velika moderno građena željeznička 
stanica, odakle se putuje na Istok: u Ankaru, Da- 
mask, Bagdad. Treća crkva bila ie u VII vijeku po- 
dignuta od monofizitskog patrijarhe Lava Sergija u 
čast slavnog nikomedijskog viteza sv. Jurja, o čijem 
su životu također isprepletene nekoje lijepe legende, 
napose ona o ubijstvu goleme aždaje i izbavljenju 
mlade kraljeve Rćeri. 

Toliko lijepih uspomena na svakom koraku 
staroga Halcedona, ali od svega danas, nažalost, 
nema nikakova traga... 

U Svetoj Sofiji pred povratak 
u domovinu 


Carigrad, 20. listopada 

Večeras ostavljam Carigrad i Tursku i vraćam 
se preko Bugarske u domovinu. Nosim u duši živu 
uspomenu svega onoga što sam vidio i doživio u 
gradovima Apohkalipse i uopće po Maloj Aziji, ne- 
kada perivoju kršćanstva, sada pustoj sahari muha- 
medanizma. I baš zato pobuđuju mi se u duši raz- 
novrsni osjećaji. Da ih nekako sredim, prije povratka 
u domovinu, otišao sam u Aja Sofiju, tu najveličan- 
stveniju građevinu Istoka a bez sumnje jednu od 
najljepših na čitavome svijetu. 

Sveta Sofija bila je označena još od vremena 
cara Konstantina kao najljepša i najtrajnija crkva 
na svijetu. Još i danas ona vodi prvenstvo kao sjajna 
manifestacija Rršćanskoga cvjetanja na Zlatnom 
Rogu. Imade crkava većih od sv. Sofije (po redu 
je sedma poslije crkve sv. Petra u Rimu), ali je teško 
naći ljepših obzirom na jedinstvo umjetničke zamisli, 
Podigao ju je car Justinijan između godina 55302. i 
558. po zamisli arhitekata Autemija iz Tralesa i Izi- 
dora iz Mileta (Mala Azija) i posvetio Mudrosti Bo- 
žjoj, onoj mudrosti, Roje je savršeno, idealno oli- 
čenje Sin Božji, Isus Krist, Bog-čovjek. Car je, kao 
najmoćniji vladar onoga vremena, upotrebio sve 
svoje znanje i sposobnosti i bogatstva carstva, da 
podigne Dom Božji ,kakvoga nije bilo od Adama, 
niti će ga biti do konca svijeta.“ Poganski hramovi 
Grčke, Italije, Egipta i Male Azije poslali su ogromne 
stupove od raznobojnog mramora, a majdani Galije, 

Italije, Grčke, Egipta i Male Azije najskupocjeniji 
mramorni materijal za ukrašavanje novoga hrama, 
tako da je u sv. Sofiji na okupu najrjeđe i najdra- 
gocjenije što posjeduju tri Rontinenta. Na taj način 
se Justinijanu ispunio ideal, da Tvorcu svijeta po- 
sveti sve najskupocjenije, što se u prirodi nalazi i 
da Mu podigne jedan od najveličanstvenijih hramova 
što su ikada resili zemlju. U hram se ulazi kroz de- 
vetera vrata. Sto i sedam stupova podržavaju dom 
Mudrosti, nose svodove i arhivolte, koji su povezani 
jednom divnom harmonijom sa pilastrima, koji po- 
državaju kupolu i polukupole. Središnja Rupola, koja 
prvi put u povijesti arhitekture lebdi u zraku, ima 
353 metra u promjeru i 56 metara u visini. Slobodni 
prostor hrama zauzimlje površinu od 7000 Rvadrai- 
nih metara. Mistična svjetlost, koja pada sa 40 pro- 
zora kupole, osvijetljuje čarobno prostranstvo iša- 
rano raznobojnim mramorom i zlatnim mozaicima. 
Justinijan je na dan posvećenja hrama, očaran nje- 
govom ljepotom, usRkliknuo: ,Nek je slava Bogu, 
koji me je učinio dostojnim da Mu na čast podignem 
ovakav hram. Salamone, ja sam te natkrilio.“ 

Bio sam u Svetoj Sofiji već nekoliko puta i 
pomnjivo je razgledao. Ali danas ušao sam u nju 
nekim posebnim čuvstvom. Njezina povijest čini mi 
se mnogo sličnom povijesti gradova ApoRalipse. Jer, 
kako u njima, tako se i u Svetoj Sofiji prvobitno 
razvijao sjaj kršćanstva, pjevale se hvale pravome 
Bogu i Njegovom jedinorođenome Sinu Isukrstu. Ali, 
kao i gradovi Apokalipse, tako je i Sveta Solija 
pala u ruke nevjernika, koji su je profanirali i pro- 
metnuli u tursku mošeju. Zanijemili su u njoj Davi- 
dovi psalmi a pod njenim velebnim svodovima kroz 
dugi niz stoljeća odjekivao je muhkli glas hodže, koji 
je predhodio zovu Muhamedovih sljedbenika. 

Međutim u najnovije doba nastala je u njoj 
znatna promjena. Nije doduše povraćena prvobitnoj 
svrsi, nije na vrhuncima njezinih visokih minareta 
smijenjen polumjesec a posađen ponovno Križ, nije 

opet proglašena kršćanskom crkvom, ali nije više 
ni turska mošeja. Ona je sada muzej, otvoreni mu- 
zej za svakoga, u koji kad uđeš ipak osjećaš da je 
to hram, u kojemu stoluje ideja pravoga Boga. 
I oni mozaici po zidovima, divni mozaici, koje su 
barbarske ruke bile zastrle prostim krečom, da ih 
se ne vidi, sada malo po malo, pod vještom rukom 
stručnjaka, iskrsavaju iz tame i zaboravi, a s njima 
iskrsava Krist sa svojom presvetom Majkom, sa svo- 
jim anđelima i svecima. 

Povukao sam se u jedan kut i stao sam čitati 
Apohalipsu, posljednju knjigu Svetoga Pisma, koja 
me dovela na ovaj put. Ta divna knjiga u uzviše- 
nim simbolima i slikama prikazuje povijest Crkve 
Kristove od prvih vremena pa sve do svršetka svi- 
jeta. Pročitao sam je ponovno u Svetoj Sofiji svu, 
od prve do zadnje riječi, i doznadoh još jednom, 
PO kazivanju samoga svetog Apostola i Evanđeliste 
Ivana, da je Crkva Kristova na zemlji podložna 
mnogim | borbama, mnogim promjenama, mnogim 
poniženjima, ali da će na koncu konca izaći po- 
bjednica i zasjat će u potpunome sjaju 
,Jjer će staro proći, a doći će nova zemlja i novo 
nebo i ugledat će se grad sveti Jerusalem novi, koji 
obasjava slava Božja a svjetiljka mu je Jaganjac 
Božji. I hodit će narodi kroz svijetlo njegovo i kra- 
ljevi zemlje donijet će slavu svoju u njega. I vrata nje- 
gova neće se zatvoriti danju, jer ondje noći neće biti.“ 

Dok sam to čitao podigao sam oči unaokolo. 
I eno vidim na zidu otkriven svijetli lik presvete 
Bogorodice i Njezinog božanskoga Sina. Dostojan- 
stveno sjedi Kraljica neba i zemlje na uzvišenom 
prijestolju u bogatoj nošnji bizantinske carice, sa dra- 
gocjenom svilenom stolom, protkanom zlatom i 
srebrom. Prijestolje je poduprto stupićima, urešenim 
biserom i draguljima. Zlato je temeljna boja prije- 
stolja, koje samo od sebe prosiplje svijetlost. Deko- 
racija prijestolja je bogata te daje ovom vanrednom 
umjetničkom djelu izražaj snage. 

Ali ono što me nadasve zanijelo, jest samo lice 
presvete Bogorodice i njezinog božanskog Sina. 
Prijestolje mudrosti“ drži u krilu Dijete, Roje po- 
diže desnu ruku da blagoslovi one, koji ulaze u 
Crkvu i cijeli svijet. Božansko Dijete drži u desnoj 
rici smotak zakona Božjega. Izražaj lica Djeteta 
Isusa nadasve je duhovan i sabran. Njegovo lice 
kao i Majke ima ružičasti ton. Narančasto-ružičaste 
usnice odavaju laki osmjeh. Pogled mu je sladak, 
upućen prema desnoj strani. Na slici Blažene, Dje- 
vice prolijeva se najveće svijetlo mozaika. Cinilo 
mi se da se pojavljuje svijetlo posljednjeg poglavlja 
Apohalipse, u kojem svijetlu sav svijet upoznaje 
Krista i klanja Mu se. 

Hoće li Ga Istok ikada još upoznati? Hoće li 


opet gradovi Apokalipse zasjati u svijetlu prave - 


vjere? Hoće li opet procvjetati bujnim cvijećem 
kršćanskih vrlina ? 

A ona usta božanskog Spasitelja kao da mi go- 
vore: Hoće. ,Onaj koji svjedoči ovo, govori: Da, 
doći ću brzo. Amen.“ 

I nehotice s piscem Apokalipse zavapih: 


»DA, DOĐI GOSPODE ISUSE!“ 


Konac 

O piscu ove knjige | 


Oživotvorena je želja mnogih čitalaca Ratolič- 
kog dnevnika ,Hrvatske Straže“. Eto — sada imaju 
u posebnoj knjizi sabrane putopisne dopise o. Petra 
Vlašića, konzultora beogradske nadbiskupije, koji su 
izlazili godine 1956. Pisani su iz krajeva Apokalipse, 
koje je pisac (rođen 1883. u Velojluci) sam pro- 
putovao. " 

Zadruga Dobre Stampe u Požegi raduje se, da 
baš ona objelodanjuje ovo djelo. Posebno se tome 
raduje njen urednik. Skoro nakon 25 godina našao 
se on na jednakom poslu s piscem kao i pred 25 
godina. Tada je s učenim piscem utanačio u ime 
Saveza Hrvatskog Katoličkog Narodnog Đaštva u 
Zagrebu izdanje prvog piščevog štampanog djela: 
»Savremena biblijska pitanja“ (god. 1914.). Bilo je to 
u doba, kada je mladi hrvatski katolički đački po- 
Rret u svojoj borbi proti materijalizma baš u ocu 
Vlašiću, koji je bio profesorom na dubrovačkoj teo- 
logiji, dobio jakog znanstvenog suradnika. Na bi- 
bličkom području, u kom se usavršio napornim ra- 
dom u Innsbrucku, okušao je s uspjehom svoje pero 
O. Vlašić i u knjizi ,Pravi pojam svetoga Pisma“ 
godine 1919. i u najvećem svojem djelu ,Psalmi 
Davidovi“. . 

O. Vlašić je razvio naročitu propovjedničku 
djelatnost. Izdao je brojne zbirke propovijedi: ,Zivot 
ljudski“ g. 1995., ,Cudesa Isusova u prošlosti i sa- 
dašnjosti“ g. 1927., ,U zemlji Otajstva“ g. 1928., ka- 
tehetsko-apologetske propovjedi ,Vjerujem“ u go- 
dini 1935., ,Naši uzori“ (sveci) g. 1954, ,Deset za- 
povjedi Božjih u naše dane“ g. 1955., ,Ruža Otaj- 


163 


stvena“ g. 1956. te ,Litutgijske propovjedi“ godine 
1957. U tim je zbirkama sabrao stotine propovjedi. 
Od godine 1929. izdaje i uređuje propovjednički 
časopis ,Riječ Božja“. 

Za crkvene je potrebe izdao ova važna djela: 
godine 19921. ,Evanđelistar“, ,Obrede Velike: sed- 
mice“, ,Božićni oficij s devetnicom“, ,Oficij za 
mrtve s obredom sprovoda“, koji je godine 1999. 
doživio drugo izdanje, zatim ,Mali oficij Blažene 
Djevice Marije“ godine 1924. te ,Hrvatski bogosluž- 
benik“ i dva molitvenika ,Pobožna duša“ i ,Vrata 
nebeska“. 

Kraj svog konzultorskog rada (od g. 1925.) i 
svojih drugih dužnosti o. Vlašić je i putopisni pisac. 
On piše o onom, što sam vidi. Od posebne su važe 
nosti njegove putopisno-povjesne crtice sabrane u 
knjizi ,Hrvati u Rumunjskoj“ (g. 1928.) te opisi sve- 
tih mjesta Spasiteljeve domovine ,U Svetoj Zemlji“ 
(godine 19537.). 

Još Rao mladi bogoslov (zaređen g. 1906.) pi“ 
sao je pučke članke u splitskom ,Pučkom Listu“. 
Kasnije je sarađivao u Mahnićevoj krčkoj ,Hrvatskoj 
Straži“ pa u ,Katoličkom Listu“, ,Serafinskom De- 
rivoju“, ,Bogoslovnoj Smotri“ i dr. O svim se nje- 
govim djelima stručna kritika pohvalno izražavala. 

Izdavajući ovo putopisno djelo o. Vlašića o 
jednom vrlo interesantnom području, koje je tolikom 
ljubavlju pisano a toliko povezano sa svetim apo- 
kaliptičkim mjestima, želimo da i njime obogatimo 
našu kulturu i ojačamo hrvatsku katoličku knjigu. 


Dr Đuro Kanfarić | 
urednik izdanja Zadruge Dobre Stampe. 

